ദീപാവലിയും പടക്കങ്ങളും തമ്മിലെന്താണ്.. ചെവിയടക്കുന്ന ഒച്ച, കച്ചറ... ബാംഗ്ലൂരില് ഒരു രക്ഷയുമില്ല!!! | What is the connection between firecrackers and Diwali? - Malayalam Oneindia\nദീപാവലിയും പടക്കങ്ങളും തമ്മിലെന്താണ്.. ചെവിയടക്കുന്ന ഒച്ച, കച്ചറ... ബാംഗ്ലൂരില് ഒരു രക്ഷയുമില്ല!!!\nUpdated: Mon, Oct 31, 2016, 11:03 [IST]\nഗര്‍ഭിണികളും കൊച്ച് കുട്ടികളുമൊക്കെ വീട്ടിലുണ്ടെങ്കില് അത്തരക്കാര് കുറച്ച് ദിവസത്തേക്ക് ബെംഗളൂരു വിട്ട് പോകുകയാണ് നല്ലത്. കാരണം മറ്റൊന്നുമല്ല നഗരം ദീപാവലി ആഘോഷിക്കുകയാണ്. ദീപാവലി ആഘോഷിക്കുന്നതിനെന്താ പ്രശ്‌നം എന്ന് ചോദിച്ചാല് ഉണ്ട്. വെടിക്കെട്ട് നടക്കുന്നത് പോലുള്ള ശബ്ദമാണ് രാത്രി മുഴുവന്. അന്തരീക്ഷത്തില് നിറയുന്ന വിഷപ്പുക വേറെ.\nRead Also: തൊടുപുഴ പെണ്‍വാണിഭത്തിലെ നടി അമല ആരാണ്... യേശുവിന്റെ കല്ലറ തുറന്നപ്പോള് കണ്ടതെന്ത്.. എല്ലാ ചോദ്യങ്ങള്‍ക്കും ഉത്തരം!\nതെക്കേ ഇന്ത്യന് നഗരമായ ബെംഗളൂരുവില് ഇങ്ങനെയാണെങ്കില് നോര്‍ത്തിന്ത്യന് നഗരങ്ങളുടെ കാര്യം പറയണോ. ദീപാവലി എന്ന് കേള്‍ക്കുമ്പോള് ദീപങ്ങളുടെ ഉത്സവം എന്നല്ലേ തോന്നുക. അതിനെന്തിനാണ് ഈ ബോംബ് പൊട്ടിക്കുന്ന ശബ്ദത്തില് പടക്കങ്ങള്. എന്തിനാണ് ഈ അന്തരീക്ഷം ഇങ്ങനെ നശിപ്പിക്കുന്നത്. ദീപാവലിയും പടക്കങ്ങളും തമ്മില് എന്താണ് കണക്ഷന്.\nദീപാവലിക്ക് പടക്കം പൊട്ടിക്കുന്നത് നിരോധിക്കണമെന്ന് പറഞ്ഞാല് സുപ്രീം കോടതി പോലും സമ്മതിച്ച് തരില്ല. ഇത് കൊണ്ടുണ്ടാകുന്ന അന്തരീക്ഷ മലിനീകരണവും ശബ്ദമലിനീകരണവും ഒന്നും ഒരു കാര്യമല്ല പോലും. വിശ്വാസികള് ദീപാവലി ആഘോഷിക്കുന്നതില് കോടതിക്ക് എന്ത് ചെയ്യാന് കഴിയും അല്ലേ. ബോളിവുഡ് നടി അനുഷ്‌ക ശര്‍മയടക്കമുള്ള പ്രമുഖര് പടക്കം പൊട്ടിക്കുന്നതിനെതിരെ രംഗത്ത് വന്നിരുന്നു.\nമതേതര രാജ്യമായിപ്പോയില്ലേ. മതങ്ങളെയും വിശ്വാസങ്ങളെയും തൊടാന് പറ്റുമോ. പക്ഷേ എന്ത് വിശ്വാസമാണിത്. ദീപാവലിക്ക് പടക്കം പൊട്ടിക്കണമെന്നും നാട്ടുകാരുടെ ഉറക്കം കളയണമെന്നും അന്തരീക്ഷം വെടിയും പുകയും കൊണ്ട് അലമ്പാക്കണമെന്നും ഏത് വിശ്വാസത്തിലാണ് പറഞ്ഞിട്ടുള്ളത്. ദീപാവലിയും പടക്കവും തമ്മില് എന്തെങ്കിലും ബന്ധമുണ്ടോ. ഇതാ നോക്കൂ.\nഒരു ബന്ധവും ഇല്ല, മാത്രമല്ല\nദീപാവലിയും പടക്കങ്ങളും തമ്മില് വിശ്വാസപരമായി ഒരു ബന്ധവും ഇല്ല. അക്ഷയ തൃതീയയ്ക്ക് സ്വര്‍ണം വാങ്ങുന്നത് പോലെ ഒരു അന്ധവിശ്വാസം മാത്രമാണ് ദീപാവലിക്ക് പടക്കം പൊട്ടിക്കണം എന്നത്. മുഗള് കാലഘട്ടത്തിലൊന്നും ദീപാവലി പടക്കവുമായി ബന്ധപ്പെട്ടിരുന്നില്ല. എന്നാല് വിശ്വാസത്തിനപ്പുറത്ത് ഇതിനൊരു മാര്‍ക്കറ്റുണ്ട്. കോടികളുടെ മാര്‍ക്കറ്റ്. സ്വര്‍ണം പോലെ തന്നെ വിശാലമായ മാര്‍ക്കറ്റ്. അതേ, ഇന്ന് ദീപാവലി ആഘോഷം മാര്‍ക്കറ്റിന്റെ കളിയാണ്.\nഇവരാണ് ആ ബുദ്ധിമാന്‍മാര്\nശിവകാശിയിലുള്ള രണ്ട് നാടാര് സഹോദരന്മാരാണ് ഈ മാര്‍ക്കറ്റ് കളിയുടെ പിന്നിലെന്നാണ് കരുതപ്പെടുന്നത്. അയ്യ നാടാരും സഹോദരന് ഷണ്‍മുഖ നാടാരും. ശികകാശിയിലെ പടക്ക ബിസിനസിനെ ദീപാവലിയുമായി ബന്ധിപ്പിച്ചത് ഇവരുടെ ബുദ്ധിയാണ്. അത്ഭുതപ്പെടുത്തുന്ന മാറ്റമാണ് ഇതുണ്ടാക്കിയത്. അതെന്താണെന്ന് നോക്കാം.\nചൈനയ്ക്ക് പിന്നില് രണ്ടാത്തെ ഇന്‍ഡസ്ട്രി\nവിശ്വാസികളുടെ കയ്യില് നിന്നും ഈ സാധനം ഇപ്പോള് പോയി. ഏഷ്യയിലെ രണ്ടാമത്തെ ഇന്‍ഡസ്ട്രിയാണ് ഇന്ത്യയിലെ പടക്കവിപണി ഇന്ന്. ഒന്നാം സ്ഥാനത്ത് നില്‍ക്കുന്നത് ചൈന. അത്ഭുതമില്ല, ജനസംഖ്യയില് ഒന്നും രണ്ടും സ്ഥാനങ്ങളിലുള്ള രാജ്യങ്ങള്. 1930 കളില് അയ്യ നാടാരും ഷണ്‍മുഖ നാടാരും ചേര്‍ന്ന് രാജ്യമെങ്ങും സഞ്ചരിച്ച് നടത്തിയ ശ്രമങ്ങളുടെ ഫലമാണ് ഇന്ത്യയില് കണ്ടത്.\nപടക്കം എന്ന് കേള്‍ക്കുമ്പോള് ഇന്ന് ആരും ഓര്‍ക്കുക തമിഴ്‌നാട് എന്നും ശിവകാശി എന്നുമാണ്. എന്നാല് ശിവകാശിയിലല്ല കൊല്‍ക്കത്തയിലാണ് പടക്കവിപണിയുടെ തുടക്കം. 1900 കളില് കൊല്‍ക്കത്തയില് ദാസ്ഗുപ്ത എന്നയാളാണ് പടക്കക്കട തുടങ്ങിയത്. അവിടേക്ക് പണിക്കെത്തിയതായിരുന്നു ശിവകാശി സ്വദേശികളായ അയ്യ നാടാരും ഷണ്‍മുഖ നാടാരും.\nപടക്കവ്യാപാരത്തിന്റെ തലസ്ഥാനമാണ് ഇന്ന് ശിവകാശി. അയ്യ നാടാരും ഷണ്‍മുഖ നാടാരും കൊല്‍ക്കത്തയില് നിന്നും തിരിച്ചെത്തി തുടങ്ങിയ പടക്ക ബിസിനസാണ് ഇന്ന് ശിവകാശിയെ ശിവകാശിയാക്കിയത്. ഇന്ത്യന് ആര്‍മിക്ക് പോലും സ്‌ഫോടക വസ്തുക്കള് വിതരണം ചെയ്യുന്ന തരത്തില് ശിവകാശി വളര്‍ന്നു. പടക്കവ്യാപാരത്തിന്റെ പര്യായമായി.\nഇത്രയും ഭീമമായ തോതില് പടക്കനിര്‍മാണം ഉണ്ടെങ്കിലും ഇന്ത്യ പടക്കങ്ങള് കയറ്റിയയക്കുന്നില്ല എന്ന കാര്യം എത്രപേര്‍ക്ക് അറിയാം. കഴിഞ്ഞില്ല, ഇന്ത്യയില് വിപണനം നടത്തുന്നവര് പലരും മതിയായ ലൈസന്‍സ് ഇല്ലാതെയാണ് പടക്കം വില്‍ക്കുന്നത്. ഹൈ റിസ്‌കായിട്ടും കിട്ടുന്ന ലാഭമോര്‍ത്താണ് പലരും പടക്കം വില്‍ക്കാനും ഉണ്ടാക്കാനും തയ്യാറാകുന്നത്.\nലാഭത്തിന്റെ കണക്ക് കേട്ടാല്\nഎം ആര് പിയെക്കാളും 70 ശതമാനം കിഴിവിനാണ് ബെംഗളൂരു മെട്രോ നഗരത്തില് പടക്കങ്ങള് വില്‍ക്കുന്നത്. ഇത് തമിഴ്‌നാട് അതിര്‍ത്തിയായ ഹൊസൂരില് എത്തിയാല് 95 ശതമാനം വരെ കിഴിവാകും. ശിവകാശിയില് പോയാല് ഒന്നോ രണ്ടോ ശതമാനം കൊടുത്താല് പടക്കം കിട്ടും. പൊതുസ്ഥലങ്ങളില് കാര്യമായ സുരക്ഷാ സജ്ജീകരണങ്ങളില്ലാതെയാണ് വ്യാപാരം നടക്കുന്നത്.\nദീപാവലി രാത്രിയിലെ അന്തരീക്ഷമലിനീകരണത്തിന്റെ കണക്ക് കേട്ടാല് ഞെട്ടും. അന്തരീക്ഷ വായുവിലെ മലിനീകരണത്തോത് ഈ രാത്രിയില് ഇന്ത്യന് നഗരങ്ങളില് 350 ല് അധികമാണ് വിവിധ സെന്‍സറുകള് രേഖപ്പെടുത്തിയത്. ഇതില് ഏറ്റവും മുകളില് നില്‍ക്കുന്ന നഗരങ്ങളിലൊന്ന് ബെംഗളൂരുവും.\nsupreme court diwali cracker anushka sharma bangalore pollution ദീപാവലി പടക്കം സുപ്രീംകോടതി അനുഷ്‌ക ശര്‍മ ശബ്ദം മലിനീകരണം ബെംഗളൂരു ബാംഗ്ലൂര്\nIs there any historical connection is there between firecrackers and Diwali?


palakkattettan: പൊളിഞ്ഞ് പാളീസായ ഒരു മരക്കച്ചവടം 3.\nപൊളിഞ്ഞ് പാളീസായ ഒരു മരക്കച്ചവടം 3.\nആ മാസം തന്നെ രണ്ട് പ്രാവശ്യം കൂടി ഞങ്ങള് സോമന് ലാഭവീതം നല്‍കി. അതോടെ അയാള് ഉഷാറായി. നേരത്തെ പണിക്കെത്തും. ഉച്ച നേരത്ത് മറ്റു പണിക്കാര് വിശ്രമിക്കുമ്പോള് സോമന് വെറുതെയിരിക്കാറില്ല. തുണ്ടും മുറിയുമായ മരകഷ്ണങ്ങള് എടുത്ത് സ്റ്റൂളോ പീഠമോ ഉണ്ടാക്കും. ഓണത്തിന്ന് മാതേര് വെക്കാന്\nമരം കൊണ്ട് മാതേരും മഹാബലിയും എനിക്ക് ഉണ്ടാക്കി തന്നു. അതിനൊന്നും പ്രത്യേകിച്ച് യാതൊന്നും\nസോമന്‍റെ കൂടെ പത്തോളം പണിക്കാര് ഉണ്ടായിരുന്നു. പുതിയ പണി കിട്ടിയാല് സോമന് ഉമ്മര്‍ക്കയോടൊപ്പം\nചെന്ന് നോക്കും. മരത്തിന്‍റെ കുത്തുപുള്ളി ഉണ്ടാക്കും. ഉമ്മര്‍ക്ക മരം എത്തിക്കുന്നതോടെ പണി തുടങ്ങും.\nനല്ല മരങ്ങള് ഉപയോഗിച്ച് നന്നായി പണി ചെയ്ത് മിതമായ നിരക്കില് പറഞ്ഞ സമയത്ത് പണി തീര്‍ത്ത് നല്‍കാന് തുടങ്ങിയതോടെ ആവശ്യക്കാരുടെ എണ്ണം വര്‍ദ്ധിച്ചു. കുറഞ്ഞൊരു കാലം കൊണ്ട് കച്ചവടം നല്ല പുരോഗതിയിലെത്തി.\nഉണ്ടാക്കാനുള്ള സാധനങ്ങളുടെ അളവുകള് സോമന് പറയുമ്പോഴേക്കും എത്ര ചതുരം മരം വേണ്ടിവരുമെന്ന് ഞാന് കണക്കാക്കി പറയും. ' ഇവിടേക്ക് കണക്ക് നല്ല ഓട്ടം ഉണ്ട് ' എന്നും പറഞ്ഞ് ഉമ്മര്‍ക്ക മരകണക്കും എന്നെ ഏല്‍പ്പിക്കാന് തുടങ്ങി. വാതിലുകള്‍ക്ക് വേണ്ട ചിത്രപ്പണികളുടെ രൂപരേഖ എന്‍റെ മക്കള് മരപലകകളില് വരച്ച് കൊടുക്കും. ചുരുക്കത്തില് നല്ലൊരു ടീം സ്പിരിട്ടോടെ കാര്യങ്ങള് നടന്നു വന്നു.\nസോമനും ഉമ്മര്‍ക്കയും ഞാനും തമ്മിലുള്ള അടുപ്പം വര്‍ദ്ധിച്ചു വന്നു. യാതൊരു വിധത്തിലുള്ള അഭിപ്രായ വ്യത്യാസവും\nഞങ്ങള് തമ്മില് ഉണ്ടായില്ല.\nകുറച്ച് കാലം കഴിഞ്ഞപ്പോള് സാധനങ്ങള്‍ക്ക് വില നിര്‍ണ്ണയിക്കുന്നത് കൂടുതലാണോ എന്ന് ഉമ്മര്‍ക്കയ്ക്ക് ഒരു തോന്നല്.\n' നമുക്ക് ഇത്തിരി വില കുറച്ച് കൊടുത്താലോ ' എന്ന് അദ്ദേഹം എന്നോട് ചോദിച്ചു. പണം തരുന്നവന്‍റെ വയര് കത്താന്\nപാടില്ലല്ലോ. എനിക്കെന്താ വിരോധം. ' കുറച്ചോളൂ ' എന്ന് ഞാനും പറഞ്ഞു.\nഅന്ന് വൈകീട്ട് കൂലി കൊടുക്കുമ്പോള് ' ഞാന് ഒരു കാര്യം പറഞ്ഞാല് ഒന്നും തോന്നില്ലല്ലോ 'എന്ന് സോമന് ചോദിച്ചു.\nഎന്തായാലും പറഞ്ഞോളാന് ഞാന് അനുമതി നല്‍കി.\n' ഇപ്പോള് തന്നെ മറ്റെല്ലാ ദിക്കിലും കൊടുക്കുന്നതില് കുറവ് വിലയ്ക്കാണ് ഇവിടെ വില്‍ക്കുന്നത്. ഇനിയും ചുരുക്കിയാല് ഈ\nപണി ചെയ്തിട്ട് എന്താ ഗുണം '. ഞാന് ഉമ്മര്‍ക്കയോട് സംസാരിക്കാമെന്ന് ഏറ്റു. അദ്ദേഹം സോമന് പറഞ്ഞത് അംഗീകരിച്ചു.\nകടമായി സാധനങ്ങള് വാങ്ങിയ ചിലര് പണം തരാന് മടി കാണിച്ചതല്ലാതെ മറ്റ് പ്രയാസങ്ങളൊന്നും ഉണ്ടായില്ല.\nഅന്നൊരു ഞായറാഴ്ചയായിരുന്നു. എനിക്ക് ഒഴിവാണ്. പണിക്കാരാരും ഞായറാഴ്ച വരാറില്ല. അത്യാവശ്യം ചില പണികള്\nതീര്‍ക്കാനുള്ളതിനാല് സോമനും കൃഷ്ണനും പണിക്ക് എത്തി. കാലത്ത് തന്നെ ഉമ്മര്‍ക്കയും വന്നു. മരക്കച്ചവടം സംബന്ധിച്ച കാര്യങ്ങള് മാത്രമല്ല അന്ന് സംസാരിച്ചിരുന്നത്. സ്കൂളില് പഠിക്കുന്ന മകന് പഠിക്കാന് മോഹമില്ലെന്നും പണി പഠിക്കാന്\nവരണമെന്ന് ശാഠ്യം പിടിക്കുകയാണെന്നും സോമന് പറഞ്ഞു. ആ പയ്യനെ ഞാന് കണ്ടിട്ടുണ്ട്. ചില ദിവസങ്ങളില് സോമന്ന് ഉച്ച ഭക്ഷണം അവനാണ് കൊണ്ടുവരാറ്. അവന്‍റെ അമ്മ ഒരു ബസ്സപകടത്തില് മരിച്ച ശേഷം സോമന് പുനര്‍വിവാഹം ചെയ്തു. അതിലും കുട്ടികള് ഉണ്ട്.\n' ഇനിയുള്ള കാലം പഠിക്കാതെ ജീവിക്കാന് പറ്റില്ല. ചെക്കന് വരുമ്പോള് ഒന്ന് പറഞ്ഞ് കൊടുക്കണം' സോമന് ആവശ്യപ്പെട്ടു.\nഅങ്ങിനെ ചെയ്യാമെന്ന് ഞാന് സമ്മതിച്ചു.\nമാസത്തിലെ ആദ്യത്തെ ഞായറാഴ്ച മക്കള്‍ക്ക് പാല്‍പായസം വേണം . പായസം ആയി കഴിഞ്ഞതും നാല് ഗ്ലാസ്സ് പായസം\nഷെഡ്ഡിലെത്തി. ഇളം ചൂടോടെ ഞങ്ങള് കഴിക്കാന് തുടങ്ങിയപ്പോള് സോമന് മാത്രം അത് ഒരു ഇലച്ചീന്തിട്ട് മൂടി വെച്ചു.\n' എന്താ പായസം കഴിക്കുന്നില്ലേ ' ഞാന് ചോദിച്ചു.\n' ഉച്ചക്ക് കഴിക്കാം ' അയാള് പറഞ്ഞു.\nഅന്ന് ഉച്ചക്ക് സോമന് അയാളുടെ വീട്ടില് നിന്ന് ഉച്ചഭക്ഷണം എത്തിയില്ല. ഹോട്ടലില് നിന്ന് ആഹാരം കഴിച്ചു വന്ന ശേഷം\nസോമന് ആ പായസം കഴിച്ചു. മകന് വരുമ്പോള് കൊടുക്കാന് വേണ്ടി ആ പായസം സൂക്ഷിച്ച് വെച്ചതാണെന്നും അവനെ കാണാഞ്ഞപ്പോഴാണ് സോമന് അത് കഴിച്ചതെന്നും ഉമ്മര്‍ക്ക എന്നോട് പറഞ്ഞു.\nഷെഡ്ഡിന്ന് തെക്ക് ഭാഗത്തെ മുറ്റത്ത് വള്ളിപയര് കായ്ച്ച് കിടപ്പുണ്ട്. ഒരു മുറത്തില് ഞാന് അത് പറിച്ച് ഇടാന് തുടങ്ങി. ഒരുപാട് മൂപ്പായാല് പയര് തിന്നാന് കൊള്ളില്ല. മുറം അകത്തേല്‍പ്പിച്ച് ഞാന് ഷെഡ്ഡിലെത്തി.\n' കുറച്ച് ദിവസമായി ചോദിക്കണം എന്ന് വിചാരിച്ച് കഴിയുകയാണ് ' സോമന് പറഞ്ഞു ' കുറച്ച് പയറിന്‍റെ ഇല\nപൊട്ടിച്ചോട്ടെ. ഉപ്പേരി വെക്കാനാണ് '.\n' അതിനെതാ വിരോധം. പൊട്ടിച്ചോളൂ ' ഞാന് സമ്മതിച്ചു.\n' ഇന്ന് വേണ്ടാ. നാളെ പണി മാറി പോവുമ്പോള് മതി ' .\nഅങ്ങിനെ ആ ആവശ്യം അടുത്ത ദിവസത്തേക്ക് മാറ്റി. അഞ്ച് മണി ആവുന്നതിന്ന് മുമ്പേ അന്ന് പണി നിര്‍ത്തി. ഞായറാഴ്ച വൈകുന്നെരം ദൂരദര്‍ശനില് ( അന്ന് നാട്ടുമ്പുറത്ത് കേബിള് ടി. വി ലഭ്യമായിരുന്നില്ല ) മലയാള ചലച്ചിത്രം പ്രക്ഷേപണം\nചെയ്യും. അത് കാണണം. പതിവിന്ന് വിപരീതമായി അന്ന് ഉമ്മര്‍ക്ക കൂലി കൊടുത്തു. അതും വാങ്ങി ഉമ്മറത്ത് വന്ന് ഞങ്ങള് വരട്ടെ എന്നും പറഞ്ഞ് സോമന് കൃഷ്ണന്‍റെ സൈക്കിളിന്ന് പുറകില് കയറി യാത്രയായി.\nമരത്തിന്‍റെ ചെത്ത് പൂളുകള് പെറുക്കി കൂട്ടുന്നതിന്നിടയില് വീട്ടുകാരി ഞങ്ങളെ വിളിച്ചു. ' എന്താ അവിടെ ' നൂറ് മീറ്റര്\nഅകലെയുള്ള റോഡിലേക്ക് ചൂണ്ടി അവര് ചോദിച്ചു. ആ ഭാഗത്ത് കുറെ പേര് നില്‍ക്കുന്നുണ്ട്.\n' എന്തോ നടന്നിട്ടുണ്ട് ' ഞാന് പറഞ്ഞു. ഞങ്ങള് അവിടേക്ക് നോക്കിക്കൊണ്ട് മതിലില് ഇരുന്നു. കൂടുതല് ആളുകള്\nവന്ന് ചേരുന്നത് കണ്ടപ്പോള് മക്കള്‍ക്ക് ഒരു ആകാംക്ഷ. മൂത്തവനും ഇളയവനും സൈക്കിളില് അങ്ങോട്ട് കുതിച്ചു. രണ്ടാമന്\nവയല് വരമ്പിലിലൂടെ ക്രോസ്സ് കണ്ട്രി ഓട്ടവും.\nപോയ മകന് അതിലിരട്ടി വേഗത്തില് തിരിച്ചെത്തി.\n' അച്ഛാ, ആശാരിമാരുടെ മേത്ത് ജീപ്പ് ഇടിച്ചു ' അവന് പറഞ്ഞു.\n' എന്നിട്ടോ '.\n' കൃഷ്ണന് പരുക്കുണ്ട്. സോമന് മരിച്ചു '.\nവസ്ത്രം മാറാനൊന്നും നില്‍ക്കാതെ ഞങ്ങള് അങ്ങോട്ടോടി. കൃഷ്ണന് കലുങ്കില് ഇരിപ്പുണ്ട്. ആളുകള് ചുറ്റും കൂടി നിന്ന് വിവരങ്ങള് തിരക്കുന്നു. സോമന്‍റെ ശരീരം കൈതപൊന്തയ്ക്ക് അപ്പുറം പാതയോരത്ത് കിടപ്പുണ്ട്.\nഞാന് അടുത്ത് ചെന്ന് നോക്കി. മുഖത്തിന്‍റെ ഒരു വശം തകര്‍ന്നിരിക്കുന്നു. ആദ്യമായി എന്നെ കാണാന് വന്ന ദിവസം ഇട്ട ബ്രൌണ് ഷര്‍ട്ടിലും മുണ്ടിലും ചോര പടര്‍ന്ന് കയറിയിട്ടുണ്ട്.\nആ ചുണ്ടുകള് ചലിച്ചതായി എനിക്ക് തോന്നി. ആശിച്ച പയറിന്‍റെ ഇല ഇനി ഒരിക്കലും വാങ്ങാന് വരില്ലെന്ന് പറയുകയാണോ,\nഅതോ മകനെ ഉപദേശിച്ച് നന്നാക്കണമെന്ന് ആവശ്യപ്പെടുകയാണോ. അത് ഓര്‍ത്തപ്പോള് എന്‍റെ മനസ്സ് വിങ്ങി പൊട്ടി. ആ പാതയോരത്ത് ഇരുന്ന് ഞാന് വാവിട്ട് കരഞ്ഞു.\n( ' ഓര്‍മ്മതെറ്റ് പോലെ ' എന്ന് നോവലിന്‍റെ 82, 83, 84 അദ്ധ്യായങ്ങള് പ്രസിദ്ധീകരിച്ചിരിക്കുന്നു.)\nPosted by keraladasanunni at 6:52 PM\nപൊളിഞ്ഞു പാളീസായ കച്ചവടം എന്ന് തലക്കെട്ട് കണ്ടപ്പോ ആരെങ്കിലും പറ്റിച്ചു പൊളിഞ്ഞു പോയ കച്ചോടം എന്നേ കരുതിയുല്ലോ.. ഇത് ഇങ്ങനെ ആയിപ്പോയല്ലോ.. നോവല് സ്ഥിരമായി വായിക്കുന്നുണ്ട്. കുറച്ചു കാലം നാട്ടില് ആയിരുന്നത് കൊണ്ടാണ് കമന്റ് ഒന്നും ഇടാതെ ഇരുന്നത്.. വീണ്ടും കാണാം.. ആശംസകള്..\nAnd i have reached here\nനോവലിനെ പറ്റി എന്താണ്- അഭിപ്രായം.\nVery natural, touchy and heart feeling


പുതിയ കഥ വരുന്നു.. – Malayalam Kambi Kathakal | Malayalam Sex Stories | മലയാളം കമ്പി കഥകള്\nഎന്റെ അമ്മയ്ക്ക് പതിനാറു വയസ്സുള്ളപ്പോൾ ഞാൻ എന്റെ മാതാപിതാക്കളുടെ ഏക കുട്ടിയായി ജനിച്ചു. വരുമാനം വേണ്ടത്രയില്ലാത്തതിനാൽ ഞങ്ങൾ താമസിച്ചത് ഒരു ചെറിയ സ്റ്റുഡിയോ അപ്പാർട്ട്മെന്റിലാണ്, അവിടെ നിങ്ങൾക്ക് ഒരു ലിവിംഗ് റൂം അടുക്കളയും ടോയ്‌ലറ്റും കിടപ്പുമുറിയും ഉണ്ട്.\nപതിനഞ്ചു വയസ്സുള്ളപ്പോൾ എന്റെ അമ്മ വിവാഹിതയായതിനാൽ, എന്നെ പരിപാലിക്കാൻ പഠനം നിർത്തേണ്ടിവന്നു. എന്നാൽ3വർഷത്തിനുശേഷം ഒരു കോളേജിൽ പ്രവേശനം നേടി ബിരുദം പൂർത്തിയാക്കി.\nഞാനും എല്ലായ്പ്പോഴും സ്കൂളിൽ മികവ് പുലർത്താൻ കഠിനമായി ശ്രമിച്ചു. വീട്ടിൽ എന്നെ പഠിപ്പിക്കാൻ എന്റെ അമ്മ വലിയ ജോലി ചെയ്തു, പലപ്പോഴും എന്നോടൊപ്പം മണിക്കൂറുകളോളം ഇരുന്നു. എനിക്ക് എഞ്ചിനീയറിംഗ് പ്രവേശനം ലഭിച്ചപ്പോൾ ഇതെല്ലാം ഫലം കണ്ടു. ഞാൻ മെക്കാനിക്കൽ എഞ്ചിനീയറിംഗ് തിരഞ്ഞെടുത്തു.\nഇപ്പോൾ ഞാൻ വീടിനെക്കുറിച്ച് പറയാം. ഞാൻ സൂചിപ്പിച്ചതുപോലെ ഞങ്ങൾ ഒരു സ്റ്റുഡിയോ അപ്പാർട്ട്മെന്റിൽ താമസിച്ചു, ഞങ്ങൾക്ക് സ്വകാര്യത ഇല്ലായിരുന്നു. എനിക്ക് 7-8 വയസ്സ് വരെ ഞങ്ങൾ എല്ലാവരും സ്വീകരണമുറിയിൽ കിടന്നു. ഇതിനിടയിൽ എന്റെ അമ്മ ഒരു സ്കൂൾ അദ്ധ്യാപികയായി ജോലി ഏറ്റെടുത്തു, താമസിയാതെ സ്കൂളിൽ പ്രീതി നേടി.\nഎന്നാൽ വീട്ടിൽ കാര്യങ്ങൾ സുഗമമായി നടക്കുന്നില്ല അച്ഛൻ വളരെ വിളറിയ മുഖത്തോടെ വീട്ടിലേക്ക് വരുമായിരുന്നു. ഒരു ദിവസം അനിവാര്യമായത് സംഭവിച്ചു, അർദ്ധരാത്രിയോടെ ഞങ്ങൾക്ക് ഒരു ഫോൺ കോൾ ലഭിച്ചു, അച്ഛൻ ആശുപത്രിയിൽ പ്രവേശിപ്പിക്കുകയും, നഷ്ടപ്പെടുകയും ചെയ്തു. എന്തുചെയ്യണമെന്ന് എനിക്കറിയില്ലെന്ന് അമ്മ കരയാൻ തുടങ്ങി. എന്റെ അമ്മ എന്നെ കെട്ടിപ്പിടിച്ചു, ഞാൻ ആശ്വസിപ്പിക്കാൻ ശ്രമിച്ചു, പക്ഷേ അമ്മ കരച്ചിൽ അവസാനിപ്പിച്ചില്ല. ഇത്രയും ചെറുപ്പത്തിൽ ഇത് സംഭവിക്കുമെന്ന് ഞങ്ങൾ ഒരിക്കലും പ്രതീക്ഷിക്കാത്തതിനാൽ എന്റെ അമ്മ ഞെട്ടിപ്പോയി.\nഞാൻ കമ്പനിയിൽ നിന്ന് വളരെ നല്ല തുക ചർച്ച ചെയ്യുകയും കേസ് ഉപേക്ഷിക്കുകയും ചെയ്തു. പെട്ടെന്ന് ഞാൻ സാഹചര്യത്തിന്റെ ചുമതല വഹിച്ചു. വെറും പതിനെട്ടാം വയസ്സിൽ ഒരു പുരുഷനെപ്പോലെ ഞാൻ ചെയ്ത അമ്മയും എന്നെക്കുറിച്ച് അഭിമാനിച്ചു.\nഅടുത്ത വർഷം ഞാൻ ഒരു കാര്യത്തിലും ശ്രദ്ധ വ്യതിചലിപ്പിക്കാതെ എന്റെ ബിസിനസ്സ് പതിവുപോലെ നടത്തി എന്റെ കോളേജ് പൂർത്തിയാക്കി അടുത്തുള്ള ഒരു പട്ടണത്തിലെ എഞ്ചിനീയറിംഗ് കമ്പനിയിൽ ജോലി ഏറ്റെടുത്തു. എന്നോടൊപ്പം പോകാൻ ഞാൻ അമ്മയോട് ആവശ്യപ്പെട്ടു, പക്ഷേ ജോലി ഉപേക്ഷിച്ച് എന്നോടൊപ്പം അമ്മ വിസമ്മതിച്ചു. ഞാൻ വീട്ടിലെ ആളായതിനാൽ ആ പട്ടണത്തിലും ജോലി ലഭിക്കുമെന്ന് ഞാൻ ബോധ്യപ്പെടുത്തി മനസ്സില്ലാമനസ്സോടെ അമ്മ സമ്മതിച്ചു, ഞങ്ങൾ അപ്പാർട്ട്മെന്റ് വിറ്റു, അപ്പാർട്ട്മെന്റ് വിറ്റ ശേഷം ഞങ്ങൾക്ക് ലഭിച്ച പണത്തിൽ നിന്നും ഭാഗികമായി നഷ്ടപരിഹാരമായി ലഭിച്ച പണത്തിൽ നിന്നും ഞാൻ ഒരു പുതിയ വീട് വാങ്ങി.\nഅമ്മ വളരെ സുന്ദരിയായിരുന്നു, സ്വയം വരുത്തിയ ദുഖം ഒരു ഗുണവും ചെയ്യുന്നില്ല. ഞാൻ ചിലപ്പോൾ അമ്മടെ പിളർപ്പിനെക്കുറിച്ച് നേരിയ നേർകാഴ്ചയോടെ ഓണാക്കാറുണ്ടായിരുന്നു, പക്ഷേ എന്റെ മനസ്സിൽ അത്തരമൊരു തോന്നൽ ഉണ്ടായതിൽ എനിക്ക് കുറ്റബോധം തോന്നി. എനിക്ക് ഇപ്പോൾ 23 വയസ്സായിരുന്നു, ഇതിനുമുമ്പ് ഞാൻ ഒരു പെൺകുട്ടിയുമായോ ഒരു സ്ത്രീയോടൊപ്പമോ ഉണ്ടായിരുന്നില്ല. ഏതെങ്കിലും സ്ത്രീയോടൊത്ത് ജീവിക്കുന്നത് മറക്കുക, ഞാൻ അവരോട് സംസാരിക്കുകപോലുമില്ല.\n(Visited 53,880 times, 39 visits today)\nUpdated: February 19, 2021 — 5:50 am


| ഒന്നുമറിയിച്ചില്ലെങ്കിലും പിടയുന്ന മനസ്സുമായി മകള് കതിര്‍മണ്ഡപത്തിലിരുന്നു ; 'രാക്കിളി പൊന്മകളെ... നിന് പൂവിളി യാത്രാമൊഴിയാണോ...' പാടിത്തീര്‍ക്കും മുമ്പ് പിതാവ് തലേന്ന് വിടവാങ്ങി | Mangalam\nSaturday, June 15, 2019 Last Updated 48 Min 53 Sec ago English Edition\nMonday 27 May 2019 08.32 AM\nകൊല്ലം: വിവാഹ ചടങ്ങിനിടയില് പിടയുന്ന മനസ്സുമായി ആള്‍ക്കൂട്ടത്തിനിടയില് ആര്‍ച്ച തിരഞ്ഞത് അച്ഛന്റെ മുഖമാണ്. എന്നാല് ഉടന് വരുമെന്ന് പറഞ്ഞ് ആശ്വസിപ്പിച്ചു ബന്ധുക്കള് വരനൊപ്പം യാത്രയാക്കി. അച്ഛന് അപ്പോള് കൊല്ലം ജില്ല ആശുപത്രിയിലെ മോര്‍ച്ചറിയിലെ ഇരുട്ടില് തനിച്ചായിരുന്നു. അച്ഛന്റെ മരണവിവരം ഇന്ന് സംസ്‌ക്കാരത്തിന് തൊട്ടുമുമ്പ് മാത്രം ആര്‍ച്ചമേയയും ഭാര്യ സുഷമയെയും അറിയിച്ചാല് മതിയെന്നായിരുന്നു ബന്ധുക്കളുടെ തീരുമാനം.\nമകള് ആര്‍ച്ചയുടെ വിവാഹത്തലേന്നു സ്വീകരണച്ചടങ്ങില് പാടിക്കൊണ്ടിരിക്കെയാണു തിരുവനന്തപുരം കരമന പോലീസ് സ്‌റ്റേഷനിലെ എസ്.ഐ. നീണ്ടകര പുത്തുന്‍തുറ താഴത്തുരുത്ത് ചാമ്പോളില് വീട്ടില് വിഷ്ണുപ്രസാദി(55)നെത്തേടി മരണമെത്തിയത്. സ്വീകരണച്ചടങ്ങിന്റെ ഭാഗമായി നടന്ന ഗാനമേളയുടെ വേദിയിലേക്കു സുഹൃത്തുകള് നിര്‍ബന്ധിച്ചപ്പോഴാണ് വിഷ്ണുപ്രസാദ് കയറിയത്. 'അമരം' എന്ന സിനിമയിലെ ''രാക്കിളി പൊന്മകളെ''എന്നു തുടങ്ങുന്ന ഗാനമാണ് അദ്ദേഹം തെരഞ്ഞെടുത്തത്. ''രാക്കിളി പൊന്മകളെ...നിന് പൂവിളി യാത്രാമൊഴിയാണോ നിന് മൗനം... പിന്‍വിളിയാണോ...'' പാടുന്നതിനിടയില് കുഴഞ്ഞുവീണു.\nഉടന് തന്നെ സമീപത്തെ സ്വകാര്യ ആശുപത്രിയിലും പിന്നീട് ജില്ലാ ആശുപത്രിയിലും എത്തിച്ചെങ്കിലും രക്ഷിക്കാനായില്ല. വിവരം വരന്റെ ബന്ധുക്കളില് ചിലരെയും അടുത്ത ബന്ധുക്കളെയും മാത്രമാണ് അറിയിച്ചത്. വിവാഹമേളം ഉയരേണ്ട വീട് ശോകമായെങ്കിലും ആര്‍ച്ചയെ ഒന്നും അറിയിച്ചില്ല. പിടയുന്ന മനസ്സുമായി ആര്‍ച്ചയിരുന്നു. പരിമണം ദുര്‍ഗാദേവി ക്ഷേത്രം വക ഓഡിറ്റോറിയത്തിലെ കതിര്‍മണ്ഡപത്തില് വരന് കടയ്ക്കല് സ്വദേശി വിഷ്ണുപ്രസാദ് ആര്‍ച്ചയുടെ കഴുത്തില് താലികെട്ടി. തുടര്‍ന്ന് ഇരുവരും വരന്റെ വീട്ടിലേക്ക് പോയി. വിവാഹത്തിനുള്ള എല്ലാ ഒരുക്കങ്ങളും പൂര്‍ത്തിയായതിനാല് മരണവിവരം ബന്ധുക്കള് വീട്ടുകാരെ അറിയിച്ചില്ല.\nഅത്യാസന്ന നിലയില് ചികിത്സയിലാണെന്നേ പറഞ്ഞുള്ളു. അടുത്ത വര്‍ഷം സര്‍വീസില് നിന്നും വിരമിക്കാനിരിക്കെയാണ് വിഷ്ണുപ്രസാദിന്റെ മരണം. പത്തു വര്‍ഷം മുന്‍പ് വിഷ്ണു പ്രസാദിനു ഹൃദയാഘാതം ഉണ്ടായെങ്കിലും പിന്നീട് പ്രശ്‌നങ്ങളൊന്നുമുണ്ടായിരുന്നില്ല. മൂത്തമകന് അനു അടുത്തിടെ പുറത്തുവന്ന പോലീസ് കോണ്‍സ്റ്റബിള് റാങ്ക് പട്ടികയിലുണ്ട്. ആര്യ രണ്ടാമത്തെ മകളാണ്. ജില്ലാ ആശുപത്രി മോര്‍ച്ചറിയില് സൂക്ഷിച്ചിരിക്കുന്ന മൃതദേഹം ഇന്നു െവെകിട്ട് നാലിനു വീട്ടുവളപ്പില് സംസ്‌കരിക്കും.


K.Surendran against Police | കോൺഗ്രസ്, സിപിഎം നേതാക്കൾക്ക് പിന്നാലെ നിങ്ങൾ പോകാത്തതെന്ത്? നിങ്ങൾ എന്തുകൊണ്ട് അവരുടെ വീഡിയോ പകർത്തുന്നില്ല? കെ സുരേന്ദ്രൻ പങ്കെടുത്ത യോഗങ്ങളിൽ പിന്തുടർന്ന് രഹസ്യപ്പൊലീസ്; ഉദ്യോഗസ്ഥനോട് പൊട്ടിത്തെറിച്ച് ബിജെപി സംസ്ഥാന അധ്യക്ഷൻ; പ്രകോപിപ്പിച്ചത് അനുവാദമില്ലാതെ ബിജെപി യോഗത്തിൽ കടന്നുകയറിയത് - MarunadanMalayalee.com\nNovember 27, 202005:04 PM IST Permalink\nതിരുവല്ല: സംസ്ഥാന അധ്യക്ഷൻ കെ. സുരേന്ദ്രൻ പങ്കെടുക്കുന്ന ബിജെപിയുടെ തെരഞ്ഞെടുപ്പ് യോഗങ്ങളിൽ വിടാതെ പിന്തുടർന്ന് രഹസ്യപ്പൊലീസുകാർ. യോഗത്തിന്റെ ചിത്രങ്ങളും വീഡിയോയും പകർത്തിയ പൊലീസുകാരന് നേരെ സുരേന്ദ്രൻ പൊട്ടിത്തെറിച്ചു. കോൺഗ്രസിന്റെയും സിപിഎമ്മിന്റെയും സംസ്ഥാന നേതാക്കൾ പങ്കെടുക്കുന്ന യോഗങ്ങളിൽ നിങ്ങൾ എന്തു കൊണ്ട് വീഡിയോ പകർത്തുന്നില്ല എന്നായിരുന്നു സുരേന്ദ്രന്റെ ചോദ്യം.\nപത്തനംതിട്ട ജില്ലയിൽ തെരഞ്ഞെടുപ്പ് പ്രചാരണ യോഗങ്ങളിൽ പ്രസംഗിക്കാനെത്തിയ സുരേന്ദ്രൻ ആദ്യം തിരുവല്ലയിലെ യോഗങ്ങളിലാണ് പങ്കെടുത്തത്. പെരിങ്ങര പഞ്ചായത്തിലായിരുന്നു ആദ്യ യോഗം. ഇവിടം മുതൽ രഹസ്യപ്പൊലീസ് നിരീക്ഷിക്കുകയായിരുന്നു. തിരുവല്ല ശ്രീ വല്ലഭക്ഷേത്രത്തിന് സമീപമുള്ള ഹാളിലായിരുന്നു രണ്ടാമത്തെ യോഗം. കുറ്റുർ ശബരി സ്‌കൂൾ ഓഡിറ്റോറിയത്തിൽ നടന്ന പരിപാടിക്കിടെയാണ് സുരേന്ദ്രൻ ഈ വിഷയം ശ്രദ്ധിച്ചത്.\nവേദി വിട്ടിറങ്ങി വന്നപ്പോഴാണ് ഉദ്യോഗസ്ഥനെ ബിജെപി സംസ്ഥാന അധ്യക്ഷൻ ചോദ്യം ചെയ്തത്. അനുവാദമില്ലാതെ ബിജെപി യോഗത്തിൽ നുഴഞ്ഞു കയറിയതാണ് സുരേന്ദ്രനെ പ്രകോപിപ്പിച്ചത്. കോൺഗ്രസിന്റെയും സിപിഎമ്മിന്റെയും നേതാക്കൾ പങ്കെടുക്കുന്ന യോഗങ്ങൾ നിങ്ങൾ റെക്കോഡ് ചെയ്യാറുണ്ടോ? ഒരെണ്ണമാണെങ്കിൽ പോട്ടേന്ന് കരുതാം. താൻ പോകുന്നതിന് പിന്നാലെയെല്ലാം നടക്കുന്നത് എന്തിനാണെന്നും ആരു പറഞ്ഞിട്ടാണെന്നും സുരേന്ദ്രൻ ചോദിച്ചു. പൊതുയോഗമാണെങ്കിലും പാർട്ടിയുടെ യോഗമാണെങ്കിലും പൊലീസ് നിരീക്ഷിക്കാൻ പാടില്ലെന്നും അദ്ദേഹം പറഞ്ഞു. മറ്റൊരു ജില്ലയിലും താനിത് കണ്ടില്ലെന്നും അദ്ദേഹം കൂട്ടിച്ചേർത്തു.\nതിരഞ്ഞെടുപ്പ് ട്രെൻഡിനെ കുറിച്ച് സുരേന്ദ്രൻ\nഅബ്ദുള്ളക്കുട്ടിയോ ഏതെങ്കിലും നേതാവോ കാരണമല്ല, മോദി സർക്കാരിന്റെ പ്രവർത്തനം കൊണ്ടാണ് മതന്യൂനപക്ഷങ്ങളിൽ നിന്ന് ബിജെപിയിലേക്ക് കൂടുതൽ ആളുകൾ മത്സരിക്കാൻ വന്നതെന്ന് സംസ്ഥാന അധ്യക്ഷൻ കെ. സുരേന്ദ്രൻ. പത്രപ്രവർത്തക യൂണിയൻ ജില്ലാ കമ്മറ്റി സംഘടിപ്പിച്ച തെരഞ്ഞെടുപ്പ് സംവാദം തദ്ദേശം -2020ൽ പങ്കെടുക്കുകയായിരുന്നു അദ്ദേഹം.\nകേന്ദ്രസർക്കാരിന്റെ പദ്ധതികളുടെ പ്രയോജനം ഏറ്റവും കൂടുതൽ കിട്ടിയ ജില്ലകളിലൊന്ന് മലപ്പുറമാണ്. ജീവിത സാഹചര്യത്തിൽ വന്ന മാറ്റങ്ങളാണ് മോദിയോടുള്ള നിലപാട് മാറ്റത്തിന് പിന്നിൽ. ഞങ്ങൾക്ക് മോദിയാണ് ജീവിതം തന്നത് എന്നാണ് പതിനെട്ടും ഇരുപതും വയസുള്ള പെൺകുട്ടികൾ പറയുന്നു. അതാണ് മതന്യൂനപക്ഷങ്ങളെ ബിജെപിയിലേക്ക് ആകർഷിക്കാൻ കാരണമായത്. പതിവിന് വിപരീതമായി സംസ്ഥാനത്ത് രണ്ടു മുന്നണികളോടും ക്രൈസ്തവ സമൂഹത്തിന് അതൃപ്തിയാണുള്ളത്. അവർ ബിജെപിക്കൊപ്പം നില കൊള്ളും. ക്രൈസ്തവ സമുദായം മൊത്തത്തിൽ ഒരു മോദി അനുകൂല നിലപാട് സ്വീകരിക്കുന്ന നിലയിലേക്ക് വന്നിരിക്കുന്നു. ഇതിന് കാരണം യുഡിഎഫിനുള്ളിലെ മുസ്ലിം ലീഗിന്റെ അപ്രമാദിത്തമാണ്. ഇത് ക്രൈസ്തവ സമുഹത്തിന് പൊതുവേ അതൃപ്തിയുണ്ടാക്കി. ഭീകര സംഘടനയായ ജമാ അത്തെ ഇസ്ലാമിയുമായി യുഡിഎഫ് നേതാക്കന്മാർ കൂട്ടുകെട്ടുണ്ടാക്കുന്നു. ലൗ ജിഹാദ് പോലെയുള്ള വിഷയങ്ങളിൽ ശക്തമായ എതിർപ്പ് ക്രൈസ്തവ സമൂഹത്തിന് ഉണ്ട്. വിദേശരാജ്യങ്ങളിൽ ക്രൈസ്തവ ദേവാലയങ്ങൾക്ക് നേരെ ഭീകരാക്രമണം നടത്തുന്ന ജമാ അത്തെ ഇസ്ലാമിയുമായുള്ള യുഡിഎഫ് കൂട്ടുകെട്ട് ക്രൈസ്തവ സമുദായത്തിന് അതൃപ്തിയുളവാക്കുന്നു. മോദിയുടെ വികസന പദ്ധതികൾ മുമ്പെങ്ങുമില്ലാത്ത വിധം എല്ലാ ജനങ്ങളും സ്വീകാര്യത ഉണ്ടാക്കി. ജമാഅത്തെ ഇസ്ലാമി ഭീകര സംഘടനയാണെന്ന് ലോകം മുഴുവൻ അംഗീകരിച്ചതാണ്. തെളിവ് അന്വേഷിച്ച് പോകേണ്ട കാരണമില്ല.\nപിണറായി വിജയനെ ബിജെപി മുൾമുനയിൽ നിർത്തിയതു കൊണ്ടാണ് യുഡിഎഫ് നേതാക്കൾക്കെതിരേ വിജിലൻസ് അന്വേഷണം നടതക്കുന്നതെന്ന് പറയുന്ന കെപിസിസി പ്രസിഡന്റിന് പ്രതല ബോധം നഷ്ടമായി. എവിടെയാണ് താൻ നിൽക്കുന്നത് എന്നു പോലും അദ്ദേഹത്തിന് അറിഞ്ഞു കൂടാ. എന്താണ് പറയുന്നതെന്ന് അദ്ദേഹത്തിന് തന്നെ അറിയില്ല. സംസ്ഥാനത്തെ വിജിലൻസ് അന്വേഷണത്തിന് പിന്നിലും ബിജെപിയാണെന്നുള്ള മുല്ലപ്പള്ളിയുടെ ഗവേഷണ ബുദ്ധിക്ക് അവാർഡ് കൊടുക്കേണ്ടി വരും. അദ്ദേഹത്തിന്റെ കഴിവ് അപാരം തന്നെ. സാമാന്യ യുക്തി വേണ്ടേ തിരുവനന്തപുരം, കാസർകോഡ്, മലപ്പുറം എന്നിവിടങ്ങളിൽ എൽഡിഎഫ്-യുഡിഎഫ് ധാരണയാണ് നില നിൽക്കുന്നതെന്നും സുരേന്ദ്രൻ പറഞ്ഞു.


ഒരു കാറ്റിനെ എങ്ങനെ വായിക്കും? | Nalamidam\nമലയാളത്തിലെ ഉത്തരാധുനിക കവിത വയസ്സറിയിക്കുന്ന വി. ജയദേവിന്റെ കവിതകളിലൂടെ, കവിയിലൂടെ, ഒട്ടിപ്പിടിക്കുമ്പോഴും പാഞ്ഞൊളിക്കുന്ന വായനകളിലൂടെ, ഓര്‍മ്മ കൊണ്ടും സ്നേഹം കൊണ്ടും ഒരു സഞ്ചാരം.\nജയദേവ് പഠിച്ചത് സയന്‍സാണ്, പ്രവര്‍ത്തിക്കുന്നത് പത്രക്കാരനായ്, ജീവിക്കുന്നത് കവിതയിലും. കവിതയില് മാത്രം ജീവിക്കുന്നു എന്നത് ഒരു കുഴപ്പമാണോ , ആയിരിക്കും. കാരണം കവിതയ്ക്ക് പുറത്ത് ജീവിക്കുന്ന കവികള്‍ക്ക് കിട്ടുന്ന പ്രശസ്തി കവിതയില് ജീവിക്കുന്നവര്‍ക്ക് കിട്ടില്ല. അങ്ങനെ കിട്ടുമായിരിന്നുങ്കില് 2010 ലെ മികച്ച പുസ്തകങ്ങളില് ഒന്നായ് തിരഞ്ഞെടുത്തത് ജയദേവിന്റെ ‘ഒരു പൂമ്പൊടി കൊണ്ടും ഒരു പൂക്കാലം കൊണ്ടും’ എന്ന പ്രണയ കവിതകള് ആയിരുന്നു. എന്നിട്ടും ജയദേവിനെ ആരും കണ്ടില്ല. തീര്‍ച്ചയായും ആരും കാണാതെ പോകാനുള്ള അര്‍ഹത ജയദേവിന്റെ കവിതകള്‍ക്കുണ്ട്.\nഒരു കവിയെന്ന നിലയില് എനിക്കൊട്ടും പിടിതരാത്ത, എനിക്കൊട്ടും വേണ്ടാത്ത ഒരു കവിയാണ് ജയദേവ്. കവികളിലെ ഒറ്റയാകാനുള്ള നിയോഗം ജയദേവിനുണ്ട്. ജയദേവ് അതര്‍ഹിക്കുന്നുമുണ്ട്. ഉത്തരാധുനിക കവിത വയസ്സറിയിക്കുന്നത് ജയദേവിന്റെ കവിതകളിലൂടെയാവും.\nപൊള്ളുന്ന കാവ്യ വര്‍ത്തമാനങ്ങളില് ഇഴുകിയമരുമ്പോഴും, നീറുന്ന പകലുകളെ ഉണക്കാനിടുമ്പോഴും, അഴലിന്റെ രാവുകളെ രാകിവെളുപ്പിക്കുമ്പോഴും, ഒരനാഥ ബാലത്തെ ഇരുട്ടു കാട്ടി ഭയപ്പെടുത്തുമ്പോഴും, സെമിത്തേരികള് തുമ്പികള്‍ക്കായ് പണിത്, കൊള്ളിയാന് വന്നുടയുന്ന നിലവിളികൊണ്ട് എഴുതില്ലിതൊന്നും എന്നുറച്ച് റെയില് വേ ട്രാക്കിലും മോര്‍ച്ചറി വരാന്തയിലും വെടിമണം പുകയുന്ന നിലവിളിയിടങ്ങളിലും കവി കയറിയിറങ്ങുന്നു. അന്നന്നത്തെ ചരിത്ര രചനയുടെ ബാദ്ധ്യതയേറ്റി, നിലവിളിയുറങ്ങുന്ന സെമിത്തേരിയുടെ കാലത്തെ നിത്യ ചരിത്ര വായനയില് അടച്ചിട്ട് താക്കോലുമായ് കവി മുങ്ങുന്നു; അനുവാചകരെയും കൂട്ടി സെക്കന്റ് ഷോയ്ക്കു പോവുന്ന കൌമാരകൂട്ടുകാരെപോലെ.\nIllustration: RS Santhosh Kumar\nആരും കാണാതെ പോകാനുള്ള അര്‍ഹത\nവലയില് കുരുങ്ങിയവരാണ് നമ്മളിലധികം. കൂട്ടുകൂടി പരസ്പരം പുകഴ്ത്തി , ആള്‍ക്കൂട്ടങ്ങളായ്, സ്വയം ആളായ്, അങ്ങനെയങ്ങനെയങ്ങനെ പലതരം സാമൂഹ്യ പ്രതിബദ്ധത കാട്ടി എല്ലാ കവികളും. മനുഷ്യസ്നേഹികളാവാന് ഒരു വല മതി. അതെ നമ്മള് വലയില് കുരുങ്ങിയവരാണ്.\nജയദേവ് പഠിച്ചത് സയന്‍സാണ്, പ്രവര്‍ത്തിക്കുന്നത് പത്രക്കാരനായ്, ജീവിക്കുന്നത് കവിതയിലും. കവിതയില് മാത്രം ജീവിക്കുന്നു എന്നത് ഒരു കുഴപ്പമാണോ , ആയിരിക്കും. കാരണം കവിതയ്ക്ക് പുറത്ത് ജീവിക്കുന്ന കവികള്‍ക്ക് കിട്ടുന്ന പ്രശസ്തി കവിതയില് ജീവിക്കുന്നവര്‍ക്ക് കിട്ടില്ല. അങ്ങനെ കിട്ടുമായിരിന്നുങ്കില് 2010 ലെ മികച്ച പുസ്തകങ്ങളില് ഒന്നായ് തിരഞ്ഞെടുത്തത് ജയദേവിന്റെ ‘ഒരു പൂമ്പൊടി കൊണ്ടും ഒരു പൂക്കാലം കൊണ്ടും’ എന്ന പ്രണയ കവിതകള് ആയിരുന്നു. എന്നിട്ടും ജയദേവിനെ ആരും കണ്ടില്ല.\nതീര്‍ച്ചയായും ആരും കാണാതെ പോകാനുള്ള അര്‍ഹത ജയദേവിന്റെ കവിതകള്‍ക്കുണ്ട്. ആദ്യ കവിതാ സമാഹാരം ‘ഭൂമി വിട്ട് ഒരു നിലാവ് പാറുന്നു’ (ഗോത്ര ഭൂമി) അതിനു ശേഷം ‘ഒരു കാറ്റിനെ എങ്ങനെ വായിക്കും’ പിന്നീട് ‘തുമ്പികളുടെ സെമിത്തേരി’ ശേഷം ‘ഒരു പൂമ്പൊടി കൊണ്ടും ഒരു പൂക്കാലം കൊണ്ടും’.\nഅവസാനം കണ്ടത് ‘കപ്പലെന്ന നിലയില് ഒരു കടലാസ് തുണ്ടിന്റെ ജീവിതം’. അതിനു ശേഷവും ജയദേവ് പുസ്തകം പലതിറക്കി .വിവരമില്ലാത്തൊരു വായനക്കാരനെന്ന നിലയില് എനിക്ക് കിട്ടിയിട്ടില്ല. അതൊരു പ്രശ്നാക്കണ്ട. കാരണം നിലവില് മലയാളത്തിലിറങ്ങിയ കവിതാ സമാഹാരങ്ങളില് വി പി പിയായ് കിട്ടിയ ഒരു കവിതാ പുസ്തകം ഒഴിച്ച് ആരുടെയും കവിതകള് വായിക്കാത്ത ഒരാളെന്ന നിലയില് എനിക്കിതില് ആവലാതികളില്ല. എല്ലാരും കവിത വായിച്ചില്ലെങ്കില് വെടിവെച്ചു കൊല്ലും എന്ന നിയമം പാസാക്കണമെന്നും അന്ന് വെടിയേറ്റ് മരിക്കാനുള്ള യോഗം നേടണം എന്നും കൊതിക്കുന്ന ഒരു വായനക്കാരനാണ് ഞാനും.\nകവിത വായിച്ചില്ലെങ്കില് ഹാര്‍ട്ടറ്റാക്ക് വരും എന്ന് ദൈവം ശപിച്ചാല് ഒരാള് പോലും മരിക്കാന് സാദ്ധ്യതയില്ലാത്ത നാട്ടില് നിന്നും പുറത്ത് ജീവിക്കുന്ന നമുക്കെന്തറിയാം? കവിതയെഴുതുന്ന കവികളുടെ വ്യഥകള്.\nഅതെ വരാലു പോലെ വഴുതി ജലത്തിലേക്ക് പോകുന്ന ജയദേവിന്റെ കവിതകളെ, വലയറിയുന്ന ഒരു മീനിന്റെ കൌശലത്തില് തെന്നിമാറുന്ന വരികളെ എനിക്കെങ്ങനെ അളക്കാം?. വേണ്ട ഞാനവയെ എന്റെ മുറി പോലെ നിര്‍ദയം വാരിവലിച്ചിടാം, അഴുക്കാണെന്ന് നിങ്ങള്‍ക്കും, പെട്ടെന്ന് ഏതു സാധനവും കണ്ടെത്താം എന്നെനിക്കും തോന്നും പ്രകാരം. എന്തൂട്ടാ സ്വാമി ഈ മുറിയൊന്ന് അടുക്കി പെറുക്കി വെച്ചൂടെ ആവിശ്യില്ലാത്തതൊക്കെ പെറുക്കി മാറ്റിക്കൂടെ എന്ന ചോദ്യം ഇടയ്ക്ക് ഞാന് കേള്‍ക്കാറുണ്ട്. അപ്പോള് എനിക്കെന്റെ വളര്‍ത്തു മോളെ ഓര്‍മ്മവരും\nസാധനങ്ങള് വലിച്ചു വാരിയിട്ടിരിക്കുന്നു എന്ന പരാതിയില് അവള് എപ്പോഴും അവളുടെ കബോര്‍ഡ് അടുക്കി വെയ്ക്കും. എങ്ങനെ നോക്കുമ്പോഴും കളയാന് ഒന്നുമുണ്ടാകില്ല. എല്ലാ പേപ്പര് കട്ടിങ്ങുകളും, മുഷിഞ്ഞ പാവക്കുഞ്ഞും, നിറമുള്ള കല്ലും, പലപ്പോഴായ് വരച്ച ചിത്രങ്ങളും, ഒക്കെ അടുക്കി വെച്ചു കഴിഞ്ഞു നോക്കിയാല് ഒന്നും കളയാനുള്ളതല്ല. അടുക്കി വെച്ചു കഴിഞ്ഞാലും പണ്ടിരുന്നത്ര സാധനം കബോര്‍ഡില് കാണും. അതില് ഒന്നും കളയുവാനില്ലാതെ തീര്‍ത്തും നിഷ്കളങ്കമായ് അവളവയെയും , അവ അവളെയും നോക്കും, അതു പോലെ.\nതോറ്റും തോറ്റും പിന്നെയും തോറ്റും\nഎനിക്ക് പറയേണ്ടതാണയാള് എഴുതിവെച്ചതെന്ന പരാതി നിരന്തരം ഞാനുന്നയിക്കുന്നൊരാളിങ്ങനെയും എഴുതി\nപിന്നിട്ട വഴികള് പാഴാണേറെയും\nചോര പൊടിഞ്ഞതാണെങ്കിലും….'(ദൈവ സമക്ഷം ഒരു ഇഫയല്)\nകവിത എങ്ങനെ വേണമെങ്കിലും എഴുതാമല്ലോ. ചെറിയ കവിതകളാണിയാള് എഴുതുക. അവിടെ തന്നെ ഞാന് തോറ്റുപോകാറുണ്ട് ,അയാളും.\nഒരു ചൂണ്ടക്കുരുക്കു കാട്ടി\nനരച്ച തെരുവുകളില് നിന്നു\nനമ്മില് ചിലരെ മാത്രം\nഅര്‍ഥം വെച്ചു നോക്കി\nആര്‍ത്തി പൂണ്ട് നൊട്ടിനുണയാനും’\n(ചെറിയ ചെറിയ കത്തികള് കൊണ്ടുള്ള പ്രയോജനം)\nഎപ്പോഴും തോറ്റുകൊടുക്കണം എന്നു കൊതിച്ച അവള്‍ക്ക് മുന്നേ അയാള് തോറ്റിരിക്കും\n‘വഴിയില് നിന്നും കളഞ്ഞു കിട്ടിയ\nവാക്കു കൊണ്ട് നിന്നെ\nപകരം നിന്റെ പ്രണയത്തിനു മുന്നില്\nസ്വയം അഴിച്ചു വെയ്ക്കും.\nസ്വന്തം ബ്ലോഗില് ജാരന് പോസ്റ് ചെയ്തത്\n(ഏതോ ഒരുവളുടെ ജാരനുമായി ഒരു അഭിമുഖം)\nതലേക്കെട്ടുകളില്ലാതെ എന്തു വേണമെങ്കിലും കുറിച്ച് വെയ്ക്കും.\nഏതു രഹസ്യ കാമുകിയും ചോദിക്കാനിരിക്കുന്നത് കുറിക്കാനുള്ളത് അയാള് കുറിച്ചിരിക്കും\nഎന്നു മാത്രമല്ല അയാളുടെ ഇന് ബോക്സിലെത്തുന്ന കാമുകിയെ\n‘ഇപ്പോള് ഇതുവഴി അങ്ങനെയാരും\nഎന്നയാള് തുറന്നു പറഞ്ഞു നാണിപ്പിക്കും. എന്നു വെച്ചു മാന്യനാണെന്നൊന്നും കരുതേണ്ട\n‘നിന്നെ പ്രണയിച്ചുപോയെന്ന കുറ്റത്തിന്\nജീവപര്യന്തം ശിക്ഷകഴിഞ്ഞ് പുറത്തിറങ്ങുമ്പോള്\nഎന്തിനോ വെറുതെ നിന്നെ ഓര്‍മ്മിപ്പിക്കുന്നു\nഎന്ന് പരിഭവം പറയുന്നു.\nഎന്നിട്ടെല്ലാം മറക്കാന് ഇറങ്ങിത്തിരിച്ചു ചെയ്യാവുന്ന ലഡാക്കു പണിയെല്ലാം ചെയ്തു നോക്കി\nകോഴിമുട്ടയില് മന്ത്രം വരച്ചു\nഎന്നയാള് തിരിച്ചറിയുന്നുണ്ട്. അതാണ് പ്രശ്നം ^അതു മാത്രമാണ് പ്രശ്നം^ തിരിച്ചറിവ് ഒരു പ്രശ്നമാണ്.\nഅതുകൊണ്ട് തന്നെ അയാള് അവളെ വീണ്ടുമന്വേഷിക്കുന്നുണ്ട്.\n‘എല്ലാ കണ്ണുകളെയും കാണുന്ന\nഒരു കണിണ കണ്ടിരുന്നോ?’\nഎന്നിട്ടെന്തു സംഭവിക്കാന് പുള്ളിക്കാരനതൊന്നും കണ്ടെത്താന് കഴിഞ്ഞില്ല\nപകരം ഉത്തരം പറയുന്നതാരാണ്?\nകോര്‍ത്ത നിഴല് ച്ചരടുകള്\nഎന്തുകൊണ്ടായിരിക്കും അവള് അയാളുടെ മനസ്സില് കയറിപ്പറ്റിയതെന്നാവും നിങ്ങള് ചിന്തിക്കുക.\nഎനിക്കാണെങ്കില് അതിന്റെയൊന്നും ആവിശ്യമില്ല, പക്ഷേ പറഞ്ഞുതരാം\nവേരില്ലാതെ നിവര്‍ന്നു നിന്ന\nനാവെടുത്താല് ഈ നുണച്ചി\nഅങ്ങനെ നിറയെ പൂത്ത ആ നഷ്ട പ്രണയത്തെ വീണ്ടെടുക്കാന് ആരും കൊതിക്കും. കൊതിക്കണമല്ലോ. കഥകളൊക്കെ അങ്ങനെ വേണം എന്നു സംവിധായകര് പണ്ടെ നമ്മളെ കാണിച്ച സ്ഥിതിക്ക് ഇവിടെ അയാളും അങ്ങനെ ചെയ്തു\nകാല് പെരുമാറ്റം കേട്ടപ്പോഴാണ്\nഎന്നിങ്ങനെ ഉള്ളില് നിത്യം ജീവിക്കുന്ന പ്രണയത്തെ കണ്ടെത്തുന്ന ഒരു സാധാരണ മനുഷ്യനോട് ഞാനെന്തു പറയാന്?\nഒരു ഓര്‍മ്മ മാത്രം\nഇവിടെ അധികം വരുന്നു’\nഎന്നു പറയുമ്പോള് മാത്രം അയാളെന്നെ കണ്ടെത്തി.\nഎനിക്ക് നിങ്ങളോട് ഒത്തിരി പറയാനുണ്ട് സമയം രാത്രിയായ് . നാളെ പകലാകും വീണ്ടും രാത്രിയാവും ഇത് കുറെ നാളായ് നിര്‍ത്താതെ ഇങ്ങനെയൊക്കെ തന്നെയാണ്. എന്ത് ചെയ്യാനാ മാറ്റം ഞാനഗ്രഹിക്കുന്നില്ല. പക്ഷേ അയാള് പറയുന്നു\n‘പറയാനുള്ളതെല്ലാം പറഞ്ഞു കഴിഞ്ഞിട്ടും\nഇപ്പോഴെനിക്ക് മനസ്സിലായി, ജയദേവിനെ ആരും കാണാതെപോയ രഹസ്യം. അതെ അതും അയാള് സ്വന്ത ജാതകത്തില്, അല്ല ജീവിതത്തില് എഴുതി വെച്ചു\nഒന്നും മിണ്ടാത്തത് കൊണ്ടാവാം\nഅപ്പോള് പിന്നെ എനിക്കൊന്നും പറയാനില്ല. എന്റെ മുറി അടിച്ചു വാരി വൃത്തിയാക്കണമെന്നുണ്ട്. എപ്പോഴും വൃത്തിയാണെന്ന എന്റെ ധാരണ ചിലപ്പോഴൊക്കെ എനിക്ക് മാറ്റണം. പക്ഷെ എത്ര മാറ്റിയാലും കബോഡില് നിന്നും ഒന്നും കളയാനില്ലാത്ത ഒരു പാവം മോളുണ്ടെനിക്ക്, ഞാനുമുണ്ടെനിക്ക്. കവിതയില് മാത്രം കളയാനൊന്നുമില്ലാത്ത ഞാന്.\nകാട് വീടാവുന്ന കാട്ടു പച്ചകള്\nകവിതകൊണ്ട് മുറിവേറ്റവരുടെ രാജ്യത്ത് ശ്വാസാനന്ദം ഗുളികകളും രംഗത്തുണ്ട്. വ്യാജമായ് നിര്‍മ്മിച്ച പ്രോഡക്ടുകള്‍ക്ക് നന്ദി… കാരണം ആരും കാണാതെ ചില കാട്ടു പച്ചകള്‍ക്ക് കാട് വീടാവുന്നുണ്ട്. ജയദേവിനെ വായിക്കാന് ശ്രമിച്ച് പരാജയപെട്ട ഒരു വായനക്കാരനെന്ന നിലയില് എനിക്ക് ചരിത്ര പ്രസക്തിയുണ്ട്. കാരണം അയാളൊരു കവി. കവിത ഞാനാണ് . കവിത, വായിച്ച ഞാന് മാത്രം. കാരണം കവിത തോറ്റവരുടെ വേദമാണ്, രാജ്യമാണ് ഇവിടെ ഏക ഛത്രാതിപതിയായ വായനക്കാരന് ദൈവമാണ്. കവികളെ ആരുമറിയാതെ പോട്ടെ ദൈവം മാത്രം ജീവിച്ചിരിക്കട്ടെ… ഞാന് ശപിച്ചിരിക്കുന്നു.\nനാം പരസ്പരം തുറന്നിട്ട\n(നമുക്കിടയിലേ ഓരോ വാതില്)\nമലയാള മനോരമയിലെ സീനിയര് പത്രപ്രവര്‍ത്തകന്.\nശാസ്ത്ര വിഷയങ്ങള് കൈകാര്യം ചെയ്യുന്നതില് അഗ്രഗണ്യന്.\nകവിത പുസ്തകങ്ങള് എനിക്ക് അറിയാവുന്നവ\n1 ഭൂമി വിട്ട് ഒരു നിലാവ് പാറുന്നു\n2 ഒരു കാറ്റിനെ എങ്ങനെ വായിക്കും\n3 തുമ്പികളുടെ സെമിത്തേരി\n4 ഒരു പൂമ്പൊടി കൊണ്ടും ഒരു പൂക്കാലം കൊണ്ടും\n5 കപ്പലെന്ന നിലയില് ഒരു കടലാസു തുണ്ടിന്റെ ജീവിതം\nThis entry was posted in വായനാമുറി and tagged Jayadev Nayanar, malayalam, poem, reading, samvidanand, V Jayadev. Bookmark the permalink.\n7 thoughts on “ഒരു കാറ്റിനെ എങ്ങനെ വായിക്കും?”\nഅച്യുതന് വടക്കേടത്ത് രവി says:\nഒന്നും പറയാനില്ല.ജയദേവകവിതകള്,സന്തോഷ്കുമാറിന്‍റെ ചിത്രീകരണം, സംവിദാനന്ദിന്‍റെ വിലയിരുത്തല്…ഇതിലപ്പുറം എങ്ങിനെ എഴുതും.\nസങ്കടദ്വാരം,സെല്‍ഫ് പോര്‍ട്രൈറ്റ്,തൊണ്ടയിലെ മുള്ളു…കൂടാതെ നിരവധി വേറെയും…ചിലരെങ്കിലും ഇതൊക്കെ കാണാതെ പോവില്ലെങ്കില് സന്തോഷം.\nമണമില്ലാത്തതിനാലും,ഒതുങ്ങിയൊടുങ്ങുന്നതിനാലും,ഒന്നും മിണ്ടാത്തതിനാലും അങ്ങിനെയുള്ളവരെ ഈ ലോകം കാണുന്നില്ല.നമ്മളൊക്കെ എന്നു മേല്‍വിലാസമില്ലാത്ത ശവങ്ങളായി മാറുക എന്നറിയില്ല.പൂമ്പാറ്റച്ചിറകുകളെ മാത്രം മറന്നു,കാണിച്ചുകൊടുക്കാന്…ഈ ലോകത്ത് ആദ്യം കാണേണ്ടതും അതായിരുന്നു…എന്നിട്ടും…\nസ്വാമിക്കും നാലാമിടത്തിനും നന്ദി\nആദ്യമായാണ് ഈ കവിതകള് വായിക്കുന്നത്.\nഇത്ര നല്ല കവിതകള് എന്തേ അറിയാതെ പോയത്.\nസൈകതം ഇറക്കിയ ‘ കപ്പലെന്ന നിലയില് ഒരു കടലാസ് തുണ്ടിന്റെ ജീവിതം’ എന്ന സമാഹാരത്തിലൂടെയാണ് എഫ്.ബിയിൽ വായിച്ചറിഞ്ഞശേഷം ഈ കവിയെ ഒന്നിച്ചുവായിച്ചത്. നല്ല കുറിപ്പ്. നന്ദി സംവിദാനന്ദ്..!\nSreelatha .B says:\nജയദേവിന്റെ കവിത ഒരുപുതിയ വായനക്ക് വഴിതുറന്നു.കവിക്കും സ്വാമിക്കും ആശംസകള്. കവി .അന്ഗീകരിക്കപെടുന്നത് വായനക്കാരന്റെ ഹൃദയത്തിലാണ് അല്ലാതെ അവാര്ടുകളിളല്ല.\nജയദേവൻ എന്ന കവിയെ ഞാൻ അറിയുന്നത് താങ്കളുടെ ഈ ലേഘനത്തിലൂടെയാണ് . ഇത് വായിച്ചുകഴിഞ്ഞപ്പോൾ കവിയോടും കവിതയോടുമൊക്കെ വല്ലാത്ത ഒരിഷ്ട്ടം. എത്ര മനോഹരമായിട്ടാണ് നിങ്ങൾ ഈ കവിയെ ഞങ്ങളിൽ എത്തിച്ചിരിക്കുന്നത്. ഒരു പാട് നന്ദി.\nകൊതിപ്പിക്കുന്ന കുറിപ്പും , കവിതയും , കവിയും .. സംവീ അസ്സലായ് ..


പ്രളയത്തെ തുടര്‍ന്ന് കെഎസ്ആര്‍ടിസിക്ക് വന് സാമ്പത്തിക പ്രതിസന്ധി\nപ്രളയത്തെ തുടര്‍ന്ന് സംസ്ഥാനത്തെ പല ഭാഗങ്ങളിലും സര്‍വീസ് നിര്‍ത്തിവെക്കേണ്ടിവന്നതോടെ കഴിഞ്ഞയാഴ്ച മാത്രം കെഎസ്ആര്‍ടിസിക്കുണ്ടായത് കോടികളുടെ വരുമാന നഷ്ടമാണ്.\n23 Aug, 2018 at 06:13 AM\nപ്രളയക്കെടുതി കെഎസ്ആര്‍ടിസിക്ക് വരുത്തിവെച്ചത് വന് സാമ്പത്തിക പ്രതിസന്ധി. ഇതേതുടര്‍ന്ന് 25% സര്‍വീസുകള് വെട്ടിക്കുറക്കേണ്ടിവരുമെന്ന് കെഎസ്ആര്‍ടിസി സര്‍ക്കാറിനെ അറിയിച്ചു. അടിയന്തര ധനസഹായം ആവശ്യപ്പെട്ട് ഗതാഗതമന്ത്രി മുഖ്യമന്ത്രിക്ക് കത്തയച്ചു.\nപ്രളയത്തെ തുടര്‍ന്ന് സംസ്ഥാനത്തെ പല ഭാഗങ്ങളിലും സര്‍വീസ് നിര്‍ത്തിവെക്കേണ്ടിവന്നതോടെ കഴിഞ്ഞയാഴ്ച മാത്രം കെഎസ്ആര്‍ടിസിക്കുണ്ടായത് കോടികളുടെ വരുമാന നഷ്ടമാണ്. പ്രളയം ദുരന്തമുണ്ടായ ആദ്യ നാല് ദിവസം പ്രതിദിനം നാല് കോടിയോളം രൂപയുടെ നഷ്ടം കെഎസ്ആര്‍ടിസിക്കുണ്ടായി. ഇതിനു പുറമേയാണ് ഇന്ധനക്ഷാമവും വലക്കുന്നത്.\nവന്‍കുടിശ്ശിക കാരണം കെഎസ്ആര്‍ടിസിക്കുളള ഇന്ധനവിഹിതത്തില് എണ്ണകമ്പനികള് കുറവും വരുത്തി. ധനസഹായമായി 95കോടി രൂപ സര്‍ക്കാറിനോട് ആവശ്യപ്പെട്ടെങ്കിലും 20കോടി മാത്രമാണ് ലഭിച്ചത്. ഈ പശ്ചാത്തലത്തിലാണ് ചെലവു ചുരുക്കുന്നതിനായി 25% സര്‍വീസുകള് നിര്‍ത്തിവെക്കാന് കെഎസ്ആര്‍ടിസി തീരുമാനിച്ചത്. ഇക്കാര്യം സിഎംഡി ടോമിന് തച്ചങ്കരി സര്‍ക്കാറിനെ രേഖാമൂലം അറിയിച്ചിട്ടുണ്ട്.\nപ്രശ്‌നത്തില് ഗതാഗതമന്ത്രിയും ഇടപെട്ടു. 50 കോടി രൂപ അടിയന്തര ധനസാഹായമായി അനുവദിക്കണമെന്നാവശ്യപ്പെട്ട് എ.കെ ശശീന്ദ്രന് മുഖ്യമന്ത്രിക്കും ധനകാര്യമന്ത്രിക്കും കത്തയച്ചു. വരുമാനം കുറഞ്ഞ റൂട്ടുകളിലെ സര്‍വീസ് വെട്ടിക്കുറക്കാനാണ് കെഎസ്ആര്‍ടിസി ആലോചിക്കുന്നത്. എന്നാല് ഉത്സവ സീസണില് സര്‍വീസുകള് ചുരുക്കുന്നത് യാത്രക്കാരെ സാരമായി ബാധിക്കുമെന്നുറപ്പാണ്.\nksrtcflood KeralaKerala Flood 2018\nഭര്‍ത്താവിന് ഗര്‍ഭത്തില് സംശയം; ഡി.എന്.എ സാധ്യത ആരാഞ്ഞ് കോടതി\nപ്രജകൾക്കു വേണ്ടിയല്ല, ഖജനാവുകൾക്ക് വേണ്ടിയാണ് സർക്കാറുകൾ\nകാത്തിരിപ്പിന് വിരാമം; പിഴല-ചേന്നൂര്-ചരിയംതുരുത്ത് റോഡിന്‍റെ ആദ്യഘട്ട ഉദ്ഘാടനം ഉടന്\nസംസ്ഥാനത്ത് വീണ്ടും കോവിഡ് മരണം; മരിച്ചത് പാലക്കാട് സ്വദേശിനി\nപ്രവാസികളുടെ മടക്കം; കേന്ദ്ര,സംസ്ഥാന സര്‍ക്കാരുകള്‍ക്കെതിരെ യൂത്ത് ലീഗിന്‍റെ പ്രതിഷേധം, മന്ത്രി ടി.പി രാമകൃഷ്ണനെ തടഞ്ഞു


പൗരസ്ത്യ കാതോലിക്കേറ്റ് / ഡോ പൗലോസ് മാർ ഗ്രീഗോറിയോസ് | Dr. Paulos Mar Gregorios\nകാതോലിക്കോസിന്‍റെ സ്ഥാനനാമവും പദവിയും രൂപമെടുത്തത് റോമാസാമ്രാജ്യത്തിന് പുറത്തായിരുന്നു. ക്രിസ്തീയ സഭയിലെ പാത്രിയര്‍ക്കാ സ്ഥാനത്തേക്കാള് പൗരാണികത, കാതോലിക്കാ സ്ഥാനത്തിനുണ്ട്. പാത്രിയര്‍ക്കീസിന്‍റെ സ്ഥാനമാനവും പദവിയും ഉദ്ഭൂതമായത് നാലും അഞ്ചും നൂറ്റാണ്ടുകളില് റോമന് സാമ്രാജ്യത്തിലായിരുന്നു. പിന്നീട് ഇതരദേശങ്ങള് ഈ മാതൃക പിന്‍തുടര്‍ന്നു. ആദിശതകങ്ങളില് മൂന്നു കാതോലിക്കേറ്റുകള് ഉണ്ടായിരുന്നു. ഇവ ഉളവായത് അഞ്ചാം നൂറ്റാണ്ടില് പാത്രിയര്‍ക്കാസ്ഥാനം സ്ഥിരപ്രതിഷ്ട നേടുന്നതിന് വളരെ മുന്‍പുമായിരുന്നു. പൗരസ്ത്യകാതോലിക്കോസ്, അര്‍മ്മീനിയന് കാതോലിക്കോസ് എന്നിവരായിരുന്നു ഈ സ്ഥാനികള്.\nപൗരസ്ത്യകാതോലിക്കോസ് ആദ്യം അറിയപ്പെട്ടിരുന്നത് കിഴക്കിന്‍റെ വലിയ മെത്രാപ്പോലീത്താ എന്ന അപരനാമത്തിലായിരുന്നു. അദ്ദേഹത്തിന്‍റെ ആസ്ഥാനം സെല്യൂക്യാ-ടെസിഫോണില് (Seleucia-etesiphon) ആയിരുന്നു. നിഖ്യാ സുന്നഹദോസിന് മുന്‍പ് കാതോലിക്കാസ്ഥാനം വഹിച്ചിരുന്നവരുടെ പട്ടിക വൃത്താന്തമെഴുത്തുകാര് തയ്യാറാക്കിയിരിക്കുന്നത് ഇപ്രകാരമാണ്.\n1. അപ്പോസ്തലനായ വി. തോമസ്, 2. അപ്പോസ്തലനായ ആദായി (എഴുപത് അറിയിപ്പുകാരില്‍പെട്ട തദിയൂസ്), 3. വി. ഹാഗായി, 4. അബ്രേശു, 5. അബ്രാഹാം പ്രഥമന്, 6. ജെയിംസ് ഒന്നാമന്, 7. അഹദാബുഹി, 8. ശഹലൂപ്പാ, 9. ബാബാ.\nറോമാ സാമ്രാജ്യത്തില് ഉള്‍പ്പെടാതിരുന്ന സഭകളില് താരതമ്യേന ഏറ്റവും വലുത് ഈ പൗരസ്ത്യ സഭയായിരുന്നു. ഗണനീയമായ വലിയ സഭകള് വേറെയും ഉണ്ടായിരുന്നു. ഭാരതസഭ, നുബീയല്‍സഭ, അര്‍മീനിയന്‍സഭ, ഐബീരിയന് (ജോര്‍ജിയന്) സഭ എന്നിവയെല്ലാം പ്രാധാന്യം കൈവരിച്ചിരുന്നു. പില്‍ക്കാലത്ത് എത്യോപ്യന് സഭയും മുന്‍പന്തിയിലെത്തി.\nഅപ്പസ്തോലികപാരമ്പര്യം ഉള്ള സഭയായിരുന്നു സെലൂക്യാ-ടെസിഫോണ് (Seleucia-etesiphon) സഭ. മാര്‍ത്തോമ്മാ ശ്ലീഹായോ, എഴുപതില് ഒരുവനായ ആദായിയോ, ആരുതന്നെയോ ആകട്ടെ ഇതിന്‍റെ സ്ഥാപകന്, പൗരസ്ത്യകാതോലിക്കേറ്റ് മഹായിടവകയുടെ അപ്പസ്തോലിക ഉത്ഭവവും ശ്രേഷ്ടതയും ഒരിക്കലും ചോദ്യം ചെയ്യപ്പെട്ടിട്ടില്ല. നിഖ്യാസുന്നഹദോസ് അവയ്ക്ക് അംഗീകാരം നല്‍കുകയാണുണ്ടായത്.\nവി. തോമസ്, വി. ആദായി, വി. മാറി, വി. ഹഗ്ഗായി എന്നീ ആദികാലത്തെ സുവിശേഷക്കാര് പേര്‍ഷ്യ, മെസപ്പൊട്ടേമിയ, മീദിയ, അസ്സീറിയ, പാര്‍ത്ഥിയ, കുര്‍ദിസ്ഥാന്, ബാബിലോണ് എന്നീ നാടുകളിലും, ഏഷ്യയുടെ മറ്റു മദ്ധ്യദേശങ്ങളിലും പശ്ചിമദേശങ്ങളിലും സുവിശേഷമറിയിച്ചു. ഈ സഭകളുടെ രൂപവല്‍ക്കരണവും ഏകീകരണവും ഏറെക്കാലംകൊണ്ടു മാത്രമേ സാധിതപ്രായമായുള്ളു. ഈ സഭകളെ ഐക്യത്തിന്‍റെ ശൃംഖലകൊണ്ട് ബന്ധിപ്പിക്കുക എന്ന മഹത്തായ നേട്ടം കൈവരിച്ച ബാബാ എന്നത് കാതോലിക്കോസ് ആയിരുന്നു. അദ്ദേഹം വിവിധ ദേശീയസഭകളെ സാര്‍വ്വത്രിക പിതാവായ കാതോലിക്കോസിന്‍റെ കൊടിക്കീഴില് അണിനിരത്തി (കാതോലിക്കോസ് എന്ന പദത്തിന്‍റെ അര്‍ത്ഥം പൊതുവായ മേല്‍പ്പട്ടക്കാരന് എന്നത്രെ). മൂന്നാം നൂറ്റാണ്ടിന്‍റെ അന്ത്യത്തില് ഏകീകരണ പ്രക്രിയ ആരംഭിച്ചു (C2. 28 AD). നാലാം നൂറ്റാണ്ടിന്‍റെ ആദിഘട്ടംവരെ അത് തുടര്‍ന്നു.\nപേര്‍ഷ്യന് ഗവണ്‍മെന്‍റ് ക്രൈസ്തവ സഭയോടു അനുവര്‍ത്തിച്ചു വന്നിരുന്ന പീഡനനയത്തിന് മാറ്റം വരുവാന് ഒരു കാരണമുണ്ടായി. 399-ല് പേര്‍ഷ്യന് ചക്രവര്‍ത്തിയായ യെസ്ദിഗെര്‍ഡിന്‍റെ (Yazdegerd) സിംഹാസനാരോഹണം നടന്നു. റോമാ ചക്രവര്‍ത്തിയുടെ പ്രത്യേക പ്രതിനിധിയായി ഈ ആഘോഷത്തില് പങ്കുകൊള്ളാന് എത്തിച്ചേര്‍ന്നത് മെസപ്പെട്ടേമിയനായ മൈഫെര്‍ക്കത്തിലെ മരൂത (Maruta of Maipheaquat) ആയിരുന്നു. അദ്ദേഹം ഒരു വൈദ്യനും മേല്പട്ടക്കാരനുമായിരുന്നു. റോമന് ചക്രവര്‍ത്തിയായിരുന്ന അര്‍ക്കോഡിയസ് ആയിരുന്നു അദ്ദേഹത്തെ പേര്‍ഷ്യയിലേക്കയച്ചത്. ഈ മേല്‍പ്പട്ടക്കാരന്‍റെ വരവിനു ശേഷം പേര്‍ഷ്യന് ഗവണ്‍മെന്‍റ് ക്രൈസ്തവസഭയോട് ആദരവ് പ്രകടിപ്പിച്ചുടങ്ങി. 409-410-ല് ബിഷപ്പ് മരൂത പേര്‍ഷ്യയില് വീണ്ടും വന്ന് സഭയുടെ പുനഃസംവിധാനത്തിന് വേണ്ട ഒത്താശകള് നല്‍കി. നാല്‍പതു മേല്‍പ്പട്ടക്കാര് ഉള്‍പ്പെട്ട വലിയ സുന്നഹദോസ് 410 ഫെബ്രുവരി 1-ാം തീയതി സമ്മേളിച്ചു. പേര്‍ഷ്യന് സഭയുടെ സുന്നഹദോസ് നിഖ്യാവിശ്വാസം സ്വീകരിച്ചു. വിവിധ മെത്രാപ്പോലീത്താമാര് തമ്മിലുള്ള തര്‍ക്കങ്ങള് പരിഹൃതമായി. സെല്യൂക്യ ടെസിഫോണിലെ മെത്രാപ്പോലീത്താ “വലിയ മെത്രാപ്പോലീത്തായും സകല മെത്രാന്മാരുടെയും (മേധാവിയും) മൂപ്പനും” ആയി അംഗീകരിക്കപ്പെട്ടു.\nസെല്യൂക്യാ ടെസിഫോണ് സുന്നഹദോസ് പൗരസ്ത്യ കാതോലിക്കോസിന്‍റെ അധികാരസീമയും നിര്‍ണ്ണയിച്ചു. “സിയര് വൃത്താന്തപത്രിക” (chronicle of seert) യില് ഈ സുന്നഹദോസിന്‍റെ തീരുമാനങ്ങള് ഉള്‍ക്കൊള്ളിച്ചിട്ടുണ്ട്. അതില്‍നിന്നും കാതോലിക്കോസിന്‍റെ അധികാരവ്യാപ്തി എത്രമാത്രമായിരുന്നു എന്നു മനസ്സിലാക്കാം. കാതോലിക്കോസിന്‍റെ കീഴില് ആറു മെത്രാപ്പോലീത്താമാരുണ്ടായിരുന്നു. നാലു ഭദ്രാസന മെത്രാന്മാരുടെ മേലധികാരിയായിരുന്ന ബെയിത്ത് ലപത്ത് (ആലശൃഘമുമേ), അഞ്ചു ഭദ്രാസന മെത്രാന്മാരുടെ അധിപനായിരുന്നു. നിസിബിസ്, ആറുപേരുടെ തലവനായിരുന്ന അര്‍ബെലസ്, അഞ്ചുപേരുടെ മേലദ്ധ്യക്ഷനായിരുന്ന ബെത്സ്ലോക്കിലെ കര്‍ക്കാ ഫാര് (പെഴ്സൈഡിലെ) ക്വതര് (ബഹറിനിലെയും തീരപ്രദേശത്തെയും) എന്നിവിടങ്ങളിലെ മെത്രാപ്പോലീത്താമാരും മിദിയായിലും മറ്റു പ്രാന്തപ്രദേശങ്ങളിലുമുള്ള അനവധി എപ്പിസ്കോപ്പന്മാരും കാതോലിക്കോസിന്‍റെ ഛത്രാധിപത്യത്തിന്‍കീഴില് ആയിരുന്നു. അക്കാലത്ത് കാതോലിക്കോസിന് ഭാരതസഭയുടെ മേല്‍നോട്ടം ഉണ്ടായിരുന്നതായി അറിവില്ല.\nകല്‍ക്കിദോന് സുന്നഹദോസിനു വഴിയൊരുക്കിയ വിരുദ്ധതകള് പേര്‍ഷ്യന് സഭയേയും പങ്കിലമാക്കി. വിഭജനത്തിന്‍റെ ആദ്യഘട്ടം 484-ലെ ബെത്ത് ലബത്ത് സുന്നഹദോസില് അരങ്ങേറി. നിസ്ബിസത്തിലെ മെത്രാപ്പോലീത്തായായിരുന്ന ബര്‍സൗമ്മാ ഏതാനും എപ്പിസ്കോപ്പാമാരെ വിളിച്ചുകൂട്ടി. പേര്‍ഷ്യന്‍സഭ നെസ്തോറിയന് വിശ്വാസത്തില്‍പെട്ടതാണെന്ന് ഈ സുന്നഹദോസ് പ്രഖ്യാപിച്ചു. ഈ സംഭവത്തിനു മുന്‍പു തന്നെ കാതോലിക്കോസ് ബാവാ കൊല്ലപ്പെട്ടിരുന്നു. അദ്ദേഹം ബൈസാന്‍റെ സാമ്രാജ്യവുമായി കത്തിടപാടുകള് നടത്തിയിരുന്നു എന്ന കുറ്റം ആരോപിച്ച് ഗവണ്മെന്‍റ് അദ്ദേഹത്തെ വധിക്കുകയാണുണ്ടായത്. എ.ഡി. 485-ല് അക്കേഷ്യസ് കാതോലിക്കാ സ്ഥാനത്ത് അവരോധിക്കപ്പെട്ടു. അദ്ദേഹം ബര്‍സൌമ്മായെക്കാള് മിതവാദിയായിരുന്നു. എങ്കിലും കാതലായ നെസ്തോറിയന് വിശ്വാസത്തെ അദ്ദേഹവും പിന്‍തുടര്‍ന്നു. 498-ല് അന്നത്തെ കാതോലിക്കോസ് ബാബോവി ‘പൗരസ്ത്യ പാത്രിയര്‍ക്കീസ്’ എന്ന സ്ഥാനനാമം സ്വീകരിച്ചു (ബാബിലോണിലെ പാത്രിയര്‍ക്കീസ് എന്ന നാമവും ചിലപ്പോള് ഉപയോഗിക്കുമായിരുന്നു).\nഈ പുതിയ പാത്രിയര്‍ക്കാ സ്ഥാനത്തിന്‍റെ നെസ്തോര് വിശ്വാസം മിതമായ തോതിലുള്ളതായിരുന്നു. പാത്രിയര്‍ക്കീസായിരുന്ന മാര് ബാബായി (മഹാനായ) ഇപ്രകാരം എഴുതി:\n“കാലങ്ങളുടെ ആരംഭത്തിനു മുന്‍പ് അനാദിയായ പിതാവില്‍നിന്നും തന്‍റെ ദൈവത്വത്തില് ജന്മമെടുക്കുകയും രണ്ടു സ്വഭാവങ്ങള് ഉള്ളവനായി സര്‍വ്വരാലും ആരാധിക്കപ്പെടുകയും ചെയ്യുന്ന ദൈവപുത്രനായ ക്രിസ്തു ഏകനാകുന്നു. കാലത്തികവില് മറിയാമില് നിന്ന് ഏകജഢത്തോടെ മനുഷ്യജന്മമെടുത്തു. അവന്‍റെ ദൈവത്വം മാതാവിന്‍റെ സ്വഭാവത്തില് നിന്നുള്ളതായിരുന്നില്ല. അവന്‍റെ മനുഷ്യത്വം പിതാവിന്‍റെ സ്വഭാവത്തില് നിന്നുള്ളതുമായിരുന്നില്ല. ഇരു സ്വഭാവങ്ങളും ഭംഗംവരാതെ ഏക ക്നൂമ്മായില് ഏക ആളത്വത്തില് ഏക പുത്രത്വത്തിന്‍റേതായി സ്ഥിതിചെയ്യുന്നു.”\nനെസ്തോറിയൂസിന്‍റേതെന്ന് വിശേഷിപ്പിക്കപ്പെടുന്ന ഉപദേശം – രണ്ടാളത്വങ്ങളും രണ്ടു പുത്രത്വങ്ങളും – ഇതില് കാണുന്നില്ല. ബാബായിയുടെ ‘നെസ്തോറിയന് വിശ്വാസം’ ഓര്‍ത്തഡോക്സ് രീതിയില് മാത്രമുള്ളതായിരുന്നു.\nബാബായിയുടെ വാഴ്ചയ്ക്കു ശേഷമുള്ള കാലഘട്ടത്തില് നിസിബിസിലെ വേദശാസ്ത്ര പഠനരീതി പ്രബലപ്പെട്ടു. ഇക്കാലത്തായിരുന്നു ‘നെസ്തോറിയന്’ മിഷനറിമാര് നമ്മുടെ നാട്ടിലെത്തി വിശ്വാസം പ്രചരിപ്പിക്കുവാന് തുടങ്ങിയത്.\nഈ കാലയളവില്‍തന്നെ കല്‍ക്കിദോനെ എതിര്‍ത്തവരും കര്‍മ്മോന്മുഖരായി രംഗത്തുണ്ടായിരുന്നു. അന്ത്യോഖ്യായിലെ മാര് സേവേറിയോസിന്‍റെ (Ca 465-538) ഉപദേശങ്ങളും പേര്‍ഷ്യന് സഭയില് സ്വാധീനം ചെലുത്തി. ആ സഭയിലെ അനേകരും തങ്ങളുടെ ഇടയില് നുഴഞ്ഞു കയറിയ നെസ്തോറിയന് വിശ്വാസത്തില് അസ്വസ്ഥരായിരുന്നു. മിതമായതോതിലുള്ളതായിരുന്നുവെങ്കിലും ഈ വ്യതിചലനം അവര്‍ക്ക് അരോചകമായിരുന്നു. യാക്കോബ് ബറദ്യൂസിന്‍റെ (ca. 500-578) കാലത്ത് കല്‍ക്കദോനിയായ്ക്കു മുന്‍പുണ്ടായിരുന്ന സഭാവിശ്വാസം വീണ്ടും സജീവമായിത്തീര്‍ന്നു. ക്രിസ്തുവില് ഏക ആളത്വവും ഏക സ്വഭാവവും എന്ന പാശ്ചാത്യ സിറിയന് വിശ്വാസത്തിന് പേര്‍ഷ്യന് സാമ്രാജ്യത്തെമ്പാടും പ്രപുരപ്രചാരം സിദ്ധിച്ചു. നെസ്തോറിയന് വിശ്വാസത്തെ ചെറുത്തുനിന്ന ശക്തി ദുര്‍ഗ്ഗങ്ങള് ആയിരുന്നു അന്നത്തെ സന്യാസാശ്രമങ്ങള്. ബാര്‍സൗമ്മാ (അഞ്ചാം നൂറ്റാണ്ടില്) സ്ഥാപിച്ച സന്യാസിനീ മഠങ്ങളും, മാര്‍മത്താ (നാലാം നൂറ്റാണ്ടിന്‍റെ ഉത്തരാര്‍ദ്ധത്തില്) മാര് ബഹനാന് (നാലാം നൂറ്റാണ്ടിന്‍റെ അവസാനത്തില്) എന്നീ പിതാക്കന്മാരുടെ ആശ്രമങ്ങളും കല്‍ക്കദോനിയന് വിശ്വാസത്തിനെതിരായ പോരാട്ടമായിരുന്നു. എ.ഡി. 640-ാം ആണ്ടിനോടടുത്ത് അറബികള് സിറിയയും മദ്ധ്യപൂര്‍വ്വദേശവും ആക്രമിച്ചു കീഴടക്കി. അറബികളുടെ സമാധാനപാലന വ്യവസ്ഥിതിയില് (The Pax Arabica) പാശ്ചാത്യ സിറിയന് അഥവാ കല്‍ക്കദോന്യ വിരുദ്ധസഭയുടെ അസ്തിത്വത്തിന് നിയമപരമായ അംഗീകാരം ലഭിച്ചു. കാരണം, അറബികള് ക്രിസ്ത്യാനികളെ വീക്ഷിച്ചത് ‘വിശുദ്ധ ഗ്രന്ഥത്തിലെ ജനത’ (People of the book) എന്ന നിലയില് ആയിരുന്നു. അവരില് ആരെയും വേദവിപരീതികളായി മുദ്രകുത്തി പീഡനത്തിന് വിധേയരാക്കുന്നതില് അറബികള്‍ക്ക് താല്പര്യമില്ലായിരുന്നു. ക്രിസ്ത്യാനികള് കരംകൊടുത്തിരുന്നിടത്തോളം കാലം (ഖരജ് അഥവാ ഭൂനികുതിയും ജിസ്സാ അഥവാ തലവരിയും) അറബികള് അവരെയെല്ലാം ഒരേ നിലയില് വീക്ഷിച്ചു.\nഅങ്ങിനെ ഏഴാം നൂറ്റാണ്ടില് പേര്‍ഷ്യന് സാമ്രാജ്യത്തില് മൂന്നു വ്യത്യസ്ത കാതോലിക്കാസ്ഥാനങ്ങള് ഉണ്ടായി. ഒന്നാമത്തേതു മൂല പേര്‍ഷ്യന് സഭയിലേതും, രണ്ടാമത്തേത് ബൈസാന്‍റൈന് സാമ്രാജ്യത്തിന്‍റെ പിന്തുണയോടെ അന്ത്യോഖ്യായിലെ ബൈസാന്‍റൈന് അഥവാ കല്‍ക്കിദോനിയന് പാത്രിയര്‍ക്കീസ് സ്ഥാപിച്ചതും, മൂന്നാമത്തേത് കല്‍ക്കിദോന്യവിരുദ്ധരുടെ മപ്രിയാന സ്ഥാനവുമായിരുന്നു. അക്കാലത്ത് സിറിയയും, മെസപ്പൊട്ടേമിയയും പേര്‍ഷ്യയും ഒരേ കാലിഫിന്‍റെ ഭരണസീമയില് ആയിരുന്നു. തന്മൂലം പാശ്ചാത്യ സിറിയക്കാര്‍ക്ക് പേര്‍ഷ്യയില് വന്ന് അവിടുത്തെ സഭയ്ക്ക് ഉത്തേജനം നല്‍കാന് കഴിഞ്ഞു. അങ്ങിനെ പേര്‍ഷ്യക്കാരനായിരുന്ന മാര് മരൂത സിറിയന് ദയറായില് അഭ്യസനം പൂര്‍ത്തിയാക്കിയതിനുശേഷം മൂസലിലെ മാര് മാതായുടെ മഠത്തില് എത്തിച്ചേര്‍ന്നു. 629 -ല് മാര് മരൂത ഒന്നാമത്തെ ‘കിഴക്കിന്‍റെ മപ്രിയാനാ’ ആയിത്തീര്‍ന്നു. അദ്ദേഹം ഇരുപതുവര്‍ഷം ഭരണം നടത്തി. നെസ്തോറിയ വിശ്വാസം കൊടികുത്തി വാണിരുന്ന പ്രദേശങ്ങളില് പാശ്ചാത്യ സിറിയന് സഭ വ്യാപിക്കുവാന് മപ്രിയാനായുടെ പ്രഗത്ഭ ഭരണം മൂലം ഇടയായി (ബൈസാന്‍റയിന് കാതോലിക്കേറ്റാകട്ടെ, സ്വന്തമായ പ്രത്യേകാവകാശങ്ങളില് പുളകംകൊണ്ട് അലസതയുടെ ആലസ്യത്തിലമര്‍ന്നു നിന്നു പുരോഗതി കൈവരിക്കാന് മറന്നുപോയി. ഈ സഭ പില്‍ക്കാലത്ത് യാക്കോബ് ബറദ്യൂസിന്‍റെ (Jacob Baradeus) സ്മരണയ്ക്കായി ഗ്രീക്കുകാര് ഈ സഭയ്ക്ക് ‘യാക്കോബായ’ എന്ന പേരു നല്‍കി). ഗ്രീക്കുകാരുടെ ജ്ഞാനം ഉള്‍ക്കൊണ്ട് തത്വശാസ്ത്രം, കണക്ക്, വാനനിരീക്ഷണശാസ്ത്രം, വേദശാസ്ത്രം തുടങ്ങിയ വിഷയങ്ങളില് പ്രാവീണ്യം നേടി. തല്‍ഫലമായി പല പണ്ഡിതന്മാരും ഈ സഭയില് ഉണ്ടായി. എഡേസ്സായിലെ യാക്കോബ് (633-708) ഒരു ഭാഷാശാസ്ത്ര പണ്ഡിതനും, തത്വചിന്തകനും, വേദപുസ്തക വ്യാഖ്യാതാവും ആയിരുന്നു. സുറിയാനി ഭാഷയിലെ യാക്കോബിന്‍റെ തക്സാ ഇദ്ദേഹം അപഗ്രഥിച്ച് ക്രോഡീകരിച്ചു. മറ്റു ഗണനീയരായ പണ്ഡിതരായിരുന്നു ഗ്രിഗറി ബാര് ഹെബ്രായാ (1226-86), സിറിയാക്കാരന് മീഖായേല് (1126-1199) (ഇവര് ചരിത്രകാരന്മാര് ആയിരുന്നു), ദീവന്നാസ്സ്യോസ് ബര്‍ശ്ലീബാ, മൂശാബര്‍കീഫാ (833-903) എന്നിവര്.\nഈ പാശ്ചാത്യ സിറിയന് സഭയുടെ പൗരസ്ത്യ കാതോലിക്കാ (മപ്രിയാനാ) യ്ക്ക് ഭാരതസഭയുടെ മേല് കര്‍തൃത്വം ഇല്ലായിരുന്നു എന്നത് ശ്രദ്ധേയമാണ്. പേര്‍ഷ്യന്, അഥവാ പൗരസ്ത്യ സിറിയന് (നെസ്തോറിയന്) കാതോലിക്കാ ആയിരുന്നു ഏഴും എട്ടും നൂറ്റാണ്ടുകളില് തന്‍റെ മേല്‍ക്കോയ്മ ഭാരതത്തിലേക്ക് വ്യാപിപ്പിച്ചത്. ഈ കാലഘട്ടത്തില് വിശ്വാസപ്രചരണത്തിന് ഭാരതത്തില് വേദിയൊരുക്കാന് പാശ്ചാത്യ സിറിയന് (യാക്കോബായ) മപ്രിയാനാ തുനിഞ്ഞില്ല. ഈ നിസ്സംഗതയ്ക്കുള്ള കാരണം ചരിത്രത്തില് നിന്ന് ഇനിയും ചികഞ്ഞെടുക്കേണ്ടിയിരിക്കുന്നു. പതിമൂന്നാം നൂറ്റാണ്ടായപ്പോഴേക്കും അറബിഭരണത്തിന്‍കീഴില് പടര്‍ന്നു പന്തലിച്ച യാക്കോബായ സഭയ്ക്ക് പന്ത്രണ്ടു മെത്രാപ്പോലീത്താമാരും നൂറിലധികം മെത്രാന്മാരും ഉണ്ടായി. സിറിയ, തുര്‍ക്കി, ഇറാക്ക്, ഇറാന്, അറേബ്യാ എന്നിവിടങ്ങളിലെല്ലാം ദേവാലയങ്ങളും ജനങ്ങളും ഉണ്ടായി. എന്നാല് ഭാരതം ഈ സ്വാധീനവലയത്തില് ഉള്‍പ്പെട്ടിരുന്നില്ല.\nതൈഗ്രീസിലെ മപ്രിയാനാ (കാതോലിക്കോസ്) മെസപ്പൊട്ടേമിയന് സമതലത്തിലും, വിദൂരപൂര്‍വ്വദേശത്തുള്ള പതിനെട്ടു മെത്രാസന ഇടവകകളുടെ അധിപതിയായിരുന്നു. ഭാരതവുമായി ഇദ്ദേഹവും ബന്ധം പുലര്‍ത്തിയിരുന്നില്ലെന്നതിന് വ്യക്തമായ രേഖകള് ഉണ്ട്. പതിമൂന്നാം നൂറ്റാണ്ടായപ്പോഴേക്കും യാക്കോബായ കാതോലിക്കാ സ്ഥാനം ദുര്‍ബ്ബലമായിത്തുടങ്ങി. അക്കാലത്ത് മംഗോളിയന് ആക്രമണം ഉണ്ടായി. ആക്രമണത്തിന്‍റെ ആദ്യഘട്ടത്തില്, ശക്തമായിരുന്ന യാക്കോബായാ സഭ, ആക്രമണം നയിച്ച (മംഗോള് രാജാവായ ഹുലാഗു തുടങ്ങിയ) രാജാക്കന്മാരെ ഈ വിശ്വാസത്തിലേക്കാകര്‍ഷിച്ചു. അവരെ സഭയില് ചേര്‍ത്തു. എന്നാല് 1394-ല് തിമൂറിന്‍റെ ആഗമനത്തോടെ യാക്കോബായ വിഭാഗത്തിന്‍റെ നാശം ആരംഭിച്ചു. മപ്രിയാനാ (കാതോലിക്കാ) സ്ഥാനം അനാഥമായി. 1404-ല് വീണ്ടും കാതോലിക്കാസ്ഥാനം നിലവില് വന്നു. എങ്കിലും അധഃപതനം അനവരതം തുടര്‍ന്നു. കൂട്ടക്കൊല, പരദേശപ്രയാണം, ഇസ്ലാം മതത്തിലേക്കുള്ള കൂട്ടമായ പരിവര്‍ത്തനം എന്നിവ മൂലം യാക്കോബായക്കാരുടെ സംഖ്യ 19-ാം നൂറ്റാണ്ടായപ്പോഴേക്ക് രണ്ടു ലക്ഷത്തില് കുറവായിത്തീര്‍ന്നു. തുടര്‍ന്നും അംഗസംഖ്യയില് കുറവ് സംഭവിച്ചുകൊണ്ടിരുന്നു. പ്രസിദ്ധ സന്യാസാശ്രമങ്ങള് കൊള്ളയിട്ടു നശിപ്പിക്കപ്പെട്ടു. അമൂല്യഗ്രന്ഥങ്ങള് അഗ്നിക്കിരയാക്കപ്പെട്ടു. കൊള്ളിവെപ്പില് നശിക്കുകയും ചെയ്തു.\nഎണ്‍പത്തിഒന്നാമത്തെ മപ്രിയാനാ (കാതോലിക്കോസ്) ബെഹനാന് നാലാമന് 1895-ല് കാലം ചെയ്തു. അതോടെ പേര്‍ഷ്യയിലെ പാശ്ചാത്യ സിറിയന് കാതോലിക്കാ സ്ഥാനം നാമാവശേഷമായി. പതിനേഴു വര്‍ഷങ്ങള്‍ക്കുശേഷം ഭാരതത്തില് കാതോലിക്കാസ്ഥാനം പുനഃസ്ഥാപിതമായി.\n(ഓര്‍ത്തഡോക്സ് ഹെറാള്‍ഡ്, 1985, ഓഗസ്റ്റ് 21)


വയനാടിനൊപ്പം രാഹുല്; മണ്ഡലത്തിന് എം.പി യുടെ കൈത്താങ്ങ്\nWEB DESK| Updated On: 16 Aug 2019 5:50 AM GMT | Location :\nരാഹുല് മുഖ്യമന്ത്രിയുമായും പ്രധാനമന്ത്രിയുമായും മണ്ഡലത്തിലെ കാര്യങ്ങള് സംസാരിച്ചിരുന്നു\nകല്‍പറ്റ: ദുരന്തമഴയില് തകര്‍ന്ന വയനാടിന് എം.പി രാഹുല്‍ഗാന്ധിയുടെ കൈത്താങ്ങ്. സ്വന്തം മണ്ഡലത്തിലെ ജനങ്ങള്‍ക്ക് ടണ്‍കണക്കിന് ഭക്ഷ്യസാധനങ്ങളും മറ്റ് അവശ്യവസ്തുക്കളും എത്തിച്ചുകൊടുത്തിരിക്കുകയാണ് രാഹുല്. മഴക്കെടുതികളില് മുങ്ങിയ ജില്ലയില് രണ്ട് ദിവസം രാഹുല് ഗാന്ധി ചെലവഴിച്ചിരുന്നു. വിവിധ ക്യാംപുകള് സന്ദര്‍ശിച്ച രാഹുല് ഗാന്ധി പ്രളയബാധിതരുടെ ആവശ്യങ്ങളും അവസ്ഥകളും ചോദിച്ചറിഞ്ഞാണ് സഹായം എത്തിച്ചത്. എംപിയുടെ ഓഫിസിന്റെ നിര്‍ദേശപ്രകാരം അമ്പതിനായിരം കിലോ അരി ഉള്‍പ്പെടെയുള്ള ഭക്ഷ്യസാധനങ്ങളും മറ്റു അടിയന്തരവസ്തുക്കളമാണ് ജില്ലയിലെത്തിച്ചത്. ആദ്യഘട്ടത്തില് നിലവിലെ കാലാവസ്ഥ അനുസരിച്ച് അത്യാവശ്യ വസ്തുക്കളായ പുതപ്പ്, പായ തുടങ്ങിവ ലഭ്യമാക്കി.\nരണ്ടാം ഘട്ടത്തില് പതിനായിരം കുടുംബങ്ങള്‍ക്കുള്ള ഭക്ഷ്യസാധനങ്ങളും എത്തി. അഞ്ച് കിലോ അരിയടങ്ങിയ വസ്തുക്കളാണ് ഒരോ കുടുംബത്തിനുമുള്ള കിറ്റിലുള്ളത്. കോണ്‍ഗ്രസ് പ്രാദേശിക ഘടകങ്ങളിലൂടെ ഇതിന്റെ വിതരണം ആരംഭിച്ചു. ശുചീകരണ പ്രവര്‍ത്തനങ്ങളെ കുറിച്ചുള്ള ബുദ്ധിമുട്ടുകളും പലരും പങ്കുവെച്ചുവെന്ന് രാഹുല് വ്യക്തമാക്കിയിരുന്നു. അതനുസരിച്ച് മൂന്നാം ഘട്ടത്തില് ക്ലീനിങ് സാധനങ്ങള് ജില്ലയിലെത്തും. അര്‍ഹരായ മുഴുവന് കുടുംബങ്ങള്‍ക്കും ബാത്ത്‌റൂം, ഫ്‌ലോര് ക്ലീനിങ് വസ്തുക്കളടങ്ങിയ കിറ്റും എത്തിക്കും.\nവയനാട്ടിലെത്തിയ രാഹുല് ദുരിതാശ്വാസ പ്രവര്‍ത്തനങ്ങള്‍ക്ക് എല്ലാ വിധ സഹായങ്ങളും വാഗ്ദാനം ചെയ്തിരുന്നു. മുഖ്യമന്ത്രിയുമായും പ്രധാനമന്ത്രിയുമായും മണ്ഡലത്തിലെ കാര്യങ്ങള് സംസാരിക്കുകയും ചെയ്തിരുന്നു.ഈ മാസം അവസാനം രാഹുല് ഗാന്ധി വീണ്ടും മണ്ഡലം സന്ദര്‍ശിക്കുമെന്നും അദ്ദേഹത്തിന്റെ ഓഫിസ് അറിയിച്ചു.


ലഗാന് എന്ന അമീര്‍ഖാന് സിനിമ ഇന്ത്യന് ക്രിക്കറ്റിന് കരുത്തേകി. ചക്‌ദേ ഇന്ത്യ എന്ന ഷാറൂഖ്‌ഖാന് ചിത്രം ഇന്ത്യന് ഹോക്കിക്ക് വെളിച്ചമായി. നമ്മുടെ അത്‌ലറ്റിക്‌സിന് പ്രകാശമാവാന് ഒരു സിനിമയെങ്കിലും വേണമെന്ന് പറഞ്ഞ്‌് ബോളിവുഡുകാര്‍ക്ക്‌് സങ്കട ഹര്‍ജി സമര്‍പ്പിച്ചിരിക്കുന്നു സുരേഷ് കല്‍മാഡി....\nശരത് പവാര് തലവനായ ഇന്ത്യന് ക്രിക്കറ്റ് ബോര്‍ഡിന്റെ ഖജനാവില് കോടികള് മാത്രമാണ്. ലോകത്തിലെ സമ്പന്നമായ കായിക സംഘടനകളില് ഒന്ന് നമ്മുടെ ക്രിക്കറ്റ് ബോര്‍ഡാണ്. കോടികളെക്കുറിച്ച് മാത്രമാണ് ക്രിക്കറ്റുകാര് സംസാരിക്കാറുള്ളത്. ക്രിക്കറ്റ് ബോര്‍ഡിന്റെ ഖജനാവ് നിറയെ പണമുണ്ടായിട്ടും കോര്‍പ്പറേറ്റുകള് ക്രിക്കറ്റിന് പിറകെ തന്നെയാണ്. ഹര്‍ഭജന് സിംഗ് ശ്രീശാന്തിന്റെ മുഖം നോക്കി ഒന്ന് പൊട്ടിച്ചപ്പോള് അടിച്ച ഹര്‍ഭജന്റെയും അടിയേറ്റ ശ്രീശാന്തിന്റെയും റേറ്റിംഗിനൊപ്പം ഇവര് ബ്രാന്‍ഡ് അംബാസിഡര്‍മാരായ സ്ഥാപനങ്ങളുടെയും റേറ്റ് ഉയര്‍ന്നതായാണ് കണക്ക്. അതായത് ക്രിക്കറ്റില് അടിയും തടയുമെല്ലാം കോടികളാവുന്നു. സച്ചിനും ദ്രാവിഡും സൗരവും ധോണിയുമെല്ലാം സമ്പന്നരാണ്. ഒരു പരമ്പര മാത്രം മതി അവര്‍ക്ക് ജീവിക്കാന്.\nഅമീര്‍ഖാന്റെ ലഗാനില് ക്രിക്കറ്റ്‌് കളിക്കുന്നവര് പാവപ്പെട്ടവരാണ്. ബ്രിട്ടീഷുകാരും ഇന്ത്യക്കാരും തമ്മിലുള്ള സ്വതന്ത്ര പോരാട്ടം പോലെയുളള ആ ക്രിക്കറ്റ് നമ്മുടെ ദേശീയ വികാരം ഉയര്‍ത്തി. ഒരു സിനിമയിലൂടെ ക്രിക്കറ്റ് അതിര്‍ത്തികള് വികസിച്ചു.\nചക്‌ദേ ഇന്ത്യ എന്ന ചിത്രവും ദേശീയ വികാരം ഉയര്‍ത്തിയാണ് വിജയമായത്. വിഷയം ഹോക്കിയായിരുന്നെങ്കിലും പാക് ചാരനായി മുദ്രകുത്തപ്പെട്ട ഒരു താരത്തിന്റെ ദേശസ്‌നേഹമാണ് ചിത്രീകരിക്കപ്പെട്ടത്. ലഗാനേക്കാള് നമ്മുടെ കായികരംഗത്തിന്റെ ദയനീയത വ്യക്തമായി പ്രതിപാദിക്കപ്പെട്ടത് ചക്‌ദേയിലാണ്. ഇന്ത്യന് ഹോക്കിയിലെ ദുര്‍ഭരണത്തിന്റെ വ്യക്തമായ കണ്ണാടിയായിരുന്നു ആ ചിത്രം. കായിക ഭരണത്തിലും പരിശീനത്തിലും നിലപാടുകളിലും സമീപനത്തിലുമെല്ലാം നമ്മള് പുലര്‍ത്തുന്ന യാഥാസ്ഥിതികത്വം തുറന്ന് കാണിക്കപ്പെട്ടു. കരുത്തനായ ഒരു പരിശീലകന്റെ സാമീപ്യത്തില് മാത്രം ടീം ലോകകപ്പ് സ്വന്തമാക്കുന്നു.\nഇത്തരം ഒരു സിനിമ അത്‌ലറ്റിക്‌സിനെക്കുറിച്ച് ഉണ്ടായിരുന്നെങ്കില് ഇന്ത്യക്ക് ഒളിംപിക്‌സില് സ്വര്‍ണ്ണം നേടാന് കഴിയുമായിരുന്നു എന്നാണ് കല്‍മാഡി പറഞ്ഞിരിക്കുന്നത്. ചിരിക്കാന് തോന്നുമെങ്കിലും കല്‍മാഡിയുടെ വിഷയ ദാരിദ്ര്യമാണ് അദ്ദേഹത്തെ പുതിയ ചിന്തയിലേക് നയിച്ചത് എന്ന് വ്യക്തമാണ്. കാലാകാലങ്ങളിലായി കല്‍മാഡി പറയാറുളളത് കായിക പ്രേമികള്‍ക്ക് മന:പാഠമാണ്. ഒളിംപിക്‌സ് തുടങ്ങാന് പോവുമ്പോള് മെഡലുകളെക്കുറിച്ചും, മേള കഴിഞ്ഞാല് താരങ്ങളെ തെറി വിളിച്ചുമാണ് അദ്ദേഹം സായുജ്യമടയാറുള്ളത്.\nഇപ്പോള് അദ്ദേഹത്തിന് ഇന്ത്യന് ഒളിംപിക് അസോസിയേഷന്റെ തലവന് സ്ഥാനത്തിനൊപ്പം ഹോക്കി ഭരണത്തിലെ ഒന്നാമനാണ്. ഈ തിക്കിനും തിരക്കിനുമിടയില് അദ്ദേഹത്ത പോലെ ഒരാള് പുതിയ ചിന്താധാരകള്‍ക്ക് തുടക്കമിടുമ്പോള് ബോളിവുഡുകാര് അത് ഗൗരവത്തില് കാണണമെന്ന് മാത്രം.\nഅത്‌ലറ്റുകളെ കുറിച്ച് ഒരു സിനിമ ഇറങ്ങിയാല് നമ്മുടെ കായികരംഗം രക്ഷപ്പെടുമെങ്കില് കല്‍മാഡിക്ക് തന്നെ ഒരു നിര്‍മാതാവാമായിരുന്നു. പൂനെയിലെ കോടിശ്വരനാണ് അദ്ദേഹം. ഒരു കായിക സിനിമക്കായി കോടികള് മുതലിറക്കിയാലും അദ്ദേഹത്തിന് നഷ്‌ടമുണ്ടാവില്ല.\nബെയ്‌ജിംഗ് ഒളിംപിക്‌സിന് ഇനി ദിവസങ്ങള് മാത്രമാണ് ബാക്കി. കഴിഞ്ഞ ദിവസം ഡല്‍ഹിയില് ഒരു പുസ്‌തക പ്രകാശന ചടങ്ങില് സംസാരിക്കവെ കല്‍മാഡി പറഞ്ഞത് ചൈനയില് നിന്ന് കൂടുതല് പ്രതീക്ഷിക്കരുത് എന്നാണ്. ചൈനയില് നിന്ന് ഇന്ത്യ മെഡല് ചാക്കുമായി വരുമെന്ന് ഇവിടെയാരും കരുതുന്നില്ല. കല്‍മാഡിയാണ് ഇന്ത്യ മെഡല് വാരുമെന്ന്‌് പതിവായി പറയാറുളളത്. ബെയ്‌ജിംഗ് ഇന്ത്യക്ക് 2010 ലെ കോമണ്‍വെല്‍ത്ത് ഗെയിംസിനുളള ഒരുക്കമാണത്രെ...! എല്ലാ രാജ്യങ്ങളും പരമ പ്രാധാന്യം നല്‍കുന്നത് ഒളിംപിക്‌സിനാണ്. ഒരു ഒളിംപിക്‌സ് മെഡല് നേടാനായാല് അത് ജീവിതത്തിലെ ഏറ്റവും വലിയ നേട്ടമാണ്. പക്ഷേ കല്‍മാഡിക്ക് തല്‍ക്കാലം കോമണ്‍വെല്‍ത്താണ് മുഖ്യം. ഡല്‍ഹി ആതിഥേയത്വം വഹിക്കന്ന കോമണ്‍വെല്‍ത്ത് ഗെയിംസിന്റെ ജീവാത്മാവും പരമാത്മാവും കല്‍മാഡി തന്നെ. 700 കോടി രൂപയാണ് കേന്ദ്ര സര്‍ക്കാര് കോമണ്‍വെല്‍ത്ത് ഗെയിംസിനായി നല്‍കിയിരിക്കുന്നത്. ഈ കോടികളുടെ ആവേശത്തിലാണ് കല്‍മാഡി. ബെയ്‌ജിംഗും ഒളിംപിക്‌സും അദ്ദേഹത്തിന്റെ അജണ്ടയില് തല്‍ക്കാലമില്ല.


സ്ഥിരം കുറ്റവാളി’യെന്ന് റിപ്പോര്‍ട്ട്, അര്‍ജുന് ആയങ്കിയെ നാടുകടത്തും; കാപ്പ ചുമത്തി പോലീസ് » Newsthen\nസ്ഥിരം കുറ്റവാളി’യെന്ന് റിപ്പോര്‍ട്ട്, അര്‍ജുന് ആയങ്കിയെ നാടുകടത്തും; കാപ്പ ചുമത്തി പോലീസ്\nകണ്ണൂര്: കരിപ്പൂര് സ്വര്‍ണ്ണക്കടത്ത് ക്വട്ടേഷന് കേസിലെ മുഖ്യപ്രതി അര്‍ജുന് ആയങ്കിക്കെതിരെ കാപ്പ ചുമത്തി. സ്ഥിരം കുറ്റവാളിയാണെന്ന് കാട്ടി കമ്മീഷണര് നല്‍കിയ ശുപാര്‍ശ ഡിഐജി അംഗീകരിക്കുകയായിരുന്നു. കാപ്പ ചുമത്തിയ സാഹചര്യത്തില് ഇനി ആറ് മാസത്തേക്ക് കണ്ണൂരില് പ്രവേശിക്കാന് അര്‍ജുന് ആയങ്കിക്ക് സാധിക്കില്ല. സ്വര്‍ണ്ണക്കടത്ത് ക്വട്ടേഷന് കേസിന് പുറമേ അടിപിടി കേസുകളിലും പ്രതിയാണ് അര്‍ജുന് ആയങ്കി.\nഡിവൈഎഫ്‌ഐ അഴിക്കോട് കപ്പക്കടവ് യൂണിറ്റ് സെക്രട്ടറി ആയിരുന്ന അര്‍ജുന് ചാലാട് കേന്ദ്രീകരിച്ചായിരുന്നു അക്രമ പ്രവര്‍ത്തനങ്ങള് നടത്തിയത്. സിപിഎം ലീഗ്, സിപിഎം ബിജെപി സംഘര്‍ഷങ്ങളില് പ്രതിസ്ഥാനത്തുണ്ടായിരുന്ന ആയങ്കി ലഹരിക്കടത്ത് സംഘങ്ങളുമായി അടുത്തതോടെ ഡിവൈഎഫ്‌ഐ ഇയാളെ പുറത്താക്കി. പിന്നീടും നവ മാധ്യമങ്ങളിലെ അക്കൗണ്ടുകളില് സിപിഎം പ്രചാരണം സ്വന്തം നിലയ്ക്ക് നടത്തിയ അര്‍ജ്ജുന് ഇതിനെ മറയാക്കി സ്വര്‍ണ്ണക്കടത്ത് ക്വട്ടേഷന് പ്രവര്‍ത്തനങ്ങളിലേക്കും തിരിഞ്ഞു. കടത്തിക്കൊണ്ടുവരുന്ന സ്വര്‍ണ്ണം ക്യാരിയറെ സ്വാധീനിച്ചും ഭീഷണിപ്പെടുത്തിയും ആക്രമിച്ചും തട്ടിയെടുക്കുകയാണ് അര്‍ജുനും സംഘവും ചെയ്തുവന്നത്. ഇതിനായി ടിപി വധക്കേസ് പ്രതികളായ കൊടിസുനിയുമായും ഷാഫിയുമായും ഷുഹൈബ് വധക്കേസ് പ്രതി ആകാശ് തില്ലങ്കേരിയുമായും ചേര്‍ന്നു. ഗള്‍ഫിലും കേരളത്തിലുടനീളവും അര്‍ജുന് ആയങ്കി നെറ്റ് വര്‍ക്ക് ഉണ്ടാക്കി. കരിപ്പൂരില് ഇങ്ങനെയൊരു ക്വട്ടേഷന് കേസില് കഴിഞ്ഞ വര്‍ഷമാണ് അര്‍ജുന് ആയങ്കി കസ്റ്റംസിന്റെ പിടിയിലായത്. 2021 ജൂണ് 28 അറസ്റ്റിലായ അര്‍ജുന് ആയങ്കി ഇപ്പോള് ജാമ്യത്തില് കഴിയുകയാണ്. ആയങ്കിക്കെതിരെയും ആകാശ് തില്ലങ്കേരിക്കെതിരെയും മെയ് ആദ്യം ഡിവൈഎഫ്‌ഐയും പൊലീസില് പരാതി നല്‍കിയിരുന്നു. ഇതിന് പിന്നാലെയാണ് ആയങ്കിക്കെതിരെ കാപ്പ ചുമത്താന് കമ്മീഷണര് ശുപാര്‍ശ നല്‍കുന്നത്.\nകരിപ്പൂര് സ്വര്‍ണ്ണക്കടത്ത് ക്വട്ടേഷന് കേസില് ഉള്‍പെട്ട അര്‍ജുന് ആയങ്കി നേരത്തേയും നിരവധി സ്വര്‍ണ്ണക്കടത്ത് പൊട്ടിക്കല് നടത്തിയതിന്റെ തെളിവുകള് കിട്ടിയെന്ന് കസ്റ്റംസ്. അര്‍ജുന് ആയങ്കിയും ടിപി വധക്കേസ് പ്രതികളും പാര്‍ട്ടിയെ മറയാക്കി നടത്തിയ ക്വട്ടേഷന് പ്രവര്‍ത്തനങ്ങള് തിരിച്ചറിഞ്ഞ സിപിഎം ഇവരെ ഒറ്റപ്പെടുത്താന് മാസങ്ങള് നീണ്ട പ്രചാരണമാണ് കണ്ണൂര് ജില്ലയില് നടത്തിയത്.\n2021 ജൂണ് 21 ന് കരിപ്പൂര് വിമാനത്താവളത്തിന് പുറത്ത് ചുവന്ന സ്വിഫ്റ്റ് കാറില് കാത്തുനിന്നയാളാണ് അര്‍ജുന് ആയങ്കി. രാത്രികാലങ്ങളില് സ്വര്‍ണ്ണം കടത്തുകയും മറ്റ് ക്യാരിയര്‍മാരെ അക്രമിച്ചും സ്വാധീനിച്ചും സ്വര്‍ണ്ണം കൈക്കലാക്കുകയും ചെയ്യുന്ന കുറ്റവാളിയാണ്. കസ്റ്റംസ് നടത്തിയ അന്വേഷണത്തില് ഇതിന് മുമ്പ് പലതവണ സ്വര്‍ണ്ണം പൊട്ടിക്കല് ക്വട്ടേഷന് അര്‍ജുന് നടത്തിയിട്ടുണ്ടെന്ന് കണ്ടെത്തി.\nസിപിഎമ്മിനെ കവചമാക്കി ഇവര് ക്വട്ടേഷന് വിവരങ്ങള് പുറത്ത് വന്നതോടെ പാര്‍ട്ടി ശുദ്ധീകരണം തുടങ്ങി. ജില്ലാ സെക്രട്ടറി വാര്‍ത്താ സമ്മേളനം വിളിച്ച് അര്‍ജ്ജുന് ആയങ്കി, ആകാശ് തില്ലങ്കേരി എന്നിവരടക്കം 20ലേറെ വരുന്ന ക്വട്ടേഷന് സംഘാംഗങ്ങളുടെ പേരടക്കം പുറത്തുവിട്ടു. ജില്ലയിലെ മൂവായിരത്തി എണ്ണൂറ്റി ഒന്ന് കേന്ദ്രങ്ങളില് പ്രചാരണവും നടത്തി. അപ്പോഴും ആകാശ് തില്ലങ്കേരി ഉള്‍പെടെയുള്ളവര് സ്വന്തം നിലയില് പാര്‍ട്ടി പ്രചാരണം ഫേസ്ബുക്കില് തുടര്‍ന്നു.\nനേരത്തെ ഡിവൈഎഫ്ഐ നേതാക്കളുമായി അര്‍ജുന് ആയങ്കി കൊമ്പുകോര്‍ത്തിരുന്നു. സമൂഹ മാധ്യമങ്ങളില് അപകീര്‍ത്തിപ്പെടുത്തുന്നുവെന്ന് കാട്ടി അര്‍ജുന് ആയങ്കിക്കെതിരേ ഡി.വൈ.എഫ്.ഐ പോലീസില് പരാതി നല്‍കിയിരുന്നു. സമൂഹ മാധ്യമങ്ങളില് സ്വീകാര്യത കിട്ടാന് പി.ജയരാജന്റെ കൂടെ നിന്ന് ഫോട്ടോയെടുത്ത് അതുപയോഗിച്ചാണ് ആയങ്കിയും ആകാശ് തില്ലങ്കരിയും അടക്കമുള്ള സ്വര്‍ണക്കടത്ത് ക്വട്ടേഷന് സംഘങ്ങളുടെ പ്രവര്‍ത്തനം എന്നായിരുന്നു ഡി.വൈ.എഫ്.ഐയുടെ ആരോപണം. ഒരാളെ കൊല്ലാനും പാര്‍ട്ടി ഇവരെ പറഞ്ഞുവിട്ടില്ലെന്നും ഭീഷണി വേണ്ടെന്നും ഡി.വൈ.എഫ്.ഐ നേതാവ് മനുതോമസ് പ്രതികരിച്ചിരുന്നു. എന്നാല് അനാവശ്യമായി ദ്രോഹിച്ചാല് പലതും തുറന്ന് പറയാന് ഞാനും നിര്‍ബന്ധിക്കപ്പെടുമെന്ന് പറഞ്ഞ് ഫെയ്‌സ്ബുക്ക് പോസ്റ്റിലൂടെ അര്‍ജുന് ആയങ്കി രംഗത്ത് വന്നിരുന്നു. ഏറ്റവുമൊടുവില് സിപിഎമ്മിന്റെ രാഷ്ട്രീയ സമ്മര്‍ദ്ദം മൂലമാണ് അര്‍ജ്ജുന് ആയങ്കിക്കെതിരെ കാപ്പ ചുമത്താന് പൊലീസ് തീരുമാനിച്ചതെന്നാണ് വിവരം.


ചിദംബരത്തിന് എതിരെ ലുക്കൗട്ട് നോട്ടീസ് - Janayugom Online\nHome / Latest News / ചിദംബരത്തിന് എതിരെ ലുക്കൗട്ട് നോട്ടീസ്\nPosted on August 21, 2019, 11:34 am\nന്യൂഡല്‍ഹി: ഐഎന്‍എക്‌സ് മീഡിയാക്കേസില് മുന് കേന്ദ്രമന്ത്രി പി ചിദംബരത്തിനെതിരെ എന്‍ഫോഴ്‌സ്‌മെന്റ് ഡയറക്ടറേറ്റ് ലുക്കൗട്ട് നോട്ടീസ് പുറപ്പെടുവിച്ചു.\nചിദംബരത്തെ കണ്ടെത്താന് സിബിഐയും എന്‍ഫോഴ്‌സ്‌മെന്റ് സംഘവും മൂന്നുതവണ ചിദംബരത്തെ തേടി വീ്ട്ടിലെത്തിയിരുന്നു. എന്നാല് ചിദംബരത്തെ കണ്ടെത്തായില്ല. ഇതേത്തുടര്‍ന്നാണ് ചിദംബരത്തിനെതിരെ ലുക്കൗട്ട് നോട്ടീസ് പുറപ്പെടുവിക്കാന് തീരുമാനിച്ചത്.\nഅതിനിടെ, ചിദംബരത്തിന്റെ മുന്‍കൂര് ജാമ്യഹര്‍ജി ഉടന് പരിഗണിക്കാനാവില്ലെന്ന് സുപ്രിംകോടതി വ്യക്തമാക്കി. സുപ്രിംകോടതിയിലെ മുതിര്‍ന്ന ജഡ്ജി ജസ്റ്റിസ് എന് വി രമണയുടെ മുന്നിലാണ് ചിദംബരത്തിന്റെ അഭിഭാഷകന് ഹര്‍ജി മെന്‍ഷന് ചെയ്തത്. എന്നാല് കേസ് പരിഗണിക്കുന്നതും ലിസ്റ്റ് ചെയ്യുന്നതും ചീഫ് ജസ്റ്റിസാണെന്നും, അദ്ദേഹത്തിന്റെ കോടതിയെ സമീപിക്കാനും ജസ്റ്റിസ് രമണയുടെ ബെഞ്ച് നിര്‍ദേശിച്ചു.\nചിദംബരത്തിന്റെ ഹര്‍ജിയില് അടിയന്തരമായി ഇടപെടാനാവില്ല. അറസ്റ്റ് തടഞ്ഞ് ഉത്തരവിടാനാകില്ലെന്നും ജസ്റ്റിസ് രമണ വ്യക്തമാക്കി. ചീഫ് ജസ്റ്റിസിന്റെ ബെഞ്ച് ഉച്ചയ്ക്ക് ശേഷം ചിദംബരത്തിന്റെ ഹര്‍ജി പരിഗണിച്ചേക്കും. ഉത്തരവ് പുറപ്പെടുവിക്കാത്ത സാഹചര്യത്തില് അറസ്റ്റ് ചെയ്യുന്നതിന് സിബിഐക്ക് തടസ്സമില്ല. ചീഫ് ജസ്റ്റിസിന്റെ നേതൃത്വത്തിലുള്ള ഭരണഘടനാബെഞ്ച് അയോധ്യകേസില് വാദം കേള്‍ക്കുന്നതിനാലാണ് ഹര്‍ജി ജസ്റ്റിസ് രമണയുടെ ബെഞ്ചിന് മുന്നില് മെന്‍ഷന് ചെയ്തത്. സുപ്രിംകോടതിയുടേത് നിര്‍ഭാഗ്യകരമായ തീരുമാനമെന്ന് ചിദംബരത്തിന്റെ അഭിഭാഷകന് പറഞ്ഞു.\nരണ്ടു മണിക്കൂറിനുള്ളില് അന്വേഷണ ഉദ്യോഗസ്ഥര്‍ക്ക് മുന്‍പാകെ ഹാജരാകണം എന്നാവശ്യപ്പെട്ട് കഴിഞ്ഞദിവസം ഡല്‍ഹി ജോര്‍ബാഗിലുള്ള ചിദംബരത്തിന്റെ വീട്ടില് സിബിഐ നോട്ടീസ് പതിപ്പിച്ചിരുന്നു. ഐഎന്‍എക്‌സ് മീഡിയാക്കേസില് ചിദംബരത്തിന്റെ മുന്‍കൂര് ജാമ്യാപേക്ഷ ഡല്‍ഹി ഹൈക്കോടതി ഇന്നലെ തള്ളിയിരുന്നു. അതിന്റെ പിന്നാലെ സിബിഐ ഉദ്യോഗസ്ഥരും എന്‍ഫോഴ്‌സ്‌മെന്റ് ഡയറക്ടറേറ്റ് ഉദ്യോഗസ്ഥരും ചിദംബരത്തിന്റെ വീട്ടിലെത്തി പരിശോധന നടത്തിയത്. ഇതേ തുടര്‍ന്നാണ് ചിദംബരത്തിന്റെ വീട്ടില് നോട്ടീസ് പതിപ്പിച്ചത്.\nഹൈക്കോടതിയുടെ നടപടി നീതിപൂര്‍വ്വമല്ലെന്നും, തെളിവുകള് പരിശോധിച്ചിട്ടുള്ള നടപടിയല്ലെന്നും ചൂണ്ടിക്കാട്ടിയാണ് പി.ചിദംബരം സുപ്രീംകോടതിയെ സമീപിച്ചിരിക്കുന്നത്. ഐഎന്‍എക്‌സ് അഴിമതിക്കേസുമായി ബന്ധപ്പെട്ട് ചിദംബരത്തെ അറസ്റ്റു ചെയ്‌തേക്കുമെന്ന സൂചനയുണ്ട്. ഡല്‍ഹി ഹോക്കൊടതിയുടെ വിധി അതിനു വഴിയോരുക്കുന്നതുമാണ്.\nഐഎന്‍എക്‌സ് മീഡിയ ഇടപാടിലെ അഴിമതി, കള്ളപ്പണം വെളുപ്പിക്കല് കേസുകളിലാണ് ചിദംബരത്തിന്റെ മുന്‍കൂര്‍ജാമ്യാപേക്ഷ ഹൈക്കോടതി തള്ളിയത്. അറസ്റ്റില് നിന്നും മൂന്നു ദിവസത്തേയ്ക്ക് ഇടക്കാല സംരക്ഷണം നല്‍കണമെന്ന അദ്ദേഹത്തിന്റെ അപേക്ഷയും ജസ്റ്റിസ് സുനില് ഗൗര് നിരസിച്ചു. ചിദംബരം ധനമന്ത്രിയിരിക്കെ ഐഎന്‍എക്‌സ് മീഡിയക്ക് 305 കോടി രൂപയുടെ വിദേശനിക്ഷപം സ്വീകരിക്കാന് വിദേശ നിക്ഷേപ പ്രോത്സാഹന ബോര്‍ഡിന്റെ (എഫ്‌ഐപിബി) അനുമതി നല്‍കിയത് സംബന്ധിച്ചാണ് കേസ്.\nരാജസ്ഥാനിൽ  മുഖ്യമന്ത്രി വസുന്ധര രാജെ തന്നെ,തീർപ്പാക്കി അമിത്ഷാ\nഇന്ത്യ- ശ്രീലങ്ക ടെസ്റ്റ് സമനിലയില് അവസാനിച്ചു


സഖാവ്: രാഷ്ട്രീയം ഇല്ലാത്ത ക്യാമ്പസുകളില് കൂടി പ്രിയപ്പെട്ട വിളിപ്പേരായി മാറുന്നു | KOYILANDY DIARY\nമലയാളിയുടെ മനസ്സില് കമ്മ്യൂണിസം എന്ന ആശയം എത്രത്തോളം ആഴത്തില് പതിഞ്ഞിട്ടുണ്ടെന്നതിനുള്ള തെളിവാണ് ഈ വിഷയം കൈകാര്യം ചെയ്യുന്ന സിനിമകളുടെ വിജയം. കമ്മ്യൂണിസത്തേയും കമ്മ്യൂണിസ്റ്റ് പാര്‍ടിയേയും എതിര്‍ത്തും അനുകൂലിച്ചും ഇറങ്ങിയ ഒട്ടുമിക്ക സിനിമകളും വിജയിക്കുകയോ ശ്രദ്ധിക്കപ്പെടുകയോ ചെയ്ത ചരിത്രമാണ് മലയാള സിനിമയുടേത്.\nമീനമാസത്തിലെ സൂര്യന്, ഇത്തിരിപൂവേ ചുവന്നപൂവേ, ലാല്‍സലാം, സന്ദേശം, ചീഫ് മിനിസ്റ്റര് കെ ആര് ഗൌതമി, അറബിക്കഥ, ജനം, പുന്നപ്രവയലാര്, വസന്തത്തിന്റെ കനല്‍വഴികളില്, ഓര്‍മ്മകള് ഉണ്ടായിരിക്കണം, ഒരു മെക്സിക്കന് അപാരത. ഇങ്ങനെ ഓര്‍ത്തെടുക്കാന് നിരവധി ചിത്രങ്ങളുണ്ട് നമുക്ക്. സിദ്ധാര്‍ത്ഥ് ശിവ കഥയും തിരക്കഥയുമെഴുതിയ സഖാവ് എന്ന ചിത്രമാണ് ഈ ഗണത്തില് അവസാനമായി പുറത്തിറങ്ങിയത്. പടം പുറത്തിറങ്ങും മുമ്പ് തന്നെ സഖാവിന് വന് പ്രചാരവും ലഭിച്ചു. യുവാക്കള് ചിത്രത്തിന്റെ ട്രെയിലര് ഹൃദയത്തില് ചേര്‍ത്തുവച്ചു. സിനിമ പുറത്തിറങ്ങിയപ്പോള് പ്രേക്ഷകര് വലിയ തെറ്റില്ലാതെ കൈയടിച്ച് പ്രോത്സാഹിപ്പിക്കുകയും ചെയ്തു.\nസഖാവ് സിനിമ ചര്‍ച്ച ചെയ്യപ്പെടുന്നത് ഒരു കലാസൃഷ്ടി എന്ന നിലയില് മാത്രമാണെന്ന് തോന്നുന്നില്ല. പാളിച്ചകള് ചൂണ്ടിക്കാണിക്കാന് ആവോളം ഇതിലുണ്ട്. തിരക്കഥയുടെ കെട്ടുറപ്പില്ലായ്മ, കമ്മ്യൂണിസ്റ്റ് പാര്‍ടിയേയും ചരിത്രത്തേയും കമ്മ്യൂണിസ്റ്റുകാരേയും ആഴത്തില് നിരീക്ഷിക്കാത്തതിന്റെ പൊരുത്തക്കേട്, ദുര്‍ബലമായ കഥാപശ്ചാത്തലം. എന്നിങ്ങനെ കുറ്റങ്ങള് ഏറെ കണ്ടുപിടിക്കാന് കഴിയും. എങ്കിലും കേരളത്തിലെ യുവാക്കള്, സഖാവ് എന്ന സിനിമയുടെ വരവ് കാത്തിരിക്കുകയായിരുന്നു എന്നത് (നേരത്തെ ഒരു മെക്സിക്കന് അപാരതയും) ഏറെ പ്രതീക്ഷ തരുന്ന കാര്യമാണ്.\nരാജ്യത്ത് ഇന്ന് നിലനില്‍ക്കുന്ന രാഷ്ട്രീയ അന്തരീക്ഷത്തോടും വര്‍ഗീയത-വിഭാഗീയത എന്നിങ്ങനെ മനുഷ്യനെ വിഭജിക്കുന്ന നിലപാടുകളോടുമുള്ള അടങ്ങാത്ത എതിര്‍പ്പ് യുവാക്കളുടെ ഈ ഇടതുപക്ഷമനസ്സിന് കാരണമാണെന്നു കാണാം. കമ്മ്യൂണിസ്റ്റുകാര് എല്ലാ കാലത്തും തണല്‍മരങ്ങളാണെന്ന് അവര് വിശ്വസിക്കുന്നു. അഭ്രപാളിയിലെ തങ്ങളുടെ പ്രിയപ്പെട്ട താരങ്ങളെ കമ്മ്യൂണിസ്റ്റുകാരായി കാണുമ്പോള് അവര് മുഷ്ടി ചുരുട്ടി അഭിവാദ്യം ചെയ്യുന്നു. നിവിന്‍പോളിയും ടൊവീനോ തോമസും മാത്രമല്ല മോഹന്‍ലാലും മമ്മൂട്ടിയും സുരേഷ്ഗോപിയും എല്ലാം ഇത്തരത്തില്‍കൂടി പ്രേക്ഷകര്‍ക്ക് പ്രിയപ്പെട്ടവരാകുന്നു. സഖാവ് എന്ന വാക്ക് അങ്ങിനെ രാഷ്ട്രീയം ഇല്ലാത്ത ക്യാമ്പസുകളില് കൂടി പ്രിയപ്പെട്ട വിളിപ്പേരായി മാറുന്നു.\nസഖാവ് കൃഷ്ണകുമാര് എന്ന പുതിയ കാലത്തിന്റെ യുവ നേതാവിന്റേയും പാര്‍ടിയുടെ പഴയകാല നേതാവായ സഖാവ് കൃഷ്ണന്റേയും കഥയാണ് ചിത്രം പറയുന്നത്. രണ്ടു കഥാപാത്രങ്ങളേയും തന്മയത്വത്തോടെ അവതരിപ്പിച്ചിരിക്കുന്നത് നിവിന് പോളിയാണ്. എങ്ങിനെയെങ്കിലുമൊക്കെ എത്രയും വേഗം വലിയ നേതാവാകാനാണ് യുവാവായ കൃഷ്ണകുമാറിന്റെ ആഗ്രഹം. അതേസമയം ജീവിതത്തിന്റെ ഏറിയപങ്കും മറ്റുള്ളവര്‍ക്കായി സമര്‍പ്പിച്ച സഖാവ് കൃഷ്ണന് ആശുപത്രികിടക്കയില് ജീവനുവേണ്ടി മല്ലടിക്കുകയാണ്.\nരക്തം കൊടുക്കാനായി ഇഷ്ടമില്ലാതെ ആശുപത്രിയില് എത്തുന്ന കൃഷ്ണകുമാര് സഖാവ് കൃഷ്ണന്റെ പോരാട്ട ജീവിതം പലരിലൂടെ മനസിലാക്കുന്നതും മാനസാന്തരപ്പെടുന്നതുമാണ് കഥ. സഖാവ് കൃഷ്ണന്റെ ജീവിതം മറ്റുളവര്‍ക്കുവേണ്ടി ഏതൊക്കെ തരത്തില് ഉപയോഗപ്പെട്ടു എന്ന വലിയ തിരിച്ചറിവ് കൃഷ്ണകുമാറിന് ഉള്‍വെളിച്ചം നല്‍കുന്നു. കമ്മ്യൂണിസ്റ്റുകാര്‍ക്ക് പ്രണയം, മാനവികത, ആത്മാര്‍ഥത എന്നിവയെല്ലാം എത്രത്തോളം വിലപ്പെട്ടതാണ് എന്നും ആ ജീവിതം പഠിപ്പിക്കുന്നു. ഒടുവില് കൃഷ്ണകുമാര് എന്ന യുവാവ് തന്റെ വഴിയില് ഒരു വലിയ പന്തത്തിന്റെ തീജ്വാലയായി പടരുന്നു. കമ്മ്യൂണിസം മനുഷ്യന് എന്താണ് എന്ന് ആ വെളിച്ചത്തില് കൃഷ്ണകുമാര് തിരിച്ചറിയുന്നു. അത് അയാളിലൂടെ പടര്‍ന്ന് ആയിരം പന്തങ്ങളുടെ വെളിച്ചമായി മാറുന്നു.\nതിരക്കഥയിലെ പിഴവുകള് ചിത്രത്തിനെ ഏറെ ബാധിച്ചിട്ടുണ്ട്. കമ്മ്യൂണിസ്റ്റ് ചരിത്രത്തെയും കമ്മ്യൂണിസ്റ്റുകാരേയും കുറിച്ച് കുറേക്കൂടി ആഴത്തില് പഠനം നടത്തിയിരുന്നെങ്കില് മലയാള സിനിമയിലെ മറക്കാനാവാത്ത ഒരു ചിത്രമായി സഖാവ് മാറുമായിരുന്നു. കഥാപാത്രങ്ങള് അനുഭവിക്കുന്ന വികാരവിക്ഷോഭങ്ങള് പലപ്പോഴും പ്രേക്ഷകരെ തൊടാതെ പോകുന്നു. അതുകൊണ്ടുതന്നെ കമ്മ്യൂണിസ്റ്റുകാരുടെ ജീവിതം അടുത്തറിഞ്ഞവര്‍ക്കും കമ്മ്യൂണിസ്റ്റ് കുടുംബാംഗങ്ങള്‍ക്കും ഈ ചിത്രം അത്രത്തോളം ഹൃദയത്തില് തട്ടണമെന്നില്ല. എങ്കിലും കമ്മ്യൂണിസ്റ്റുകാരെ താഴ്ത്തികാണിക്കാനോ തള്ളിപ്പറയാനോ ഈ സിനിമ ശ്രമിക്കുന്നില്ല എന്നത് വലിയ ആശ്വാസമാണ്.\nചിത്രത്തിന്റെ പശ്ചാത്തല സംഗീതം മികച്ചതെങ്കിലും മനസ്സില് തട്ടുന്ന പാട്ടുകള് ഇല്ലാതെ പോയത് സങ്കടകരമാണ്. പാട്ടെഴുത്തുകാരും പാടിയവരും ഏറെയുണ്ടായിട്ടും മുളിനടക്കാന് ഒരു പാട്ട് സഖാവിന് സംഭാവന ചെയ്യാന് കഴിഞ്ഞില്ല. ഇത്തരം സിനിമകളിലെ പാട്ടുകള് എക്കാലവും ശ്രദ്ധിക്കപ്പെട്ടിട്ടുണ്ട്. ഛായാഗ്രഹണം നിര്‍വഹിച്ച ജോര്‍ജ് സി വില്യംസ് അഭിനന്ദനമര്‍ഹിക്കുന്നു, പറയാന് കുറ്റങ്ങളൊന്നുമില്ല. നിവിന് പോളിയുടെ അഭിനയ ജീവിതത്തിലെ ഏറ്റവും മികച്ച കഥാപാത്രമാണ് ചിത്രത്തിലേതെന്ന് നിസ്സംശയം പറയാം. കുറച്ചു നേരമാണ് ഉള്ളതെങ്കിലും ബൈജുവിന്റെ കഥാപാത്രം കൈയടി നേടി. ശ്രീനിവാസന്, സുധീഷ്, അല്‍ത്താഫ്, സന്തോഷ് കീഴാറ്റൂര്, പ്രേംകുമാര്, മുസ്ഥഫ, പ്രൊഫ. അലിയാര്, അപര്‍ണഗോപിനാഥ്, ഐശ്വര്യ രാജേഷ്, ഗായത്രി സുരേഷ് എന്നിവരെല്ലാം തങ്ങളുടെ ഭാഗം നന്നായി കൈകാര്യം ചെയ്തു.


ന്യൂഡല്‍ഹി : കോവിഡ് മഹാമാരിയുടെ പശ്ചാത്തലത്തില് ടിക്കറ്റ് ബുക്കിങ്ങിന് ഏര്‍പ്പെടുത്തിയിരുന്ന നിയന്ത്രണങ്ങളില് റെയില്‍വേ ഇളവു വരുത്തുന്നു. ഇതനുസരിച്ച് ഒക്ടോബര് 10 മുതല് ട്രെയിന് പുറപ്പെടുന്നതിന് അഞ്ചു മിനിറ്റ് മുമ്ബ് വരെ ടിക്കറ്റുകള് ലഭിക്കും.\nകോവിഡ് വ്യാപനത്തിന് മുമ്ബ് ട്രെയിന് പുറപ്പെടുന്നതിന് അര മണിക്കൂര് മുതല് അഞ്ചുമിനിറ്റ് വരെയുള്ള സമയത്തിന് ഇടയിലാണ് സെക്കന്‍ഡ് ചാര്‍ട്ട് തയ്യാറാക്കിയിരുന്നത്. ഈ രീതിയിലേക്ക് തിരികെ വരാനാണ് റെയില്‍വേ അധികൃതരുടെ തീരുമാനം. കോവിഡിന്റെ പശ്ചാത്തലത്തില് റഗുലര് ട്രെയിനുകള് നിര്‍ത്തിവെച്ചിരിക്കുകയാണ്. പകരം സ്‌പെഷ്യല് ട്രെയിനുകളാണ് റെയില്‍വേ ഓടിക്കുന്നത്.\nപുതിയ തീരുമാനം അനുസരിച്ച് 30 മിനിറ്റ് മുതല് അഞ്ചു മിനിറ്റ് വരെയുള്ള സമയത്തിനിടയിലാകും രണ്ടാം ചാര്‍ട്ട് തയ്യാറാകുക. ഇതിലേക്കാണ് യാത്രക്കാര്‍ക്ക് ടിക്കറ്റ് ബുക്ക് ചെയ്യാനാകുക. നേരത്തെ കോവിഡ് വ്യാപനം കണക്കിെടുത്ത് സെക്കന്റ് ചാര്‍ട്ട് രണ്ടു മണിക്കൂര് മുമ്ബ് ക്ലോസ് ചെയ്യുമായിരുന്നു.\nഒക്ടോബര് 10 മുതല് ആദ്യ ചാര്‍ട്ട് ട്രെയിന് പുറപ്പെടുന്നതിന് നാലു മണിക്കൂര് മുമ്ബ് തയ്യാറാകും. ടിക്കറ്റ് ക്യാന്‍സല് ചെയ്യുന്നത് അടക്കമുള്ള സീറ്റ് ഒഴിവിലേക്ക് യാത്രക്കാര്‍ക്ക് ടിക്കറ്റ് ബുക്ക് ചെയ്യാം. കൗണ്ടറുകള് വഴിയോ, ഓണ്‍ലൈന് വഴിയോ സെക്കന്റ് ചാര്‍ട്ട് തയ്യാറാക്കുന്നതുവരെ ബുക്ക് ചെയ്യാവുന്നതാണ്. ഈ സമയം വരെ ടിക്കറ്റ് ക്യാന്‍സല് ചെയ്യാവുന്നതാണെന്നും, നിയമാനുസൃതം പണം തിരികെ ലഭിക്കുമെന്നും റെയില്‍വേ അറിയിച്ചു.\nകോവിഡ് വ്യാപനം കണക്കിലെടുത്ത് നേരത്തെ ട്രെയിന് ടിക്കറ്റുകള് ഓണ്‍ലൈന് വഴി മാത്രമാണ് ലഭ്യമാക്കിയിരുന്നത്. റെയില്‍വേ സ്‌റ്റേഷനുകളിലെ ആള്‍ക്കൂട്ടം ഒഴിവാക്കുക, അത്യാവശ്യ യാത്രക്കാര് മാത്രം പോകുന്ന അവസ്ഥയുണ്ടാക്കുകയും, സാദായാത്രയെ പരമാവധി നിരുത്സാഹപ്പെടുത്തുകയും ലക്ഷ്യമിട്ടായിരുന്നു ഈ തീരുമാനം. എന്നാല് കോവിഡ് ലോക്ക്ഡൗണില് കേന്ദ്രസര്‍ക്കാര് കൂടുതല് ഇളവുകള് വരുത്തിയതോടെയാണ് റെയില്‍വേയും ഇളവുകള് വരുത്തിയിരിക്കുന്നത്.


പ്രണയം, വിവാഹം, കുറുകെ നിന്ന ജാതിവൈരം - ഉന്നാവിൽ യുവതിയെ ജീവനോടെ ചുട്ടെരിച്ചതിന് പിന്നിലുള്ളത് കുഴഞ്ഞ കഥകൾ\nUnnao, First Published 11, Dec 2019, 5:11 PM\nത്രിവേദികൾ ഉത്തർപ്രദേശിലെ ബ്രാഹ്മണ വിഭാഗത്തിൽ പെടുന്നവരാണ്. യുവതിയുടെ കുടുംബം പരമ്പരാഗതമായി കൊല്ലപ്പണിക്കാരും. അവർക്കിടയിൽ വിവാഹം ഒരിക്കലും നടക്കില്ല എന്നറിഞ്ഞുകൊണ്ടുതന്നെയാണ് ശിവം യുവതിയുമായി ബന്ധപ്പെട്ടുപോന്നിരുന്നത്.\nആ യുവതിയുടെ തലയിലൂടെ പ്രതികൾ പെട്രോളൊഴിച്ച് തീകൊളുത്തുകയായിരുന്നു. പൊള്ളി നീറുന്ന ദേഹത്തോടെ അവൾ, പ്രതികൾ പിടിച്ചുകൊണ്ടു നിർത്തിയ ആ വയലിൽ നിന്ന് ഗ്രാമത്തിലെ മൺപാതയിലൂടെ വീട്ടിലേക്കുള്ള വഴിയേ രണ്ടു കിലോമീറ്ററോളം ദൂരം ഓടി. റെയിൽവേ സ്റ്റേഷനിലേക്കുള്ള വഴിയിൽ വെച്ച് പ്രതികൾ അവളെ മർദ്ദിച്ചവശയാക്കി, കത്തികൊണ്ട് കുത്തിയശേഷമായിരുന്നു തീവെച്ചത്.\nഅവളെ ആക്രമിക്കാൻ തക്കം പാത്ത് പിന്നാലെ കൂടിയിരിക്കുകയായിരുന്നു കേസിലെ എതിർ കക്ഷികൾ. അന്ന് റായ്ബറേലി കോടതിയിൽ ഹിയറിങ്ങുണ്ടായിരുന്നതിനാൽ അതിരാവിലെ അഞ്ചുമണിക്കുള്ള അലഹബാദ് പാസഞ്ചർ പിടിക്കാൻ വേണ്ടി അവൾ വീട്ടിൽ നിന്നിറങ്ങും എന്ന് പ്രതികൾക്ക് നേരത്തെ അറിയാമായിരുന്നു. അവൾ വരുന്നതും കത്താണ് അവർ സ്റ്റേഷനിലേക്കുള്ള വഴിയിൽ നിന്നത്. പുലർച്ചെ നാലരയ്ക്ക് അവൾ വീട്ടിൽ നിന്ന് പുറത്തിറങ്ങി നടന്ന് ഏകദേശം രണ്ടു രണ്ടര കിലോമീറ്ററോളം എത്തിയപ്പോഴാണ് ആക്രമണം നടന്നത്ത. അതുകൊണ്ടു ന്നെ സംഭവത്തിന് ദൃക്‌സാക്ഷികളാരും തന്നെയുണ്ടായിരുന്നില്ല സംഭവത്തിന്.\nഓടിയോടി തിരികെ സ്വന്തം വീട്ടിനടുത്തെത്തിയപ്പോൾ അവൾ അവിടെ പുറത്തെന്തോ ജോലിചെയ്‌തുകൊണ്ട് നിൽക്കുന്ന ഒരാളെക്കണ്ടു. അയാളോട് സഹായമിരന്നു. അയാളുടെ മൊബൈൽ ഫോൺ ചോദിച്ചു വാങ്ങി 112 ഡയൽ ചെയ്തു. പൊലീസിനെ വിളിച്ചുവരുത്തി. സ്റ്റേഷൻ ഇൻചാർജായ സബ് ഇൻസ്‌പെക്ടർ അജയ് കുമാർ ത്രിപാഠി നേരിൽ വന്നാണ് അവളെ ആശുപത്രിയിലെത്തിക്കുന്നത്. അപ്പോഴേക്കും ശരീരത്തിന്റെ 90 ശതമാനവും കത്തിക്കഴിഞ്ഞിരുന്നു. തന്റെ മരണത്തിലേക്ക് അവൾ അടുത്തുകഴിഞ്ഞിരുന്നു. എയർ ലിഫ്റ്റ് ചെയ്ത് ദില്ലി AIIMS-ലേക്ക് എത്തിച്ചെങ്കിലും യുവതിയുടെ ജീവൻ രക്ഷിക്കാനായില്ല.\nപലരെയും തെറ്റിദ്ധരിപ്പിച്ച വാർത്ത\nഉന്നാവ് - കഴിഞ്ഞ മാസം മുതൽ നമ്മൾ പറഞ്ഞു കേൾക്കുന്നതാണ് ഈ പേര്. ഉത്തർപ്രദേശിൽ നിന്ന് 80 കിലോമീറ്റർ ദൂരെയുള്ള ഒരു പട്ടണമാണ് ഉന്നാവ്. ഉന്നാവിലെ മാഖീ ഗാവിലാണ് കുൽദീപ് സിങ് സെംഗർ പ്രതിയായ ബലാത്സംഗക്കേസിലെ കേസിലെ യുവതിയുടെ വീട്. അവിടെ നിന്ന് 65 കിലോമീറ്റർ അകലെയാണ് ഈ കേസിലെ 23 വയസ്സുകാരിയായ യുവതിയുടെ വീട് സ്ഥിതി ചെയ്യുന്ന ഹിന്ദു നഗർ എന്ന ഗ്രാമം. ഈ കേസ് മാഖീ ഗാവിലെ സെംഗർ കേസുപോലെ മാധ്യമശ്രദ്ധയാകർഷിച്ച ഒന്നായിരുന്നില്ല. അതുകൊണ്ടുതന്നെ ഈ യുവതിയെ ജീവനോടെ കത്തിച്ച വാർത്ത ബ്രേക്ക് ചെയ്തപ്പോൾ പലരും അത് സെംഗർ കേസാണ് എന്ന് തെറ്റിദ്ധരിച്ചു. സോഷ്യൽ മീഡിയയിൽ പോസ്റ്റുകളുമിട്ടു. താമസിയാതെ ഇത് ഉന്നാവിൽ നിന്നുതന്നെയുള്ള രണ്ടാമത്തെ ബലാത്സംഗ അക്രമണക്കേസാണ് എന്ന സത്യം ആളുകൾ തിരിച്ചറിഞ്ഞു.\nകേസിലെ മുഖ്യപ്രതി പഞ്ചായത്തു പ്രസിഡന്റിന്റെ മകൻ\nഹിന്ദു നഗറിലെ പഞ്ചായത്ത് പ്രസിഡന്റായ സാവിത്രി ദേവിയുടെ മകനായ ശുഭം ത്രിവേദി, അനന്തരവൻ ശിവം ത്രിവേദി എന്നിവരായിരുന്നു മുഖ്യപ്രതികൾ. കൂട്ടുപ്രതികളായി വേറെയും മൂന്നു പേർ. യുവതിയുടെ സഹോദരൻ നൽകിയ പരാതിയിൽ ഐപിസി 307, 326 & 506 എന്നിവ ചുമത്തി പൊലീസ് കേസെടുത്തു. 2019 മാർച്ചിലാണ് വിവാഹവാഗ്ദാനം നൽകി പീഡിപ്പിച്ചു എന്നാരോപിച്ചുകൊണ്ട് യുവതി ശിവം ത്രിവേദിയുടെ പേരിൽ പൊലീസ് കേസ് കൊടുക്കുന്നത്. അധികം താമസിയാതെ അറസ്റ്റിലായ പ്രതി ആക്രമണം നടത്തുന്നതിന് ദിവസങ്ങൾക്ക് മുമ്പാണ് ജാമ്യത്തിലിറങ്ങിയത്.\nചെറുപ്പം മുതൽക്കേ നിലവിലുള്ള പരിചയം, അടുപ്പം\nകൊല്ലപ്പെട്ട യുവതിയുടെയും, പ്രതികളുടെയും കുടുംബങ്ങൾ പറയുന്നത് യുവതിയും ശിവം ത്രിവേദിയും ചെറുപ്പം തൊട്ടേ പരിചയക്കാരായിരുന്നു എന്നാണ്. ശിവവും യുവതിയും തമ്മിൽ ഏറെ അടുപ്പത്തിലായിരുന്നു എന്നും അവർ വിവാഹിതരാകാൻ ആഗ്രഹിച്ചിരുന്നു എന്നും ഗ്രാമവാസികൾ പറയുന്നു. എന്നാൽ, ഏറെക്കാലത്തെ അടുപ്പത്തിന് ശേഷം കഴിഞ്ഞകൊല്ലം ഇരുവർക്കുമിടയിൽ അസ്വാരസ്യങ്ങൾ ഉടലെടുത്തിരുന്നു. ഈ കലഹങ്ങൾക്കൊടുവിലാണ് യുവതി, അത്രയും കാലം പ്രേമിച്ചിരുന്ന ശിവം ത്രിവേദിക്കും, അമ്മാവന്റെ മകനായ ശുഭം ത്രിവേദിക്കുമെതിരെ ബലാത്സംഗം ആരോപിച്ചുകൊണ്ട് കേസുകൊടുക്കുന്നത്.\nഇരുവർക്കുമിടയിൽ വില്ലനായി വന്നവതരിച്ചത് ജാതിയുടെ പേരിലുള്ള വിഭാഗീയതയായിരുന്നു എന്ന് യുവതിയുടെ സഹോദരൻ പറയുന്നു. ത്രിവേദികൾ ഉത്തർപ്രദേശിലെ ബ്രാഹ്മണ വിഭാഗത്തിൽ പെടുന്നവരാണ്. യുവതിയുടെ കുടുംബം പരമ്പരാഗതമായി കൊല്ലപ്പണിക്കാരും. അവർക്കിടയിൽ വിവാഹം നടക്കുക ഗ്രാമത്തിലെ ജാതിവേർതിരിവു വെച്ച് നടക്കില്ല എന്നറിഞ്ഞുകൊണ്ടുതന്നെയാണ് ശിവം താത്കാലികമായി യുവതിയുമായി ലൈംഗികബന്ധത്തിൽ ഏർപ്പെട്ടുപോന്നിരുന്നത്. വിവാഹം കഴിച്ചുകൊള്ളാം എന്നായിരുന്നു വാഗ്‌ദാനം. എന്നാൽ, ഏറെക്കാലത്തെ ബന്ധത്തിന് ശേഷം വിവാഹം കഴിക്കേണ്ട സമയം വന്നപ്പോൾ യുവാവ് സാഹചര്യങ്ങളുടെ പേരും പറഞ്ഞുകൊണ്ട് വിവാഹം സാധ്യമാകില്ല എന്ന് യുവതിയോട് തുറന്നുപറഞ്ഞു.യുവതിയുടെ ഭാഗത്തുനിന്ന് സമ്മർദ്ദമേറിയപ്പോൾ ശിവം നോട്ടറൈസ് ചെയ്ത അമ്പതുരൂപയുടെ മുദ്രപത്രത്തിൽ വിവാഹ ഉടമ്പടി ഒപ്പുവെച്ചു എങ്കിലും, നാലാളറിയെ യുവതിയെ വിവാഹം ചെയ്യാൻ തയ്യാറായിരുന്നില്ല. അവർക്കിടയിലെ ധാരണ ശിവം ത്രിവേദി തെറ്റിച്ചതോടെ യുവതി നിയമത്തിന്റെ വഴി തേടി. അയാൾക്കെതിരെ കഴിഞ്ഞ മാർച്ചിൽ പോലീസ് കേസുമായി നീങ്ങി.\nമാർച്ച് നാലാം തീയതിയാണ് ശിവത്തിനും കൂട്ടർക്കുമെതിരെ എഫ്‌ഐആർ രജിസ്റ്റർ ചെയ്യപ്പെടുന്നത്. കഴിഞ്ഞ ഒരു മാസമായി പല പട്ടണങ്ങളിലും തന്നെ കൂട്ടിക്കൊണ്ടുപോയി ശിവം ത്രിവേദി ബലാത്സംഗം ചെയ്തുകൊണ്ടിരുന്നു എന്നായിരുന്നു യുവതി എഫ്‌ഐആറിൽ ആരോപിച്ചിരുന്നത്. കഴിഞ്ഞ കുറേ ദിവസങ്ങളായി സാവിത്രീ ദേവി എന്ന പഞ്ചായത്ത് പ്രസിഡണ്ട്, അതായത് ശിവം ത്രിവേദിയുടെ അമ്മ, കേസ് പിൻവലിക്കാൻ വേണ്ടി യുവതിയുടെ കുടുംബത്തെ നിർബന്ധിച്ചു കൊണ്ടിരിക്കുകയായിരുന്നു. പിൻവലിച്ചില്ലെങ്കിൽ ജീവനോടെ കൊളുത്തിക്കളയും എന്നുതന്നെയായിരുന്നു ഭീഷണി. അത് അവർ പ്രാവർത്തികമാക്കുക തന്നെ ചെയ്തു.\nഎന്നാൽ ഈ സംഭവത്തിന് ശേഷം പഞ്ചായത്തു പ്രസിഡന്റ് പൊലീസിന് കൊടുത്ത മൊഴിയിൽ പറഞ്ഞിരിക്കുന്നത്, സംഭവം നടന്നു എന്ന് പറയപ്പെടുന്ന സമയത്ത് മകനും, മരുമകനും തന്റെ കണ്മുന്നിൽ സ്വന്തം വീട്ടിനുള്ളിൽ തന്നെ ഉണ്ടായിരുന്നു എന്നും, യുവതിയുടെ കുടുംബക്കാർ പറയുന്നതത്രയും പച്ചക്കള്ളമാണ് എന്നുമാണ്. ആ യുവതി ഒറ്റയ്ക്ക് എന്തിനാണ് ട്രെയിൻ പിടിക്കാൻ പോയത്? കുടുംബക്കാർ ആരും തന്നെ കൂട്ടുപോകാഞ്ഞതെന്ത് എന്നൊക്കെയാണ് പ്രതിയുടെ കുടുംബക്കാർ ചോദിക്കുന്നത്. യുവതി അത് സ്വയം ചെയ്തതാകാം എന്ന് ധ്വനിപ്പിക്കുന്നതാണ് ഈ ആരോപണങ്ങൾ.\nഎന്തായാലും, തന്റെ മരണമൊഴിയിൽ യുവതി ശിവം ത്രിവേദി, ശുഭം ത്രിവേദി, ശിവത്തിന്റെ അച്ഛൻ രാംകിഷോർ, ഹരിശങ്കർ, ഉമേഷ് ബാജ്പെയീ എന്നിങ്ങനെ അഞ്ചുപേരുടെ പേര് പറഞ്ഞിട്ടുണ്ട്. അതിൻപ്രകാരം പ്രതികളെ പൊലീസ് കസ്റ്റഡിയിൽ എടുക്കുകയും ചെയ്തുകഴിഞ്ഞു. പൊലീസ് തെളിവു ശേഖരണത്തിനായി ഡിഎൻഎ ടെസ്റ്റും മറ്റും നടത്തുമെന്ന് അറിയിച്ചിരുന്നു. പോലീസ് അറസ്റ്റു ചെയ്ത അഞ്ചുപേരും തങ്ങൾ നിരപരാധികളാണ് എന്നാണ് ആവർത്തിച്ചു കൊണ്ടിരിക്കുന്നത്. യുവതി സ്വയം തീക്കൊളുത്തിയതാണ് എന്നുതന്നെ അവർ ആവർത്തിച്ചുകൊണ്ടിരിക്കുന്നു.\nരണ്ടു പ്രധാന തെളിവുകളാണ് പ്രതികൾക്കെതിരെ പൊലീസിന് കിട്ടിയിട്ടുള്ളത്. ഏറ്റവും പ്രധാനപ്പെട്ടത് യുവതിയുടെ മരണമൊഴി തന്നെ. യുവതി സബ് ഡിവിഷണൽ മജിസ്‌ട്രേറ്റിനു മുന്നിലാണ് നൽകിയിട്ടുള്ളത്. രണ്ടാമത്തെ തെളിവ് അഞ്ചു പ്രതികളുടെയും മൊബൈൽ ഫോൺ കോൾ റെക്കോർഡുകളാണ്. അതിൻപ്രകാരം അവർ അഞ്ചുപേരും സംഭവം നടന്ന ലൊക്കേഷനിലെ ടവറിനു കീഴിലാണ് ഉണ്ടായിരുന്നത്. ഇതിനു പുറമെ യുവതിക്കെതിരെ മുഖ്യ പ്രതി ശിവം ത്രിവേദിക്ക് ഉണ്ടായിരുന്ന വിരോധമാണ്. ഈ കേസുമായി ബന്ധപ്പെട്ട പ്രതികളുടെ വീട്ടുകാർ യുവതിയുടെ കുടുംബത്തിന് നേരെ നടത്തിയ ഭീഷണികളും വിചാരണവേളയിൽ അവർക്കെതിരെയുള്ള തെളിവുകളായി മാറും. യുവതിയുടെ മൊബൈൽ ഫോൺ, പേഴ്‌സ് തുടങ്ങിയ നിർണ്ണായക തെളിവുകൾ പൊലീസ് സംഭവസ്ഥലത്തുനിന്ന് കണ്ടെത്തിക്കഴിഞ്ഞു.\nകിട്ടിയ തെളിവുകൾ പ്രതികളെ പൂട്ടാൻ ധാരാളമാണ് എന്നാണ് ഉത്തർപ്രദേശ് പോലീസ് മേധാവി ഒപി സിങ് പറയുന്നത്. അതോടൊപ്പം പരമാവധി തെളിവുകൾ ഇനിയും ശേഖരിച്ച് കേസിൽ പ്രതികൾക്ക് രക്ഷപ്പെടാൻ ഉള്ള അവസാനത്തെ ലൂപ്പ് ഹോളും അടയ്ക്കുമെന്നും പൊലീസ് പറഞ്ഞു.\nLast Updated 11, Dec 2019, 5:13 PM


Diseases Mouth Ulcer പരിശോധനയും രോഗനിര്‍ണ്ണയവും - Mathrubhumi Health\nHome > Diseases > Mouth Ulcer\nപുണ്ണിന്റെ രൂപം, സ്ഥാനം എന്നിവ അടിസ്ഥാനമാക്കി ഒരു ഡോക്ടര്‍ക്കോ ഡെന്റിസ്റ്റിനോ ഏത് തരം വായ്പുണ്ണാണെന്ന് രോഗ നിര്‍ണ്ണയം നടത്താനാവും. രോഗ കാരണം ഉറപ്പുവരുത്തുന്നതിന് രക്തപരിശോധനയും ത്വക്കിന്റെ ബയോപ്‌സിയും ആവശ്യമായിവരും.\nരോഗകാരണമനുസരിച്ച് അള്‍സര് ചികില്‍സയുടെ ഫലവും വ്യത്യസ്തമായിരിക്കും. അധിക വായ് പുണ്ണുകളും അപകടകാരികളല്ല. അവ പ്രത്യേക ചികില്‍സയില്ലാതെ തന്നെ സുഖപ്പെടുകയും ചെയ്യും. എന്നാല് അപൂര്‍വ്വമായി ദീര്‍ഘകാലമായുള്ള വായ്പുണ്ണ് വായിലുണ്ടാകുന്ന അര്‍ബുദമായി മാറാറുണ്ട്.\nവായ എപ്പോഴും ശുചിയായി സൂക്ഷിക്കുന്നത് ചിലതരം വായ്പുണ്ണുകളെ പ്രതിരോധിക്കാന് സഹായിക്കും. വായ്പുണ്ണ് ഉണ്ടായാല് തന്നെ അത് സങ്കീര്‍ണ്ണമാകാതിരിക്കാനും ശുചിത്വം ഉപകരിക്കും. ദിവസവും രണ്ട് നേരം പല്ല് തേക്കുക, കൃത്യമായ ഇടവേളകളില് ദന്ത പരിശോധനയും കഌനിങ്ങും നടത്തുക, ദിവസവും ഫ്ലോസിംങ് ചെയ്യുക തുടങ്ങിയവ വായ ശുചിത്വം നിലനിര്‍ത്തുന്നതിന് സഹായിക്കും.\n·\tവായ് പുണ്ണില് ബാക്ടീരിയല് അണുബാധ ഉണ്ടാകുന്നത് വായയിലെ സെല്ലുലൈറ്റിസ് രോഗത്തിന് ഇടയാക്കും.\n·\tപല്ലിലുണ്ടാകുന്ന അണുബാധ(Tooth abscesses)\n·\tവായിലുണ്ടാകുന്ന അര്‍ബുദം\nമൂന്നാഴ്ചയിലധികം വായ് പുണ്ണ് നീണ്ടുനില്‍ക്കുകയാണെങ്കില് ഡോക്ടറെ സമീപിക്കണം. പതിവായി വായ്പുണ്ണ് വരുന്നുണ്ടെങ്കിലും പുതിയ ലക്ഷണങ്ങള് പ്രത്യക്ഷപ്പെട്ടാലും ഡോക്ടറെ കാണണം.\nTags- Oral ulcer\nMouth Ulcer Related:\nവായ്ക്കുള്ളിലുണ്ടാകുന്ന പുണ്ണ് അല്ലെങ്കില് വ്രണത്തെയാണ് വായ്പുണ്ണ് (Oral Ulcer) എന്നുവിളിക്കുന്നത്. വ്യത്യസ്ത ..


mohanlal-begins-his-ayurvedic-treatment-at-gurukripa drishyam2shooting will start end of september\nമോഹന്‍ലാല് ആയുര്‍വേദ ചികില്‍സയില്, ദൃശ്യം സെക്കന്‍ഡ് ഷൂട്ടിന് ഈ മാസം അവസാനമെത്തും\nSep 14, 2020, 1:15 PM\nജീത്തു ജോസഫ് സംവിധാനം ചെയ്യുന്ന ദൃശ്യം സെക്കന്‍ഡ് ചിത്രീകരണത്തില് മോഹന്‍ലാല് ജോയിന് ചെയ്യുന്നത് സെപ്തംബര് അവസാന വാരം. ഈ മാസം 19ന് മോഹന്‍ലാല് ജോയിന് ചെയ്യുമെന്നായിരുന്നു നേരത്തെ അറിയിച്ചിരുന്നത്.\nപാലക്കാട് ജില്ലയിലെ ഗുരുകൃപ ആയുര്‍വേദ കേന്ദ്രത്തില് മോഹന്‍ലാല് എല്ലാ വര്‍ഷവും നടക്കുന്ന ആയുര്‍വേദ ചികില്‍സയിലാണ് ലാല്. ചികില്‍സയ്ക്ക് ശേഷമാകും മോഹന്‍ലാല് ദൃശ്യത്തില് ജോയിന് ചെയ്യുക.\nസെപ്തംബര് പതിനാലിന് ദൃശ്യം സെക്കന്‍ഡ് തൊടുപുഴയില് ചിത്രീകരണം തുടങ്ങാനായിരുന്നു തീരുമാനിച്ചിരുന്നത്. സെറ്റ് വര്‍ക്കുകള് പൂര്‍ത്തിയാകേണ്ടതിനാല് ചിത്രീകരണം നീട്ടി. കൊവിഡ് വ്യാപനത്തിന്റെ പശ്ചാത്തലത്തില് കര്‍ശന നിയന്ത്രണങ്ങളോടെയാണ് ചിത്രീകരണം. എല്ലാ സുരക്ഷാ മാനദണ്ഡങ്ങളും പാലിച്ചായിരിക്കും ഷൂട്ടിംഗെന്ന് നിര്‍മ്മാതാവ് ആന്റണി പെരുമ്പാവൂര് നേരത്തെ വ്യക്തമാക്കിയിരുന്നു. തൊടുപുഴക്ക് പുറമേ കൊച്ചിയിലും സിനിമ ചിത്രീകരിക്കും.\nപതിനഞ്ച് ദിവസത്തോളം ഇന്‍ഡോര് രംഗങ്ങളാണ് തുടകത്തില് ചിത്രീകരിക്കുന്നത്. തുടര്‍ന്നായിരിക്കും തൊടുപുഴയിലേക്ക് ലൊക്കേഷന് ഷിഫ്റ്റിംഗ്. ദൃശ്യം ആദ്യഭാഗത്തിലെ പ്രധാന അഭിനേതാക്കള് ദൃശ്യം സെക്കന്‍ഡിലും ഉണ്ടാകും. കൊവിഡിനെ തുടര്‍ന്ന് ചിത്രീകരണം നിര്‍ത്തിവച്ച റാമിന് ശേഷം മോഹന്‍ലാലും ജീത്തു ജോസഫും ഒരുമിക്കുന്ന ചിത്രവുമാണ് ദൃശ്യം സെക്കന്‍ഡ്.


സമാസമം ഗുജറാത്തും ബെംഗളൂരുവും | Fanport | Pro Kabaddi News Malayalam\nTuesday, May 18, 2021 02:14 PM\nHome Kabaddi Pro Kabaddi സമാസമം ഗുജറാത്തും ബെംഗളൂരുവും\nസമാസമം ഗുജറാത്തും ബെംഗളൂരുവും\nപ്രൊ കബഡി ലീഗില് തുല്യത പാലിച്ച് ഗുജറാത്ത് ഫോര്‍ച്യൂണ്‍ജയന്റ്സും ബെംഗളൂരു ബുള്‍സും. ഇന്ന് നടന്ന രണ്ടാം മത്സരത്തില് 30 പോയിന്റ് വീതം നേടി ഇരു ടീമുകളും സമനിലയില് പിരിയുകയായിരുന്നു. പകുതി സമയത്ത് 19-12നു ബെംഗളൂരു മുന്നിട്ട് നിന്നുവെങ്കിലും മികച്ച തിരിച്ചുവരവിലൂടെ ഗുജറാത്ത് ഒപ്പം പിടിയ്ക്കുകയായിരുന്നു.\n11 പോയിന്റ് നേടി സച്ചിന് ഗുജറാത്തിന്റെ ടോപ് സ്കോറര് ആയപ്പോള് 10 പോയിന്റുമായി പവന് ഷെഹ്റാവത്ത് ബെംഗളൂരുവിന്റെ വീര നായകനായി. രോഹിത് കുമാര്6പോയിന്റും സന്ദീപ്4പോയിന്റും നേടി ബെംഗളുരൂ നിരയില് തിളങ്ങി. 20-17 എന്ന നിലയില് ഗുജറാത്താണ് റെയിഡിംഗ് പോയിന്റില് മുന്നിട്ട് നിന്നത്. 10-6നു ബെംഗളൂരു പ്രതിരോധത്തില് തിളങ്ങി. ഇരു ടീമുകളും ഓരോ തവണ മത്സരത്തില് ഓള്‍ഔട്ട് ആയപ്പോള് 2-1നു അധിക പോയിന്റില് ഗുജറാത്ത് മുന്നിട്ട് നിന്നു.\nPrevious articleഉദയ അൽമിൻഹാൽ വളാഞ്ചേരിക്ക് വിജയ തുടക്കം\nNext articleജോർദാൻ ഗോൾകീപ്പർ നേടിയ ഗോളിൽ ഇന്ത്യ ഞെട്ടി


മനസ്സിന്റെ യാത്ര: ഒരു സംശയം ബാക്കി..\nഒരു സംശയം ബാക്കി..\nഇന്നലെ ഒരു സുഹൃത്തിന്റെ വീട്ടില് അത്താഴത്തിന് ക്ഷണം. വിചാരിച്ചതിലും വിപുലമായ ഒരുക്കങ്ങള്. എട്ട് പത്ത് കുടുംബങ്ങളെ ക്ഷണിച്ചിരുന്നു. പെണ്ണുങ്ങളെല്ലാം ഒരു മുറിയില് ഒത്തുകൂടി. കുട്ടികളുടെ ഫീസ് വര്‍ദ്ധന, സ്കൂള് ബസ്സിന്റെ സമയമാറ്റം,ഹോംവര്‍ക്ക് ചെയ്യിക്കാന് പെടുന്ന പാട്,എന്നിങ്ങനെയുള്ള ചര്‍ച്ചകള് തുടങ്ങി എല്ലാവരും. അവര്‍ക്കിടയില് പ്രത്യേകിച്ചൊന്നും പറയാനില്ലാതെ ഞാനും. അവസാനം വന്നത് ഒരു കന്നഡ കുടുംബം. അമ്മയും മകളും ഞങ്ങള്‍ക്കിടയിലേക്ക് വന്നു. ഏകദേശം 15 വയസ്സ് തോന്നിക്കുന്ന മകള്. മൊബൈല് ഫോണിലെ പാട്ടിന്റെ താളത്തില് ശരീരം ചലിപ്പിച്ച് വന്ന അത്യന്താധുനിക വേഷധാരി. ഒറ്റ നോട്ടത്തില് ആര്‍ക്കും അത്ര രസിച്ചില്ലെന്നു സാരം. പക്ഷെ വന്നയുടനെ ഹെഡ് ഫോണ് എടുത്ത് മാറ്റിക്കൊണ്ട് എല്ലാവര്‍ക്കും “വൈകിപ്പോയ വിഷു ആശംസകള്” നേര്‍ന്നു. പിന്നെ എല്ലാവരോടും കുശലാന്വേഷങ്ങളും. പിന്നീട് ഊണുമുറിയിലേക്ക് എല്ലാവരും നീങ്ങവേ, ഞാന് നോക്കുമ്പോള് ഈ പെണ്‍കുട്ടി അഴിഞ്ഞുകിടന്നിരുന്ന മുടിയൊന്ന് ഒതുക്കിക്കെട്ടി നേരെ അടുക്കളയിലേക്ക് പോകുന്നു,ചോറും കറികളും മറ്റു സാധനങ്ങളും ചുറുചുറുക്കോടെ ഊണ് മുറിയില് എത്തിക്കുന്നു, ഇരിപ്പിടമൊരുക്കാന് സഹായിക്കുന്നു,പിന്നെ ഇലയിട്ട് സദ്യവട്ടങ്ങളോരോന്നായി വിളമ്പാന് സഹായിക്കുന്നു. ഇല ഇടേണ്ടതെങ്ങിനെ, വിഭവങ്ങള് ഏതൊക്കെ ഭാഗങ്ങളിലാണ് വിളമ്പേണ്ടത് എന്നിങ്ങനെയുള്ള സംശയങ്ങള് മറ്റുള്ളവരോട് ചോദിക്കുന്നുമുണ്ടായിരുന്നു. ചുരുക്കത്തില് അവളായിരുന്നു താരം! ഊണു കഴിഞ്ഞ് തിരിച്ചുപോരുമ്പോള് എന്റെ മനസ്സില് കൂടെ പോന്നത് അവളുടെ ഔചിത്യബോധം തന്നെയായിരുന്നു. അഭിനന്ദിക്കേണ്ടത് അവളേയോ അതോ അവളുടെ അമ്മയേയോ?\nകുറച്ചുനാള് മുന്‍പ് നാട്ടിലായിരുന്നപ്പോള് സക്ഷ്യം വഹിച്ച ഒരു ദൃശ്യം ഓര്‍മ്മ വരുന്നു. വിദേശത്തുനിന്ന് വെക്കേഷന് എത്തിയ ടീനേജുകാരി പെണ്‍കുട്ടി. ബോറടിച്ചിട്ടു വയ്യെന്ന് പരാതി പറയുന്നു.ഇതു കേട്ട മുത്തച്ഛന് പറഞ്ഞു “അടുക്കളയില് അമ്മമ്മയുടെ കൂടെ ചെന്ന് എന്തെങ്കിലും അല്ലറ ചില്ലറ പണിയൊക്കെ പഠിക്കാന് നോക്ക്. അപ്പോള് ബോറടിയൊക്കെ താനെ മാറും, ഭാവിയില് ഗുണവും ചെയ്യും”. ഇതു കേട്ട ഉടനെ കുട്ടിയുടെ അമ്മ ചാടി വീണ്, “ അച്ഛന് എന്തു വിഡ്ഡിത്തമാണീ പറയുന്നത്, ഞങ്ങളൊക്കെ വളര്‍ന്നപോലെയാണോ ഇപ്പോഴത്തെ കുട്ടികള്? കാലം മാറി, ഇനിയുള്ള ജെനറേഷന് അടുക്കളപ്പണിയൊന്നും പഠിക്കേണ്ട കാര്യമില്ല, ഭാവിയില് എല്ലാവരും കുക്കിംഗിന് മെയ്ഡിനെ ആയിരിക്കും യൂസ് ചെയ്യുക ” എന്നും മറ്റും പറഞ്ഞ് അദ്ദേഹത്തെ മലര്‍ത്തിയടിച്ചു !! അദ്ദേഹം ഒന്നും മിണ്ടാതെ ടിവിയിലേക്ക് നോക്കിയിരുന്നു. ഇതില്, മുത്തച്ഛനെന്ന അറുപഴഞ്ചനെ തള്ളിക്കളഞ്ഞ് കുട്ടിയുടെ അമ്മ പറയുന്നതിനെ അംഗീകരിക്കാമെന്ന് വയ്ക്കുക. പക്ഷെ ഒരു സംശയം ബാക്കി നില്‍ക്കുന്നു : മെയ്ഡ് ആവുന്ന ആള് എന്തായാലും പാചകവും മറ്റു പണികളും അറിഞ്ഞിരിക്കണമല്ലോ. അപ്പോള് ആരാണ് മെയ്ഡ് ആയിത്തീരുക എന്ന് നേരത്തേ എങ്ങനെ അറിയും? എന്നിട്ടു വേണമല്ലോ എന്ത് പഠിക്കണമെന്നു തീരുമാനിക്കാന്...\nഎഴുതിയത് : ബിന്ദു കെ പി at 11:01 PM\nആരാണ് മെയ്ഡ് ആയിത്തീരുക എന്ന് നേരത്തേ എങ്ങനെ അറിയും? എന്നിട്ടു വേണമല്ലോ എന്ത് പഠിക്കണമെന്നു തീരുമാനിക്കാന്...\nമെയ്ഡുകളെ സൃഷ്ടിക്കാന് പ്രത്യേകം ബ്രീഡിംഗു തുടങ്ങണം\nവിദേശ ടീനേജുകാരിയുടെ അമ്മയെ വളര്‍ത്തിയതു് അവളുടെ അമ്മമ്മയല്ലേ? കന്നട ടീനേജുകാരുടെ ഇടയിലും “വിദേശ ടീനേജ്” ടൈപ്പുകള് ധാരാളം!\nവിലയിരുത്തലുകളുടെ മാനദണ്ഡവും വളര്‍ത്തലില് അധിഷ്ഠിതം. അത്ര ലളിതമാണു് കാര്യങ്ങള്!\nWe are all prisoners of different systems of values, implemented atatime when we are not able to understand and resist them. And in due course it becomes quite natural for us to consider these values as unimpeachable!\nചാത്തനേറ്: കന്നഡക്കാരിക്കുട്ടിക്ക് മലയാളി അമ്മയായിരുന്നോ!\nപാമരന് പറഞ്ഞ പോലെ... ഉറുമ്പുകളുടെ രീതിയില് ജോലിക്കാരികള്‍ക്കായി പ്രത്യേക ബ്രീഡിങ്ങ് തുടങ്ങാം..\n“മെയിഡ് ഇന് ഇന്‍ഡ്യാ”\nഅതു ശരിയാണ്. ഇപ്പഴേ എങ്ങനെ പറയാനൊക്കും?\nവരും വര്‍ഷങ്ങളില് അങ്ങനെയൊന്നും സംഭവിച്ചില്ലേലെ അത്ഭുതമുള്ളൂ\nകാലം എത്ര മാറിയാലും നമ്മുടെ മനസ്സ് മാറാതെ ഇരിക്കട്ടെ..... അങ്ങനെ നമ്മുടെ മക്കളെയും ശുദ്ധമായ മൂല്യങ്ങളോടു കൂടി വളര്‍ത്തിക്കൊണ്ടു വരാം......\nഅതിരിക്കട്ടെ, ബിന്ദുവിനു പാചകം വല്ലതും അറിയാമോ..???????????\nപാമരന്,നിലാവര്‍നിസ :) അതെയതെ,മെയിഡുകളാവാന് വേണ്ടി മാത്രം ജനിക്കുന്ന ഒരു കൂട്ടം ആളുകള്.\nസികെ ബാബു:) എന്റെ ബ്ലോഗ് സന്ദര്‍ശിച്ചതിന് നന്ദി. താങ്കള് പറഞ്ഞത് അക്ഷരം പ്രതി ശരി തന്നെ.\nകുട്ടിച്ചാത്തന്:) കന്നടക്കാരിയാണോ മലയാളിയാണോ എന്നത് പ്രസക്തമല്ലല്ലോ.\nജി.മനു: എന്റെ ബ്ലോഗ് സന്ദര്‍ശിച്ചതിന് നന്ദി.\nശ്രീ, അനൂപ്,ശിവകുമാര്,ഹരീഷ് :) നന്ദി, സന്ദര്‍ശനത്തിനും കമന്റിനും.\nഓര്‍മ്മകള് ഉണ്ടായിരിക്കേണം:)അതേ അറിയൂ\nമക്കളെ ഏത് രീതിയില് ആക്കുന്നതിലും അവരുടെ മാതാവിനു ( രക്ഷിതാക്കള്‍ക്ക് വലിയ പങ്കാണുള്ളത്..\nഓ.ടോ.. ബിന്ദുവിനു പാചകം മാത്രമല്ല വാചകം കൂടി നല്ല വശമാണല്ലോ...\nവിത്തു ഗുണം പത്തു ഗുണം....\nഅതെ...ആ അമ്മയ്ക്കാണ് ആ കുട്ടിയുടെ സ്വഭാവത്തിനുള്ള മാര്‍ക്ക്, ഒരു പരിധി വരെ.എന്നാല് അമ്മ മാത്രമല്ല ഒരു കുട്ടിയെ വാര്‍ത്തെടുക്കുന്നത്.അവന്റെ ചുറ്റുപാടുമുള്ള ഒരുപാട് അംശങ്ങളുണ്ടതില്...\nനാമോരോരുത്തരും അതിനു കാരണക്കാരാണ്.കുഞ്ഞുങ്ങളെ മടിയിലിരുത്തി സാരോപദേശകഥകള് പറഞ്ഞിരുന്ന മുത്തശ്ശിമാരുടെ മടിയില് നിന്നും M-TV-യുടെയും Fashion ചാനലിന്ന്റ്റെയും മുന്നിലേക്ക് മക്കളെ മാറ്റിയേട്ത്തു നിന്നും തുടങ്ങി,the deterioration ofagneration...ഇനിയെങ്കിലും ആ പാരമ്പര്യത്തിന്റെ നന്മയെ തിരിച്ചറിയാം നമുക്ക്...കഴിഞ്ഞ തലമുറ ഓള്‍ഡേജു ഹോമുകള്‍ക്കുള്ളതല്ലെന്ന് ഇനിയെങ്കിലും തിരിച്ചറിയാം...\nപിന്നെ ഇതൊന്നു നോക്കി വിലയിരുത്തൂ...ഇന്നലെ ബ്ലോഗാന് തുടങ്ങിയ ഒരു തുടക്കക്കാരന്റെ ചിന്തകള്...\nഅഭിപ്രായം അറിയിക്കണേ... ( “ പബ്ലിസിറ്റി ചിന്തയിതൊന്നേ മനുജനു ആശ്രയമീ ബൂലകില്...”)\nയുന്ക്തിവാദികളേ ഇതിലേ ഇതിലേ...-1\nമിക്കവാറും മെയ്ഡ് ആകുന്നത് ഹതഭാഗ്യനായ ഭര്‍ത്താവായിരിക്കും. ഹ ഹ.\nനല്ല പോസ്റ്റ് ബിന്ദൂ...\nഅഭിപ്രായങ്ങള്‍ക്ക് ഒരുപാട് നന്ദി, എല്ലാവര്‍ക്കും.\nആരാണ് മെയ്ഡ് ആയിത്തീരുക എന്ന് നേരത്തേ എങ്ങനെ അറിയും? എന്നിട്ടു വേണമല്ലോ എന്ത് പഠിക്കണമെന്നു തീരുമാനിക്കാന്.....\nഇതു ഞാന് ഒറിജിനല് പോസ്റ്റില് നിന്നും കോപ്പി ചെയ്തതാണ് ട്ടോ...\nഅല്ലാതെ നിങ്ങളുടെ കമന്റില് നിന്നല്ല....\nമുരളീകൃഷ്ണ :) അഭിപ്രായത്തിന് നന്ദി\nതത്വത്തില് യോജിക്കുന്നു. പക്ഷേ അവിടെ ഒരു പ്രശ്ന്നമുണട്. “കാരികളെ“ കുറിച്ചാണ് ഈ ഉല്‍ക്കണ്ഠ് എന്ന്തില് സത്യത്തില് ഞാന് എതിരാണ്.\nഉണ്ടായിരുന്നെങ്കില് മകനായിരുന്നെങ്കിലും ഞാന് പാചകം പഠിപ്പിക്കുമായിരുന്നു.\nകണ്ടതിപ്പോഴാ... രണ്ട് ഡയലോഗ് വിട്ടിട്ടു പോയിക്കളയാം.. ഇന്നിനി വേറെ ജോലിയൊന്നുമില്ല...!!\nഅപ്പൊ പറഞ്ഞു വന്നത് പെമ്പിള്ളാരെ വളര്‍ത്തേണ്ട വിധം വളര്‍ത്തിയില്ലെങ്കില് അവസാനം അനുഭവിക്കും... കെട്ടുന്നവന്... മെയിഡ് ഉണ്ടാക്കുന്ന ഭക്ഷണം കഴിച്ചു കഴിച്ചു അവന് ഒരു വഴിക്കാകും.....\nഓ ടോ: ഈശ്വ്വരാ ഇങ്ങനത്തെ ഒന്നിനെയാവരുതെ എനിക്കു വേണ്ടി നീ കാത്തു വെച്ചിരിക്കുന്നത്...!!!\nApril 25, 2008 at 11:15 PM\nഒരു വലീയ ചിരിയാണ് ആദ്യം കമന് റാന് തീരുമാനിച്ചത്.\nരണ്ട് കാര്യങ്ങള് തോന്നി.\nപുതു തലമുറയെ അങ്ങിനെ അങ്ങ് എഴുതള്ളാന് വരട്ടേന്ന് ആ കന്നടക്കാരി കുട്ടി അവിടെ കൂടിയിരിക്കുന്ന അമ്മ കൊച്ചമ്മമാര്‍ക്കൊക്കെ കാട്ടി തന്നു.അതൊരു ഷോക്ക് ആയിക്കാണണം പഴയ തലമുറയിലെ ‘അമ്മ’മാര്‍ക്ക് അല്ലേ...\nരണ്ട് മെയ്ഡുകള് വരുന്നു പ്രത്യേകിച്ച് ഈ തിരക്കു പിടിച്ച ജീവിതത്തില്.\nവീട്ടില് ഭക്ഷണം ഉണ്ടാക്കാന് മടിച്ചിയായ ഒരു കന്നടക്കാരിയെ ഇന്നലെ പരിചയപ്പെടാന് സാധിച്ചു. അടുത്ത കടകളിലൊക്കെയും കടം വാങ്ങിച്ച് മാസത്തില് മിക്കവാറും ഫോണിന്‍റെ സിം കാര്‍ഡ് മാറ്റിക്കൊണ്ടിരിക്കുന്ന (കടക്കാരുടെ തെറികേള്‍ക്കാതിരിക്കാനാണ് സിം മാറ്റുന്നത്) ‘കൊച്ചമ്മയ്ക്ക്’ ഭര്‍ത്താവ് ജോലികഴിഞ്ഞ് വരുമ്പോള് പാര്‍സല് തന്നെ കൊണ്ടുവരണം.\nനമുക്ക് നമ്മേ തന്നെ ശപിക്കാം\nഒടേ: ഇവിടെ ആദ്യം ആണ് എന്ന് തോന്നുന്നു. പരിചയപ്പെട്ടതില് സന്തോഷം\nബാബുരാജ് ഭഗവതി :ബാബൂരാജിനോട് തീര്‍ച്ചയായും ഞാന് യോജിക്കുന്നു. പിന്നെ ആധികാരികമായി പറയാന് ഞാനാളല്ല.\nകാരണം എനിക്കും കുട്ടികളില്ല.\nയാരിദ്: :) ഹ.ഹ\nരാജു ഇരിങ്ങല് :വന്നതില് സന്തോഷം. പരിചയപ്പെട്ടതിലും.\nApril 26, 2008 at 10:41 PM\nബിന്ദുവിന്റെ എഴുത്തിലെ അനായാസത ഉള്ളടക്കത്തേക്കാള് നന്നായി.\nഒട്ടും ബന്ധമില്ലാത്ത മറ്റൊരു സംഭവം ഓര്‍മ്മ വരുന്നു.മെയ്ഡിന്റെ പണി ഭര്‍ത്താക്കന്മാര് ചെയ്യേണ്ടിവരുമോ എന്ന ശങ്ക ചിലര് എഴുതിയതു കണ്ട് പറയുകയാണ്...\nപണ്ട്. ഞങ്ങടെ നാട്. ഞാന് കാണ്‍കെ...\n70കളിലെ ഗള്‍ഫിയന് വേഷത്തില് 90കളുടെ ഒടുവില് പ്രത്യക്ഷപ്പെട്ട കുവേയ്റ്റ് റിട്ടേണീ , എന്നെന്നേയ്ക്കുമായി പൂട്ടാറായ പലചരക്കു കടയ്ക്കു മുന്‍പില് അരി വാങ്ങാന് അക്ഷമനായി നില്‍ക്കുന്നു. ഷേയ്ക്ക്...ഷേയ്ക്ക്..ഷേയ്ക്ക് എന്ന് കൃത്യമായ ഇടവേളകളില് ഉരുവിടുന്നുണ്ട്.\nപരിചയക്കുറവു കാരണം കടക്കാരന് വൈകിക്കൊണ്ടേയിരിക്കുന്നു. ഒടുവില്, ഗള്‍ഫന് ദേഷ്യത്തില് അകത്തേയ്ക്ക് ഒരൊറ്റച്ചാട്ടമാണ്. ജസ്റ്റ് വണ് മിനിറ്റുകൊണ്ട്, തന്റെയും മറ്റുള്ളവരുടേയും സകലമാന ആവശ്യങ്ങളും പൊതിഞ്ഞുകെട്ടിത്തീര്‍ത്തുകൊണ്ട് പ്രഖ്യാപിക്കുന്നു : “ എന്റെ സ്പീഡാണ് ഷെയ്ക്കിനെ എന്നിലേയ്ക്കടുപ്പിച്ചത് “\nസി.കെ. ബാബു മൊഴിമാറ്റിപ്പറഞ്ഞത് കമെന്റ്സില് മൊത്തം ഒരു ഗൌരവം വരുത്തി :)\nവളരെ നല്ല പോസ്റ്റ്, ബിന്ദു.\n"മെയ്ഡ് ആവുന്ന ആള് എന്തായാലും പാചകവും മറ്റു പണികളും അറിഞ്ഞിരിക്കണമല്ലോ. അപ്പോള് ആരാണ് മെയ്ഡ് ആയിത്തീരുക എന്ന് നേരത്തേ എങ്ങനെ അറിയും? എന്നിട്ടു വേണമല്ലോ എന്ത് പഠിക്കണമെന്നു തീരുമാനിക്കാന്"\nഅവസാനത്തെ ആ ചോദ്യമാണ്...\nപിന്നെ, ആദ്യത്തെ ആളിന്റെ കാര്യം.\nഅതൊക്കെ ആണ് നമ്മള് സംസ്കാരം, ഇന്ഗ്ലീഷില് culture, എന്ന് പറയുന്നതു.\n"ഊണു കഴിഞ്ഞ് തിരിച്ചുപോരുമ്പോള് എന്റെ മനസ്സില് കൂടെ പോന്നത് അവളുടെ ഔചിത്യബോധം തന്നെയായിരുന്നു" എന്ന് പറയിപ്പിക്കുന്ന ഗുണം.\n(താരമാകാന് വേറെന്തു വേണം?)\n"കണ്ടവരില്ലേ? കേട്ടവരില്ലേ? ഈ തസ്കരവീരനെ പിടികൂടണ്ടേ?"\nപൈതൃകം സിനിമയില്,തന്റെ മകനെ തന്നെപ്പോലൊരു നിരീശ്വരവാദിയാക്കുമെന്ന് സുരേഷ്‌ഗോപിപറയുമ്പോള് പ്രസാദിന്റെ അപ്പന് നമ്പൂരി പറയുന്ന ചിലവാക്കുകള് ഓര്‍മ്മവന്നു:“എന്റെ മകനെ എന്നെപ്പോലെയാക്കണമെന്ന് ഞാന് വാശിപിടിച്ചില്ലല്ലോ?!”\nഅതേ..നമ്മള് വാശിപിടിക്കുന്നതുപോലെയല്ല!എങ്കിലും നല്ലതും ചീത്തയും തിരിച്ചറിയാനുള്ള വിവേകമെങ്കിലും അവര്‍ക്ക് പകര്‍ന്നുകൊടുക്കാനായാല് നന്ന്!!\nYou "made" the point...


ഉപയോഗിച്ച ശേഷം ടീ ബാഗ് കളയല്ലേ; അറിയാം ഗുണങ്ങള് | tea bag\nഉപയോഗിച്ച ശേഷം ടീ ബാഗ് കളയല്ലേ; അറിയാം ഗുണങ്ങള്\nJan 22, 2021, 05:25 pm IST\nചായ ഉണ്ടാക്കാന് മാത്രമല്ല ടീ ബാഗുകൾ കൊണ്ട് ആരോഗ്യം മെച്ചപ്പെടുത്തുന്നതോടൊപ്പം ചർമ്മ സൗന്ദര്യം കൂട്ടുമെന്ന കാര്യം പലര്‍ക്കും അറിയില്ല. ചര്‍മ്മത്തിന് മാത്രമല്ല, തലമുടിയഴകിനും ടീ ബാഗ് സഹായിക്കും.\nഅറിയാം ടീ ബാഗിന്‍റെ ഗുണങ്ങള്.\nകണ്ണിനു താഴെയുള്ള കറുത്ത പാടുകള് അകറ്റാന് ഈ ടീ ബാഗുകള് സഹായിക്കും. അതിനായി ഉപയോഗിച്ച് കഴിഞ്ഞ ടീ ബാഗ് ഫ്രിഡ്ജില് വച്ച് തണുപ്പിക്കുക. അതിനുശേഷം കണ്ണിന് താഴെ വയ്ക്കാം. കണ്ണുകള്‍ക്ക് താഴെയുണ്ടാകുന്ന കറുപ്പ് നിറം കുറയ്ക്കാന് ഇത് പതിവായി ചെയ്യുന്നത് നല്ലതാണ്.\nഉപയോഗിച്ചുകഴിഞ്ഞ ടീ ബാഗുകൾ നിങ്ങളുടെ ചർമ്മത്തിന് ഒരു മികച്ച സ്‌ക്രബ് ആയി പ്രവർത്തിക്കുന്നു. ഇവ ചര്‍മ്മത്തെ വൃത്തിയാക്കാന് സഹായിക്കും. അതിനായി ഉപയോഗിച്ച ശേഷം ടീ ബാഗ് കൊണ്ട് മുഖം മസാജ് ചെയ്യാം.\nചര്‍മ്മത്തിലുണ്ടാകുന്ന പൊള്ളലിനെ ശമിപ്പിക്കാനും ഇത് സഹായിക്കും. ടീ ബാഗുകൾ കുറഞ്ഞത് 30 മിനിറ്റ് ഫ്രിഡ്ജിൽവച്ച് ശീതീകരിക്കുക. തണുത്തുകഴിഞ്ഞാൽ ഇവ പൊള്ളിയ ഭാഗങ്ങളില് വയ്ക്കാം. ബാക്ടീരിയകളെ തുരത്താനുള്ള ചായപ്പൊടിയുടെ കഴിവ് അണുബാധയെ ചെറുക്കും.\nതലമുടിയഴകിനും ടീ വളരെ മികച്ചതാണ്. കട്ടന്‍ചായയോ ഗ്രീന് ടീയോ ഉപയോഗിച്ച് കഴുകുന്നതും മുടിക്ക് നല്ലതാണ്. അതുപോലെ തണുത്ത ടീ ബാഗ് തലയില് തേച്ച് പത്ത് മിനിറ്റ് വയ്ക്കുക. ഇതിന് ശേഷം കഴുകി കളയാം. മുടിക്ക് തിളക്കം കിട്ടാന് ഇത് സഹായിക്കും.\nനിലമ്പൂരിൽ തെരുവുനായ്ക്കൾക്ക് പേവിഷ പ്രതിരോധ കുത്തിവെയ്പ്പ് നൽകി


Starting Investments At Your 40's; Where to Invest And What Are The Tips - Malayalam Goodreturns\n» സമ്പാദിക്കാതെ 40 വയസ് കടന്നോ? ഇനിയെന്ത് ചെയ്യും; ഈ വഴി നോക്കാം\nPublished: Saturday, May 28, 2022, 13:21 [IST]\n''വയസ് നാല്പതായി, ഇനിയും സമ്പാദ്യമൊന്നുമായില്ല'', ഇങ്ങനെ ആശങ്കപ്പെടുന്ന പലരെയും കണ്ടിട്ടുണ്ടാകും. 20 വര്‍ഷത്തിനടുത്ത് ജോലിയെടുത്ത് മികച്ച ശമ്പളം വാങ്ങിയ കാലഘട്ടത്തെയാണ് പലരും ഇത്തരത്തില് നഷ്ടപ്പെടുത്തിയത്. എന്നാൽ ഇതിനിടയിൽ മറ്റ് പല ചെലവുകളാകാം നിക്ഷേപത്തെ പറ്റി ചിന്തിക്കാതിരിക്കാൻ കാരണം. വീടും വാഹനവും മക്കളുടെ വിദ്യാഭ്യാസവും ഒക്കെ ഇതിന് കാരണമായിട്ടുണ്ടാകാം. ഇത് മറന്ന് നിക്ഷേപിക്കാൻ തുടങ്ങുകയാണ് വേണ്ടത്. നിക്ഷേപം ആരംഭിക്കാതെ എന്ത് ചെയ്യുമെന്ന് ചിന്തിച്ചിരിക്കുന്നവരാണോ നിങ്ങൾ. നല്ല സമയം കഴിഞ്ഞെന്ന് സഹതപിച്ചിരിക്കുകയാണോ. നാൽപതിൽ നിക്ഷേപം തുടങ്ങുന്നത് നല്ലതല്ല, തുടങ്ങാൻ വെെകിയൊരാൾ നാൽപതിൽ തുടങ്ങുന്നത് ഒട്ടും മോശം സമയവുമല്ല.\n20 വയസിലോ 25 വയസിലോ ജോലി കിട്ടി നിക്ഷേപം ആരംഭിക്കാൻ പറ്റിയില്ല. ഇനി നാൽപതിൽ ആരംഭിച്ചാലുള്ള ഗുണങ്ങൾ പരിശോധിക്കാം. ഉയർന്ന ശമ്പളം തന്നെയാണ് 40ാം വയസിന്റെ ആകർഷണം. 20 വയസിൽ ജോലിയിൽ നിന്ന് ലഭിക്കുന്നതിനെക്കാൾ ഉയര്‍ന്ന ശമ്പളം 40ാം വയസിൽ ലഭിക്കുമെന്നത് ഗുണമാണ്. ഉയര്‍ന്ന ശമ്പളം ലഭിക്കുമ്പോൾ കൂടുതൽ നിക്ഷേപം നടത്താനാവുകയും കൂടുതൽ ആദായം ലഭിക്കുകയും ചെയ്യുന്നു. ഇനി സമയമില്ലെന്ന് പറയുന്നതിന് പകരം മുന്നിലുള്ള 15-20 വര്‍ഷത്തെ ഗുണപരമായി ഉപയോഗിക്കുകയാണ് വേണ്ടത്. ഈ സമയത്തും നന്നായി സമ്പാദിക്കാനുള്ള അവസരുണ്ട്. മികച്ച നിക്ഷേപ മേഖല നോക്കി നല്ല ലാഭം കിട്ടുന്നിടത്ത് നിക്ഷേപിച്ച് പരമാവധി ആദായമാണ് ലക്ഷ്യമാക്കേണ്ടത്. വായ്പകളുടക്കമുള്ള ചെലവുകള് ഒരുപരിധി വരെ തീരുന്ന സമയമായതിനാല് ഇത്രയും നാളും വായ്പയ്ക്കായി മാറ്റിയ തുക നിക്ഷേപത്തിന് ഉപയോഗിക്കാം.\nAlso Read: ആകെ ചെലവ് 5,000 രൂപ മാത്രം, പോസ്റ്റ് ഓഫീസ് തരും വരുമാനം; നോക്കുന്നോ\nഎല്ലാവർക്കും ഉയർന്ന ആദായമാണ് ആവശ്യം. എന്നാൽ വൈകി നിക്ഷേപത്തിലെത്തിയ ഒരാൾ തുടക്കത്തിൽ തന്നെ വലിയ ആദായം പ്രതീക്ഷിക്കരുത്. 23 വയസിൽ എസ്‌ഐപിയായി 1000 രൂപ 60 വയസുവരെ മ്യൂച്വല് ഫണ്ടില് നിക്ഷേപിച്ചാൾക്ക് 12 ശതമാനം പലിശ ലഭിച്ചാൽ 82.75 ലക്ഷമായി നിക്ഷേപം ഉയർന്നിട്ടുണ്ടാകും. ഇതോടൊപ്പം വര്‍ഷത്തില് നൂറ് രൂപ എസ്‌ഐപി തുക ഉയര്‍ത്തിയാല് അവസാന എസ്‌ഐപി അടവ് 4,700 ആയിരിക്കും. ഇത് പ്രകാരം 1.3 കോടിയായി നിക്ഷേപം ഉയരും. ഇത്തരത്തിൽ നിക്ഷേപത്തെ ക്രമീകരിക്കണം. എന്നാൽ ഉയർന്ന ആദായം ലഭിക്കും.\nനാല്പത് കഴിഞ്ഞയാൾക്ക് മുന്നിലുളളത് 15-20 വര്‍ഷമാണ്. ഇക്കാലയളവിലേക്ക് നിക്ഷേപിക്കാനിറങ്ങുമ്പോള് ഇക്വുറ്റിയില് നിക്ഷേപമിറക്കുന്നതാണ് അനുയോജ്യം. എംപ്ലോയീസ് പ്രൊവിഡന്റ് ഫണ്ടിലെ നിക്ഷേപം കഴിഞ്ഞാല് ബാക്കി നിക്ഷേപത്തിനായി മാറ്റി വെയ്ക്കുന്ന തുകയ്ക്ക് ഇക്വുറ്റി ഫണ്ടുകൾ തിരഞ്ഞെടുക്കാം. ഒന്നോ രണ്ടോ ലാര്‍ജ് കാപ് ഇന്‍ഡക്‌സ് ഫണ്ടുകളിൽ തുക നിക്ഷേപിക്കാം. ഉയര്‍ന്ന റിസ്‌ക് എടുക്കാന് തയ്യാറുള്ളവര്‍ക്ക് നിഫ്റ്റി നെക്‌സറ്റ്50 ഇന്‍ഡക്‌സ് ഫണ്ട് തിരഞ്ഞെടുക്കാം. ഇതിനോടൊപ്പം സ്വർണത്തിലേക്കും മെല്ലെ നിക്ഷേപം ഉയർത്തണം.നിക്ഷേപം പടിപടിയായി ഉയര്‍ത്തുകയാണെങ്കില് വര്‍ഷത്തില് സമ്പാദ്യവും ഉയരും. വര്‍ഷത്തില് എസ്‌ഐപി തുക ഉയര്‍ത്തണം. ഇതിനനുസരിച്ച് പോര്‍ട്ടഫോളിയോയും വര്‍ധിക്കും. ബോണസ്, ഇന്‍സെന്റീവ് എന്നിവയായി ലഭിക്കുന്ന തുക നിക്ഷേപത്തിലേക്ക് മാറ്റണം. നിക്ഷേപിക്കാന് വൈകിയെന്ന് പറഞ്ഞ് പറ്റാവുന്നതിലധികം റിസ്ക് എടുക്കുന്നത് ബുദ്ധിയല്ല. അധിക റിസ്‌കെടുക്കുന്നത് മികച്ച ആദായം ലഭിക്കണമെന്ന് ഉറപ്പില്ല.\nAlso Read: ദിവസം 150 രൂപ; 24 ലക്ഷമായി തിരിച്ചെടുക്കാം; ആശങ്കയൊട്ടും വേണ്ടാത്ത ഈ നിക്ഷേപ പദ്ധതി നോക്കുന്നോ?\nചെറുപ്രായത്തില് 20ലും 30തിലും സ്വന്തം രീതിയില് നിക്ഷേപിക്കാം. ഇത്തരത്തിൽ നിക്ഷേപം ആരംഭിച്ചവർക്ക് തെറ്റുകളിൽ വീഴാതെ നിക്ഷേപം കൊണ്ടുപോകാൻ സാധിക്കും. എന്നാല് നാല്‍പത് കഴിഞ്ഞാല് നിക്ഷേപത്തിന് വിദഗ്ധ അഭിപ്രായം തേടുന്നതിന് മടിക്കേണടതില്ല. തുടക്കകാരനിലെ തെറ്റുകള് മറികടക്കാന് വിദഗ്ധാഭിപ്രായം വേണം. നിക്ഷേപത്തിനിറങ്ങുമ്പോള് വായ്പയില്ലാതെയുള്ള അവസ്ഥ വളരെ അനുയോജ്യമാണ്. എന്നാൽ നാൽപത് കഴിഞ്ഞയാൾ ഇനിയും വൈകിക്കുന്നതിൽ അർഥമില്ല. വായ്പ തിരിച്ചടവിനൊപ്പം നിക്ഷേപത്തെ ക്രമീകരിക്കാം.\n16 ദിവസത്തിനിടെ നിരക്കുയർത്തിയത്2തവണ; ഉയർന്ന പലിശ നൽകും ഈ 'കോർപ്പറേറ്റ് എഫ്ഡി'\nStarting Investments At Your 40's; Where to Invest And What Are The Tips\nStory first published: Saturday, May 28, 2022, 13:21 [IST]


മണിക്കൂറില് ഫേസ്ബുക്കില് പോസ്റ്റ്‌ചെയ്തത് 797 പെയിന്റിങ്ങുകള്; കാഞ്ഞങ്ങാട് സ്വദേശികള് ഗിന്നസ് ബുക്കില് – Utharadesam\nമണിക്കൂറില് ഫേസ്ബുക്കില് പോസ്റ്റ്‌ചെയ്തത് 797 പെയിന്റിങ്ങുകള്; കാഞ്ഞങ്ങാട് സ്വദേശികള് ഗിന്നസ് ബുക്കില്\nMay 29, 2021 Published Time: 7:28 PM\nകാഞ്ഞങ്ങാട്: ഒരുമണിക്കൂറില് ഏറ്റവും കൂടുതല് പെയിന്റിങ്ങുകള് ഫേസ്ബുക്കില് പോസ്റ്റ്‌ചെയ്ത് കാഞ്ഞങ്ങാട്ടെ ചിത്രകലാ വിദ്യാലയം ഗിന്നസ് ബുക്കില് ഇടം നേടി. ഹൊസ്ദുര്‍ഗിലെ ടാലന്റ് എഡ്ജ് ചിത്രകലാ വിദ്യാലയമാണ് നേട്ടം കൊയ്തത്.\nഒരുമണിക്കൂറില് 797 ചിത്രങ്ങളാണ് ഫേസ്ബുക്കില് പ്രദര്‍ശിപ്പിച്ച് റിക്കാര്‍ഡിട്ടത്. അപൂര്‍വ്വനേട്ടത്തിന് പിന്നില് വിദ്യാലയത്തിലെ ചിത്രകലാ അധ്യാപകന് കെ.ആര്.സി. തായന്നൂര്, വിദ്യാര്‍ത്ഥികളായ കെ.പി. അനിതകുമാരി, ഡോ. രമ്യ സജിത്ത്, ജോയല് കെ. ബിജു എന്നിവരാണ് പങ്കാളികളായത്.\n112 രാജ്യങ്ങളില് നിന്നായി 1459 പേരാണ് വരയുത്സവത്തില് പങ്കെടുത്തത്. ആര്‍ട്ടിസ്റ്റുകളുടെ കൂട്ടായ്മയായ റെഡ് ആര്‍ട്ടും ഐ.ഐ.ആര്.എഫും (യു.എസ്) ചേര്‍ന്നാണ് മത്സരമൊരുക്കിയത്. 750 എന്ന മുന്‍കാല റിക്കാര്‍ഡ് മറികടന്നാണ് 797 എന്ന പുതിയ സംഖ്യയിലെത്തിയത്. കേരളത്തില് നിന്ന് 20 കലാകാരന്മാരാണ് ഉദ്യമത്തില് പങ്കെടുത്തത്. ആര്‍ട്ടിസ്റ്റ് രാജ് ബെല്‍റാമാണ് കേരളത്തിലെ കലാകാരന്മാരെ ഏകോപിപ്പിച്ചത്.\nകോവിഡ് ചികില്‍സാ കേന്ദ്രത്തിലേക്കുള്ള പത്ത് ഓക്‌സിമീറ്ററുകള് സംഭാവന ചെയ്ത് വധൂവരന്‍മാര് മാതൃകയായി\nയുവാവിനെ വെട്ടിപ്പരിക്കേല്‍പ്പിച്ച കേസില് അറസ്റ്റിലായ വൃദ്ധനെ റിമാണ്ട് ചെയ്തു\nആദ്യ ഡോസ് വാക്‌സിന് സ്വീകരിക്കാനെത്തിയ ആള്‍ക്ക് മിനിട്ടുകളുടെ വ്യത്യാസത്തില് രണ്ട് ഡോസും കുത്തിവെച്ചു; സംഭവം കേരളത്തില്\nകോടതി വിധി നടപ്പാക്കുമെന്ന് പറഞ്ഞത് ഹൈക്കോടതിയോടുള്ള ബഹുമാനം കൊണ്ടായിരിക്കും, അല്ലാതെ സര്‍ക്കാര് തീരുമാനമായിട്ടല്ല; ന്യൂനപക്ഷ വിധിയില് എം വി ഗോവിന്ദനെ തള്ളി പിണറായി; തുടര്‍നടപടി കാര്യങ്ങള് പഠിച്ച ശേഷം മാത്രമെന്ന് മുഖ്യമന്ത്രി\nസംസ്ഥാനത്ത് ലോക്ക്ഡൗണ് ഇളവുകള് പ്രഖ്യാപിച്ചു; വിവാഹ ആവശ്യത്തിനുള്ള കടകള് തിങ്കള്, ബുധന്, വെള്ളി ദിവസങ്ങളില് വൈകീട്ട് അഞ്ച് വരെ തുറയ്ക്കാം; ബാങ്കുകള്5മണി വരെ പ്രവര്‍ത്തിക്കാം


മാങ്കുളത്ത് ചൂട് 37 ഡിഗ്രി വരെ; സ്കൂൾ ബസിന്റെ ചില്ല് തകർന്നു | Mankulam\nമാങ്കുളത്ത് ചൂട് 37 ഡിഗ്രി വരെ; സ്കൂൾ ബസിന്റെ ചില്ല് തകർന്നു\nപുനർനിർമാണം നടത്താതെ ചേലച്ചുവട്-മുരിക്കാശ്ശേരി റോഡ്\nചെറുതോണി: കഴിഞ്ഞവർഷം ഉരുൾപൊട്ടലിൽ ഒലിച്ചുപോയ ചേലച്ചുവട്-മുരിക്കാശ്ശേരി റോഡിന്റെ പുനർനിർമാണം ..\nമാങ്കുളം: തിങ്കളാഴ്ച ഏറ്റവുംകൂടിയ ചൂടാണ് മാങ്കുളത്ത് അനുഭവപ്പെട്ടത്. 37 ഡിഗ്രി വരെ പകൽ ചൂട് അനുഭവപ്പെട്ടു. ഫാൻ ഉപയോഗം കാര്യമായി ഇല്ലാത്ത പ്രദേശമാണെങ്കിലും ഇപ്പോൾ ഫാനില്ലാതെ ഉറങ്ങാൻ പറ്റാത്ത സ്ഥിതിയായി. പൊള്ളുന്ന ചൂടിൽ മാങ്കുളം സ്കൂൾ ബസിന്റെ ചില്ല് തകർന്നു.\nമറ്റ് പ്രദേശങ്ങളിൽ ചൂട് അസഹനീയമായ സമയത്തും മാങ്കുളം മേഖലയിൽ ഇതുവരെ കാര്യമായ ചൂട് ഇല്ലായിരുന്നു. ഫാൻ ഉപയോഗം ഇവിടെ വളരെ കുറവാണ്. മിക്കവീടുകളിലും ഫാൻ തന്നെ ഇല്ല. പക്ഷെ ഇത്തവണ പൊള്ളുന്ന ചൂടാണ് പലപ്പോഴും അനുഭവപ്പെടുന്നത്. ഒരുമാസത്തിനിടെ നാലഞ്ച് മഴ കിട്ടിയിട്ടും ചൂടിന് ഒരുകുറവുമില്ല. പുഴകളും വെള്ളച്ചാട്ടങ്ങളും വറ്റി. മാങ്കുളം പഞ്ചായത്തിന്റെ വിവിധഭാഗങ്ങളിൽ ഈറ്റകൾ കൂട്ടത്തോടെ ഉണങ്ങിത്തുടങ്ങി.\nപലയിടത്തും കാടിന് തീപിടിക്കുകയും ചെയ്യുന്നു. ചൂടുകൂടിയത് ക്ഷീരമേഖലയെ ബാധിക്കുന്നുവെന്ന് കർഷകർ പറയുന്നു. കഴിഞ്ഞ രണ്ടുമാസത്തിനിടെ 25 ഓളം പശുക്കൾ ചത്തു. കന്നുകാലികൾക്ക് പലവിധ രോഗങ്ങളും വരുന്നു. ഇതുമൂലം പാൽ ഉത്‌പാദനത്തിലും കുറവ് വരുന്നു. കനത്ത ചൂട് കുടിവെള്ള ലഭ്യതയിലും കുറവ് വരുത്തി. കാട്ട് ചോലയിൽനിന്നുള്ള വെള്ളമാണ് ജനങ്ങൾ കൂടുതലും ഉപയോഗിക്കുന്നത്.\nമാങ്കുളത്ത് വീണ്ടും രാഷ്ട്രീയനാടകം: യു.ഡി.എഫുമായി ഇനി സഹകരിക്കില്ലെന്ന് കേരള കോൺഗ്രസ് അംഗം\nകെയർ ഹോം പദ്ധതിയിൽ മാങ്കുളത്ത് രണ്ടുവീടുകൾ പൂർത്തിയായി\nആനക്കുളം ഒന്നാംവാർഡ് ഉപതിരഞ്ഞെടുപ്പ് നാളെ\nലൈഫ് മിഷനിൽ സന്നദ്ധ പ്രവർത്തകരെ ആവശ്യമുണ്ട്\nഅവഗണന നേരിടുന്ന ഇലവീഴാപൂഞ്ചിറ; പാതി റോഡ് നന്നാക്കി, ബാക്കിയെന്നെന്ന് ആർക്കുമറിയില്ല\nനിശബ്ദ പ്രചാരണം സമാപിച്ചു; തൊടുപുഴ നഗരസഭ 23-ാം വാർഡ് ഉപതിരഞ്ഞെടുപ്പ് ഇന്ന്\nസർക്കാർ തീരുമാനം നടപ്പായില്ല; ഇനിയും തുറക്കാതെ പൂട്ടിയ തോട്ടങ്ങൾ\nജനറൽ നഴ്സിങ് അപേക്ഷ ക്ഷണിച്ചു


കാവി പടയെ തുരത്താനല്ല, അനായാസ വിജയം ഉറപ്പ് വരുത്താനാണ് കോൺഗ്രസ്സ് ! ! - Express Kerala\nകാവി പടയെ തുരത്താനല്ല, അനായാസ വിജയം ഉറപ്പ് വരുത്താനാണ് കോൺഗ്രസ്സ് ! !\nNational Politics Videos View March 14, 2019 | Published by : Political Reporter\nഅധികാര മോഹവും വാശിയും കൊണ്ട് സ്വന്തം കുഴി തന്നെ തോണ്ടുന്ന സാഹചര്യമാണ് കോണ്‍ഗ്രസ്സ് സൃഷ്ടിക്കുന്നത്. ഡല്‍ഹിയില് മാത്രമല്ല, പഞ്ചാബിലും ഹരിയാനയിലും പോലും അവര് ആം ആദ്മി പാര്‍ട്ടിയുമായി കൂട്ടുചേരാന് തയ്യാറല്ല. നിലവില് 13 സീറ്റുള്ള പഞ്ചാബില്4എം.പിമാര് ആം ആദ്മി പാര്‍ട്ടിയില് നിന്നും ഉള്ളവരാണ്. ഇവിടെ കോണ്‍ഗ്രസ്സിന് 3, ബി.ജെ.പിക്ക് 2, എസ്.എ.ഡി4എന്നിങ്ങനെയാണ് മറ്റു കക്ഷികളുടെ സീറ്റ് നില.10 അംഗങ്ങളെ തിരഞ്ഞെടുക്കുന്ന ഹരിയാനയിലാകട്ടെ ബി.ജെ.പിക്ക്7സീറ്റും ഐ.എന്.എല്.ഡിക്ക്2സീറ്റും കോണ്‍ഗ്രസ്സിന് 1 സീറ്റുമാണ് നിലവിലുള്ളത്.\nഡല്‍ഹിയില് ആകെയുള്ള7സീറ്റുകളില് ബിജെപിയാണ് നിലവില് മേധാവിത്വം പുലര്‍ത്തുന്നത്. വമ്പന് ഭൂരിപക്ഷത്തിന് ഡല്‍ഹി ഭരിക്കുന്ന ആം ആദ്മി പാര്‍ട്ടിക്ക് വലിയ ഈ തെരഞ്ഞെടുപ്പില് വലിയ പ്രതീക്ഷയുള്ള സംസ്ഥാനമാണ് ഡല്‍ഹി. ഈ മൂന്ന് സംസ്ഥാനങ്ങളിലും ശക്തമായ സ്വാധീനമുള്ള പാര്‍ട്ടിയാണ് ആം ആദ്മി പാര്‍ട്ടി. അതായത് ഡല്‍ഹിയില് ഒന്നാം സ്ഥാനമാണെങ്കില് പഞ്ചാബിലും ഹരിയാനയിലും ജനപിന്തുണയില് രണ്ടാം സ്ഥാനം അവകാശപ്പെടാനുള്ള കരുത്ത് ആ പാര്‍ട്ടിക്ക് ഇപ്പോഴുണ്ട്. അഴിമതിക്കെതിരെ പിറവിയെടുത്ത ആം ആദ്മി പാര്‍ട്ടിക്ക് കോണ്‍ഗ്രസ്സുമായി കൂട്ട് ചേരാന് താല്‍പ്പര്യമില്ലാതിരുന്നിട്ടും ബി.ജെ.പിയെ തുരത്താനാണ് സഖ്യത്തിന് തയ്യാറായിരുന്നത്.\nഇത്തരമൊരു വിട്ടുവീഴ്ച കെജ്‌രിവാളിന്റെ പാര്‍ട്ടി കാണിച്ചിട്ടും മുഖം തിരിക്കുന്ന നിലപാട് കോണ്‍ഗ്രസ്സ് സ്വീകരിച്ചത് രാഷ്ട്രീയ നിരീക്ഷകരെയും ഞെട്ടിച്ചിട്ടുണ്ട്. ഡല്‍ഹിയില് മുന് മുഖ്യമന്ത്രി ഷീല ദീക്ഷിതിന് കെജരിവാളിനോടുള്ള പകയാണ് സഖ്യത്തിന് തിരിച്ചടിയെങ്കില് മറ്റു സംസ്ഥാനങ്ങളില് അധികാര മോഹമാണ് സഖ്യ സാധ്യത തട്ടി തെറിപ്പിച്ചത്.\nകോണ്‍ഗ്രസ്സ് ഹൈക്കമാന്റിനും മീതെ സൂപ്പര് ഹൈക്കമാന്റായി ഈ മൂന്ന് സംസ്ഥാനങ്ങളിലെയും കോണ്‍ഗ്രസ്സ് നേതാക്കള് നിലപാട് സ്വീകരിക്കുന്ന കാഴ്ചയും ഈ തിരഞ്ഞെടുപ്പിലെ വേറിട്ട കാഴ്ചയാണ്. മൂന്ന് സംസ്ഥാനങ്ങളില് നിന്നുമായി 30 ലോകസഭാംഗങ്ങളില് ഇപ്പോഴത്തെ സാഹചര്യത്തില് ബി.ജെ.പി വമ്പന് നേട്ടം കൊയ്യാനാണ് സാധ്യത. പ്രതിപക്ഷ വോട്ടുകള് ഭിന്നിക്കുന്നതില് ഇപ്പോള് കാവി പടയുടെ ക്യാംപിലാണ് ആഘോഷം പൊടിപൊടിക്കുന്നത്.\nഅതേസമയം, പഞ്ചാബില് ബിജെപി ഘടകകക്ഷിയായ ശിരോമണി അകാലിദളിന് (എസ്എഡി) 10 സീറ്റ് വിട്ടുകൊടുത്ത് ബിജെപി മൂന്നു സീറ്റില് മാത്രമാണ് മത്സരിക്കുന്നത്. ഡല്‍ഹിയിലും പഞ്ചാബിലും സീറ്റ് ധാരണയാകാമെന്ന നിര്‍ദേശം ആംആദ്മി പാര്‍ട്ടി മാസങ്ങള്‍ക്കുമുമ്പേ കോണ്‍ഗ്രസ് നേതൃത്വത്തിനു മുന്നില്‍വച്ചിരുന്നു. എന്നാല് രണ്ടിടത്തും കോണ്‍ഗ്രസ് നേതൃത്വം ഈ നിര്‍ദേശം തള്ളി. കഴിഞ്ഞ തെരഞ്ഞെടുപ്പില് പഞ്ചാബില് നാലു സീറ്റില് വിജയിച്ചു എന്ന് മാത്രമല്ല 24.4 ശതമാനം വോട്ടും ആം ആദ്മി പാര്‍ട്ടി നേടിയിരുന്നു. എസ്എഡിക്ക് 26 ശതമാനം വോട്ടാണ് ലഭിച്ചിരുന്നത്. അവരും നാലു സീറ്റില് ജയിച്ചു. അതേസമയം, 33 ശതമാനം വോട്ടു നേടിയ കോണ്‍ഗ്രസിന് മൂന്നു സീറ്റ് മാത്രമാണ് ലഭിച്ചിരുന്നത് എന്നതും ശ്രദ്ധേയമാണ്. ബിജെപി 8.7 ശതമാനം വോട്ടോടെ രണ്ടു സീറ്റില് വിജയിക്കുകയുണ്ടായി.\n2017ല് നടന്ന പഞ്ചാബ് നിയമസഭാ തെരഞ്ഞെടുപ്പില് 24 ശതമാനം വോട്ടു വിഹിതം നിലനിര്‍ത്തിയ ആംആദ്മി പാര്‍ട്ടി 20 സീറ്റുകള് നേടുകയുണ്ടായി. ഭരണം തിരിച്ചുപിടിച്ചെങ്കിലും കോണ്‍ഗ്രസിന്റെ വോട്ടു വിഹിതം 1.5 ശതമാനം കുറയുകയുണ്ടായി. ഈ കണക്കുകള്‍ക്കു പുറമെ പ്രാദേശികമായ പ്രത്യേകതകള് പരിഗണിച്ചാലും ലോക്‌സഭാ തെരഞ്ഞെടുപ്പില് എന്‍ഡിഎ വിരുദ്ധവോട്ടുകള് ഒന്നിച്ചാല് നേട്ടം കൊയ്യാന് സാധിക്കും. മുഖ്യമന്ത്രി ക്യാപ്റ്റന് അമരീന്ദര്‍സിങ് ഉള്‍പ്പെടെയുള്ള കോണ്‍ഗ്രസ് നേതാക്കളാണ് പഞ്ചാബിലെ സഖ്യത്തിന് തടസം. കഴിഞ്ഞ നിയമസഭാ തെരഞ്ഞെടുപ്പില് കോണ്‍ഗ്രസിനു വെല്ലുവിളി ഉയര്‍ത്തിയത് ആംആദ്മി പാര്‍ട്ടിയാണെന്നും അവരുമായി സഹകരിക്കുന്നത് ചിന്തിക്കാന് കഴിയില്ലെന്നുമാണ് അമരീന്ദര്‍സിങ് പറയുന്നത്. പഞ്ചാബില് കോണ്‍ഗ്രസിന്റെ ഹൈക്കമാന്‍ഡ് തന്നെ ഈ നേതാവാണ്.\nഹരിയാനയില് കഴിഞ്ഞ ലോക്‌സഭാ തെരഞ്ഞെടുപ്പില് പത്തില് ഏഴിടത്തും ബിജെപിയാണ് ജയിച്ചത്. ഓം പ്രകാശ് ചൗതാലയുടെ ഐഎന്‍എല്‍ഡി രണ്ടിടത്തും ജയിച്ചു. കോണ്‍ഗ്രസ് ഒരു സീറ്റിലൊതുങ്ങി. ആംആദ്മി പാര്‍ട്ടിക്ക് കാര്യമായ സ്വാധീനമുള്ള സംസ്ഥാനമാണ് ഹരിയാന. ജാട്ടു വോട്ടുകളില് ഗണ്യമായ സ്വാധീനമുള്ള ഐഎന്‍എല്‍ഡി ഈയിടെ പിളര്‍ന്നെങ്കിലും തള്ളിക്കളയാന് കഴിയുന്നതല്ല. ജനുവരിയില് ജീണ്ട് മണ്ഡലത്തില് നടന്ന നിയമസഭാ ഉപതെരഞ്ഞെടുപ്പില് കോണ്‍ഗ്രസ് ദേശീയ വക്താവ് കൂടിയായ സ്ഥാനാര്‍ഥി രണ്‍ദീപ് സിങ് സുര്‍ജെവാല മൂന്നാം സ്ഥാനത്തേക്ക് തെറിച്ചത് മറന്നാണ് ഇവിടേയും സഖ്യത്തിനെതിരെ കോണ്‍ഗ്രസ് മുഖം തിരിക്കുന്നത്. ഹരിയാനയില് കോണ്‍ഗ്രസിനുള്ളില് തന്നെ ഗ്രൂപ്പുപോര് ശക്തമായതിനാല് ആരെയും കൂടെക്കൂട്ടാന് നേതാക്കള് തയ്യാറല്ല. മുന്‍മുഖ്യമന്ത്രി ഭൂപീന്ദര്‍സിങ് ഹൂഡയുടെ നേതൃത്വത്തിലുള്ള വിഭാഗവും പിസിസി അധ്യക്ഷന് അശോക് തന്‍വറിന്റെ ഗ്രൂപ്പും തമ്മില് പൊരിഞ്ഞ പോര് തുടരുകയാണിവിടെ.\nബി.ജെ.പി വീണ്ടും അധികാരത്തില് കയറാതിരിക്കുന്നതിനായി സകല പ്രതിപക്ഷ കക്ഷികളും വിട്ടുവീഴ്ച ചെയ്യുമ്പോഴാണ് കോണ്‍ഗ്രസ്സിന്റെ ഈ വഞ്ചനാപരമായ നിലപാട്. 80 സീറ്റുള്ള യു.പിയില് പോലും എതിരാളികളായ എസ്.പിയും ബി.എസ്.പിയും ഒന്നിച്ചു കഴിഞ്ഞു. അവിടെയും ഈ സഖ്യത്തിന് പാരയായി ഒറ്റക്ക് മുഴുവന് സീറ്റിലും മത്സരിക്കാനാണ് കോണ്‍ഗ്രസ്സിന്റെ ശ്രമം. ഇതിനായി പ്രയങ്ക ഗാന്ധിയെയും ജോതിരാദിത്യ സിന്ധ്യയെയും നിയോഗിച്ചു കഴിഞ്ഞു. യു.പിയിലും ബി.ജെ.പിയുടെ ഇപ്പോഴത്തെ പ്രതീക്ഷ പ്രതിപക്ഷ വോട്ട് ഭിന്നതയിലാണ്\nസോണിയയുടെയും രാഹുലിന്റെയും മണ്ഡലങ്ങളില് സ്ഥാനാര്‍ത്ഥികളെ നിര്‍ത്താതെ സഹായിച്ച എസ്.പി ബി.എസ്.പി സഖ്യത്തിനോട് നീതികേടാണ് കോണ്‍ഗ്രസ്സ് കാട്ടുന്നതെന്ന വികാരവും ശക്തമാണ്. എസ്.പി ബി.എസ്.പി അണികള് ഇക്കാര്യത്തില് രോഷാകുലരാണ്. റായ് ബറേലിയിലും, അമേഠിയിലും സഖ്യം സ്ഥാനാര്‍ത്ഥികളെ നിര്‍ത്തണമെന്നതാണ് ഇപ്പോള് അവരുടെ നിലപാട്.\nമോദിക്ക് രണ്ടാം ഊഴം ലഭിച്ചാല് രാജ്യത്ത് ഏകാധിപത്യ ഭരണമാണ് വരിക എന്ന് പ്രസംഗിക്കുന്ന രാഹുല് ഗാന്ധി കോണ്‍ഗ്രസ്സിന്റെ സഖ്യവിരുദ്ധ നിലപാടുകള്‍ക്ക് മറുപടി പറയണമെന്നതാണ് പ്രതിപക്ഷത്ത് ഉയരുന്ന ആവശ്യം.\nയു.പി, ഹരിയാന, പഞ്ചാബ്, ഡല്‍ഹി സംസ്ഥാനങ്ങളില് നിന്നായി 110 ലോകസഭ സീറ്റുകളാണ് ഉള്ളത്. ഇവിടങ്ങളില് ഇപ്പോള് ബി.ജെ.പിക്ക് ജയം ഉറപ്പാക്കാനാണ് കോണ്‍ഗ്രസ്സിന്റെ പിടിവാശി കാരണമായിരിക്കുന്നത്. ഇനി നിങ്ങള് പറയു ആരാണ് ബിജെപിയെ അധികാരത്തിലേറ്റാന് യതാര്‍ത്ഥത്തില് ശ്രമിക്കുന്നത് ?\nഅട്ടിമറി ഭയന്ന് പ്രതിപക്ഷ മുൻകരുതൽ, വോട്ടിങ് യന്ത്രങ്ങൾക്ക് സമാന്തര കാവൽ\nചന്ദ്രബാബു നായിഡു ശരത് പവാറുമായി കൂടിക്കാഴ്ച നടത്തി. . .\nരാഹുല് ഗാന്ധിയുമായി ചന്ദ്രബാബു നായിഡു കൂടിക്കാഴ്ച നടത്തി. . .


ഗൗരി ലങ്കേഷ് വധം; പ്രതികളെ തിരിച്ചറിഞ്ഞു; രേഖാചിത്രം പുറത്ത് വിട്ട് പൊലീസ്\nSaturday 14th October 2017 1:59pm\nതിരുവനന്തപുരം: തൃപ്പൂണിത്തുറയിലെ വിവാദകേന്ദ്രത്തിന് എതിരായ പരാതിയില് പൊലീസ് സമീപനത്തെ തള്ളിപറഞ്ഞ് എം.സ്വരാജ് എം.എല്.എ. യോഗാസെന്ററിനെതിരായ അന്വേഷണം ഫലപ്രദമല്ലെന്ന് എം.എല്.എ പറഞ്ഞു.\nപൊലീസ് അന്വേഷണം ഫലപ്രദമല്ലെന്ന വികാരം പൊതു സമൂഹത്തിലുണ്ട്. താനും ആ അഭിപ്രായം പങ്കുവെക്കുന്നു. ഇടതുസര്‍ക്കാരിന്റെ നയമല്ല പൊലീസ് നടപ്പാക്കുന്നത് എന്ന് ജനം കരുതുന്നു.\nപരാതി ഉയര്‍ന്ന് ഇരുപത് ദിവമായിട്ടും പൊലീസ് അന്വേഷണം എങ്ങുമെത്താത്ത സാഹചര്യത്തിലാണ് തൃപ്പൂണിത്തുറ എം.എല്.എ കൂടിയായ എം സ്വരാജ് നിശിത വിമര്‍ശനം ഉയര്‍ത്തിയത്.\nപൊലീസ് അന്വേഷണം ശരിയായ ദിശയിലല്ല പുരോഗമിക്കുന്നത് എന്ന വിമര്‍ശനം സര്‍ക്കാരിന്റെ ശ്രദ്ധയിലുണ്ടെന്ന് മന്ത്രി ജെ മെഴ്‌സിക്കുട്ടിയമ്മ പറഞ്ഞു. പൊലീസിന് ജാഗ്രതക്കുറവ് ഉണ്ടായിട്ടുണ്ടെങ്കില് കര്‍ശന നടപടി ഉണ്ടാകുമെന്നും മന്ത്രി വ്യക്തമാക്കി.\nയോഗാ കേന്ദ്രത്തില് പെണ്‍കുട്ടികളെ പീഡിപ്പിക്കുന്നുവെന്ന പരാതിയില് ഉന്നതതല അന്വഷണം വേണമെന്ന ആവശ്യവുമായി സ്വരാജ് മുഖ്യമന്ത്രിയെ സമീപിച്ചിരുന്നു.\nഇപ്പോള് നടക്കുന്ന അന്വേഷണം അപര്യാപ്തമാണെന്നും പരാതി ഗൗരവത്തില് കണ്ട് അന്വേഷണം നടത്തണമെന്നും ആവശ്യപ്പെട്ടാണ് സ്വരാജ് മുഖ്യമന്ത്രിക്ക് പരാതി നല്‍കിയത്. കഴിഞ്ഞ ദിവസം ഇമെയിലിലൂടെയാണ് സ്വരാജ് ആവശ്യം ഉന്നയിച്ചത്.\nയോഗ സെന്ററിനെതിരെ നിരവധിപേര് പരാതിയുമായി രംഗത്തുവന്നിട്ടുണ്ട്. മനുഷ്യാവകാശലംഘനവും ലൈംഗിക ചൂഷണങ്ങളും അതിക്രമങ്ങളും സംബന്ധിച്ച പരാതികളില് ഉന്നത അന്വേഷണമാണ് വേണ്ടതെന്ന് എം.എല്.എ ആവശ്യപ്പെട്ടിരുന്നു.\nനിലവില് ഉദയംപേരൂര് എസ്.ഐയുടെ നേതൃത്വത്തിലുള്ള സംഘമാണ് അന്വേഷണം നടത്തുന്നത്. എന്നാല് പരാതിയുടെ വ്യാപ്തി കൂടിയ സാഹചര്യത്തില് ഈ അന്വേഷണം പര്യാപ്തമല്ലാത്തതിനാലാണ് ഉന്നത തല അന്വേഷണം ആവശ്യപ്പെടുന്നതെന്നും സ്വരാജ് പറഞ്ഞിരുന്നു.\nയോഗസെന്ററില് പെണ്‍കുട്ടികള്‍ക്കെതിരായി നടക്കുന്ന പീഡനവാര്‍ത്തകള് പുറത്തുവന്നതിന് പിന്നാലെ ആറു പേരെ പ്രതി ചേര്‍ത്ത് കേസെടുത്തതല്ലാതെ പോലീസ് കാര്യമായി മുന്നോട്ട് പോയിരുന്നില്ല.\nകഴിഞ്ഞ ദിവസങ്ങളില് കൂടുതല് വെളിപ്പെടുത്തലുകള് വന്നതിന് പിന്നാലെ ഹൈക്കോടതി രണ്ട് തവണ അന്വേഷണം ആവശ്യപ്പെട്ടെങ്കിലും പൊലീസ് കാര്യമായ നടപടികള് സ്വീകരിച്ചിരുന്നില്ല.\nശമ്പളം തരുന്ന മുതലാളിയേയും കൂട്ടുകാരെയും മാത്രമേ അയാള്‍ക്ക് പരിചയം കാണൂ; അര്‍ണാബ് ഗോ സ്വാമിക്കെതിരെ എം.സ്വരാജ്\nSunday 26th August 2018 8:10am\nWednesday 8th August 2018 11:46pm\nഅഭിമന്യു കുടുംബസഹായധനത്തിലേക്ക് വിവാഹമോതിരം നല്‍കി യുവതി\nMonday 9th July 2018 12:35pm


പ്രിയങ്കയ്ക്ക് പിന്നാലെ അഖിലേഷും കസ്റ്റഡിയില്; ബാഗേലിന്റെ വിമാനത്തിന് അനുമതി നിഷേധിച്ചു; പ്രതിപക്ഷ - Samakalika Malayalam\nപ്രിയങ്കയ്ക്ക് പിന്നാലെ അഖിലേഷും കസ്റ്റഡിയില്; ബാഗേലിന്റെ വിമാനത്തിന് അനുമതി നിഷേധിച്ചു; പ്രതിപക്ഷ നേതാക്കളെ തടഞ്ഞ് യുപി പൊലീസ്, ലഖിംപുരില് ഇന്റര്‍നെറ്റ് നിരോധനം\nBy സമകാലിക മലയാളം ഡെസ്‌ക് | Published: 04th October 2021 10:41 AM |\nLast Updated: 04th October 2021 10:41 AM | A+A A- |\nഅഖിലേഷ് യാദവ് പ്രതിഷേധിക്കുന്നു/എഎന്‍ഐ\nലഖ്‌നൗ: കര്‍ഷക സമരത്തിനിടെ അക്രമത്തില് 9പേര് കൊല്ലപ്പെട്ട ലഖിംപുര് ഖേരിയിലേക്ക് പുറപ്പെട്ട പ്രതിപക്ഷ പാര്‍ട്ടി നേതാക്കളെ തടഞ്ഞ് ഉത്തര്‍പ്രദേശ് പൊലീസ്. എഐസിസി ജനറല് സെക്രട്ടറി പ്രിയങ്ക ഗാന്ധിയെ അറസ്റ്റ് ചെയ്തതിന് പിന്നാലെ, മുന് മുഖ്യമന്ത്രിയും സമാജ്‌വാദി പാര്‍ട്ടി നേതാവുമായ അഖിലേഷ് യാദവിനെയും പൊലീസ് കസ്റ്റഡിയിലെടുത്തു.\nസംഭവ സ്ഥലം സന്ദര്‍ശിക്കാന് തിരിച്ച അഖിലേഷിനെ വീടിന് മുന്നില് പൊലീസ് തടയുകയായിരുന്നു. തുടര്‍ന്ന് അഖിലേഷും സംഘവും റോഡില് കുത്തിയിരുന്ന് പ്രതിഷേധിച്ചു. എസ്പി പ്രവര്‍ത്തകരും പൊലീസും തമ്മില് സംഘര്‍ഷമുണ്ടായി. പൊലീസ് വാഹനങ്ങള്‍ക്ക് പ്രവര്‍ത്തകര് തീയിട്ടു. ഇതിന് പിന്നാലെ അഖിലേഷ് യാദവിനെ പൊലീസ് കസ്റ്റഡിയിലെടുത്തു. ഛത്തീസ്ഗഢ് മുഖ്യമന്ത്രിയും കോണ്‍ഗ്രസ് നേതാവുമായ ഭൂപേഷ് ബാഗേലിന്റെ വിമാനത്തിന് ലഖ്‌നൗ വിമാനത്താവളത്തില് ഇറങ്ങാന് അനുമതി നല്‍കിയില്ല.\nബിഎസ്പി ദേശീയ ജനറല് സെക്രട്ടറി സതീഷ് ചന്ദ്ര മിശ്രയെയും പൊലീസ് തടഞ്ഞതായി പാര്‍ട്ടി മേധാവി മായാവതി പറഞ്ഞു. സംഭവത്തില് ജുഡീഷ്യല് അന്വേഷണം വേണമെന്നും മായാവതി ആവശ്യപ്പെട്ടു. ഇന്നലെ രാത്രിമുതല് സതീഷ് ചന്ദ്ര മിശ്ര വീട്ടു തടങ്കലില് ആണെന്നും മായാവതി പറഞ്ഞു.\nഉത്തര്‍പ്രദേശ് സര്‍ക്കാരിന്റെ നടപടി ജനാധിപത്യവിരുദ്ധമാണെന്ന് കോണ്‍ഗ്രസ് സംസ്ഥാന അധ്യക്ഷന് അജയ് കുമാര് ലല്ലു പറഞ്ഞു. ലഖിംപുര് ഖേരിയിലേക്ക് പുറപ്പെട്ട പ്രിയങ്ക ഗാന്ധിയെയും ദീപേന്ദര് സിങ് ഹൂഡയെയും ഇന്ന് വെളുപ്പിന് അഞ്ചുമണിക്കാണ് ഉത്തര്‍പ്രദേശ് പൊലീസ് അറസ്റ്റ് ചെയ്തതെന്ന് ലല്ലു പറഞ്ഞു.\nപ്രധാന പാതകള് എല്ലാം അടച്ചതിനാല് മറ്റു വഴികളിലൂടെയാണ് കോണ്‍ഗ്രസ് നേതാക്കള് സീതാപൂരിലെത്തിയത്. ഇവിടെവെച്ച് പൊലീസ് അറസ്റ്റ് ചെയ്യുകയായിരുന്നു. ലഖിംപുരിന് പുറത്ത് തങ്ങളെ പൊലിസ് തടഞ്ഞുവെച്ചിരിക്കുകയാണെന്ന് കോണ്‍ഗ്രസ് ദേശീയ ജനറല് സെക്രട്ടറി ധീരജ് ഗുര്‍ജാര് പറഞ്ഞു.\nലഖിംപുര് ഖേരിയില് സമരം ചെയ്ത കര്‍ഷകര്‍ക്ക് നേരെ കേന്ദ്രമന്ത്രിയുടെ മകന് ഓടിച്ച വാഹനം പാഞ്ഞു കയറുകയും ഇതിന് പിന്നാലെ പ്രദേശത്ത് സംഘര്‍ഷം ഉടലെടുക്കുകയുമായിരുന്നു. സംഭവത്തില് ഒന്‍പതുപേര് കൊല്ലപ്പെട്ടിട്ടുണ്ട്. പ്രദേശം കനത്ത പൊലീസ് വലയത്തിലാണ്. നിരോധനാജ്ഞ പ്രഖ്യാപിച്ച പൊലീസ്, ജില്ലയില് ഇന്റര്‍നെറ്റ്, മൊബൈല് സര്‍വീസുകള് റദ്ദാക്കി.\nലഖിംപുര് ഖേരി ഉത്തര്‍പ്രദേശ് കര്‍ഷക സമരം സംഘര്‍ഷം ആക്രമണം പ്രതിപക്ഷ നേതാക്കള് അഖിലേഷ് യാദവ് പ്രിയങ്ക ഗാന്ധി യുപി പൊലീസ് lakhimpur Kheri lakhimpur kheri violence uttar pradesh farmers protest